എസ്എന്‍ഡിപി കുടുംബ സംഗമം മണത്തണയില്\nFriday 23 September 2016 8:32 pm IST\nഇരിട്ടി: കണിച്ചാര് എസ്എന്‍ഡിപി ശാഖയുടെ കീഴില് മണത്തണ കുടുംബ സംഗമം നാളെ മണത്തണ സാംസ്‌കാരിക നിലയത്തില് വെച്ച് നടക്കും. ശാഖാ യോഗം പ്രസിഡന്റ് ചന്ദ്രമതി ടീച്ചര് അദ്ധ്യക്ഷത വഹിക്കുന്ന സംഗമം ഇരിട്ടി യൂണിയന് പ്രസിഡന്റ് കെ.വി. അജി ഉദ്ഘാടനം ചെയ്യും. ശിവഗിരി മഠത്തിലെ സ്വാമി പ്രേമാനന്ദ മുഖ്യ പ്രഭാഷണം നടത്തും. കുടുംബ യോഗം ഓഫീസിന്റെ ഉദ്ഘാടനം ഇരിട്ടി യൂണിയന് സിക്രട്ടറി പി.എന്.ബാബു നിര്‍വഹിക്കും.\nപൈലി വാത്യാട്ടിന്റെ പ്രചരണാര്‍ത്ഥം പേരാവൂര് മണ്ഡലത്തില് എന് ഡി എ യുടെ ഉജ്ജ്വല ബൈക്ക് റാലി\nഎന്‍ഡിഎ സ്ഥാനാര്‍ഥി പൈലി വാത്യാട്ട് കണിച്ചാര് കേളകം കൊട്ടിയൂര് ഗ്രാമ പഞ്ചായത്തുകളില് പര്യടനം നടത്തി\nവിശ്വകര്‍മ്മസഭ കുടുംബ സംഗമം നടത്തി\nആദിവാസികള്‍ക്ക് സാന്ത്വനവുമായി വെള്ളാപ്പള്ളി ആറളം ആദിവാസി പുനരധിവാസ മേഖലയില്\nരാഷ്ട്രീയ കൊലപാതകങ്ങള് അവസാനിപ്പിക്കണം: എസ്എന്‍ഡിപി\nഭക്തിസംവര്‍ദ്ധിനി യോഗം കുടുംബ സംഗമം നാളെ


ദേവികയുടെ മരണം: സമരം യുഡിഎഫ് ഏറ്റെടുക്കുമെന്ന് ലീഗ്\nദേവികയുടെ ആത്മഹത്യ പുതിയ സംഘം അന്വേഷിക്കും. തിരൂര് ഡിവൈഎസ്പിക്കാണ് ചുമതല.\n03 Jun, 2020 at 04:19 AM\nഓണ്‍ലൈന് പഠന സൌകര്യമില്ലാത്തതിനാല് മലപ്പുറം വളാഞ്ചേരിയിലെ ദലിത് വിദ്യാര്‍ഥിനി അത്മഹത്യ ചെയ്ത സംഭവത്തില് തുടര് സമരം യുഡിഎഫ് ഏറ്റെടുക്കുമെന്ന് കെപിഎ മജീദ്. വിദ്യാര്‍ഥിനിയുടെ മരണത്തിന് മുഖ്യമന്ത്രിക്കും വിദ്യാഭ്യാസ വകുപ്പിനും മാത്രമാണ് ഉത്തരവാദിത്വം. സമരം ചെയ്യുന്ന വിദ്യാർഥികളെ പൊലീസ് അടിച്ചമർത്തുന്നുവെന്നും മജീദ് മീഡിയവണിനോട് പറഞ്ഞു.\nഅതേസമയം ദേവികയുടെ ആത്മഹത്യ പുതിയ സംഘം അന്വേഷിക്കും. തിരൂര് ഡിവൈഎസ്പിക്കാണ് ചുമതല.\nദലിത് പെണ്‍കുട്ടി ആത്മഹത്യ ചെയ്ത സംഭവത്തില് സര്‍ക്കാര് പ്രതിരോധത്തിലാണ്. വിഷയത്തില് പട്ടികജാതി വകുപ്പ് മന്ത്രി എ കെ ബാലന് അടിയന്തര റിപ്പോര്‍ട്ട് തേടി. വിദ്യാഭ്യാസ വകുപ്പും പട്ടികജാതി കമ്മീഷനും വിഷയത്തില് റിപ്പോര്‍ട്ട് ആവശ്യപ്പെട്ടിട്ടുണ്ട്\nപട്ടികജാതി വകുപ്പ് മലപ്പുറം ജില്ലാ ഡെവലപ്മെന്‍റ് ഓഫീസറോടാണ് മന്ത്രി എ കെ ബാലന് റിപ്പോര്‍ട്ട് തേടിയത്. ഇന്ന് അടിയന്തരമായി റിപ്പോര്‍ട്ട് നല്‍കാനാണ് നിര്‍ദേശം. പട്ടികജാതി കമ്മീഷനും വിദ്യാഭ്യാസ വകുപ്പും ജില്ല വിദ്യാഭ്യാസ ഡയറക്ടറോടാണ് റിപ്പോര്‍ട്ട് ആവശ്യപ്പെട്ടിരിക്കുന്നത്. ഇതും ഇന്ന് തന്നെ ലഭ്യമാകുമെന്നാണ് വിവരം. ഈ റിപ്പോര്‍ട്ടുകളുടെ അടിസ്ഥാനത്തിലാകും സര്‍ക്കാരിന്‍റെ ഔദ്യോഗിക നിലപാട്.\nMalappuramMuslim Leagueonline classes in keralaDevika Death


They Eat Soil for to Sustain their Culture - Kerala News | Madhyamam\nപുല്‍പള്ളി എടക്കണ്ടി കാട്ടുനായ്ക്ക കോളനിയിലുള്ളവരാണ് ആചാരത്തിെൻറ ഭാഗമായി മണ്ണ് തിന്നുന്നത്\nചിതൽപ്പുറ്റ് തിന്നുന്ന ബാബു\nസുല്‍ത്താന് ബത്തേരി: കാലങ്ങളായി കാത്തുവെച്ച സംസ്‌കാരം നിലനിര്‍ത്താന് മണ്ണ് തിന്നുകയാണ് വയനാടന് വനാന്തരങ്ങളിലെ ഒരുകൂട്ടം കാട്ടുനായ്ക്കര്. പുല്‍പള്ളി എടക്കണ്ടി കാട്ടുനായ്ക്ക കോളനിക്കാർക്കാണ് ഇൗ വിചിത്രശീലം. ഇവിടേക്കെത്താൻ വന്യമൃഗങ്ങളുള്ള ഘോരവനത്തിലൂടെ രണ്ടു കിലോമീറ്റര് സഞ്ചരിക്കണം. തങ്ങളുടെ ദൈവം ശിവന് സൃഷ്ടിച്ച മരുന്നാണ് ചിതൽപ്പുറ്റെന്നും ഇത് ഭക്ഷിച്ചാല് രോഗങ്ങള് പിടിപെടില്ലെന്നുമാണ് ഇവരുടെ വിശ്വാസം. കോളനിയിലെ ബാബുവും ഭാര്യ അമ്മിണിയും പുതുതലമുറയിലെ സീതയുമെല്ലാം ജനിച്ചകാലംമുതലേ മണ്ണ് തിന്നുന്നവരാണ്. നായാട്ടിനും വിറകിനുമായി ഉള്‍വനത്തില് പോകുമ്പോള് ചിതല്‍മണ്ണും ശേഖരിക്കും. അടുപ്പിനു മുകളില് ചുള്ളിക്കമ്പുകള് അടുക്കിവെച്ച് അതിനുമേല് മൺക്കഷണങ്ങള് നിരത്തിെവക്കും. ചെറുചൂടും പുകയുമേറ്റ് മണ്ണ് പാകമാവും. വാട്ടിയെടുക്കുന്ന മണ്ണിന് കറുപ്പ് നിറമാവുന്നതോടെയാണ് ഭക്ഷിക്കുക.\nപുകയത്ത് ചൂടാക്കിയ ചിതൽപ്പുറ്റ് തിന്നുന്ന അമ്മിണി\nപ്രാചീന ഗോത്ര കാലഘട്ടം മുതല് പിന്തുടരുന്ന ഈ ശീലത്തിന് ശിവനുമായി ബന്ധപ്പെട്ട ഐതിഹ്യമാണുള്ളത്. ചിതൽപ്പുറ്റിെൻറ മണ്ണ് തിന്നാല് ശിവഭഗവാന് പ്രസാദിക്കുമെന്നും ഈ ശക്തി ശരീരത്തെ സംരക്ഷിക്കുമെന്നുമാണ് വിശ്വാസം. പൂര്‍ണമായും കാടിനെ ആശ്രയിച്ച് കഴിയുന്ന ഗോത്രവിഭാഗമാണ് കാട്ടുനായ്ക്കര്. കാട്ടുചെടികളുടെ ഇലയും വേട്ടയാടി പിടിക്കുന്ന മൃഗങ്ങളുടെ ഇറച്ചിയുമാണ് പ്രധാന ഭക്ഷ്യവിഭവം. കാര്യപ്പെട്ട രോഗങ്ങളുടെ പേരൊന്നും ഇവര്‍ക്കറിയില്ല. പേക്ഷ, ശാരീരിക ബുദ്ധിമുട്ടുകള് അനുഭവപ്പെട്ടാല് ഉടൻതന്നെ മൺക്കഷണം ചവച്ചരച്ച് തിന്നും.\nപണ്ടുകാലത്ത് അടിയ, പണിയ, ഊരാളി എന്നീ ഗോത്ര വിഭാഗത്തിലും മണ്ണ് ഭക്ഷിക്കുന്നവരുണ്ടായിരുന്നു. എന്നാല്, ദാരിദ്ര്യംമൂലമായിരുന്നു അത്. ഇവരുടെ ഇൗ ശീലം അന്യമായിട്ട് 10 വര്‍ഷത്തോളമായി. അപ്പോഴും കാട്ടുനായ്ക്കരിൽ പലരും ഇപ്പോഴും മണ്ണ് ഭക്ഷിക്കുന്ന സ്വഭാവക്കാരാണ്.\n#Soil Eating#Culture#Kattu Naikar#kerala news#malayalam news


മുഖ്യമന്ത്രി ഇടപെട്ടു; ജീവന്‍രക്ഷാ ഔഷധവുമായി ഷൈനും രാജനും എത്തി\nആലപ്പുഴ: മുഖ്യമന്ത്രിയുടെ സമയോചിതമായ ഇടപെടലും രണ്ടുപേരുടെ ത്യാഗ സന്നദ്ധതയും സര്‍ക്കാര് സംവിധാനങ്ങളുടെ ഇടപെടലും ഒത്തുചേര്‍ന്നപ്പോള് അത്യാസന്ന നിലയിലുള്ള ആലപ്പുഴയിലെ രോഗിക്ക് ജീവന്‍രക്ഷാ ഔഷധം എത്തിക്കാനായി. ലോക് ഡൗണില് രാജ്യം സ്തംഭിച്ചിരിക്കുമ്പോള് ബാംഗ്ലൂരില് നിന്ന് ജീവന്‍രക്ഷാ ഔഷധം മണിക്കൂറുകള്‍കൊണ്ടാണ് എത്തിച്ചു നല്‍കിയത്. അത്യാസന്ന നിലയിലുള്ള രോഗിക്ക് ജീവന് നിലനിര്‍ത്തുന്നതിനാവശ്യമായ രണ്ടു മരുന്നുകള് ലഭ്യമാക്കാന് ലോക് ഡൗണ് മൂലം കഴിയുന്നില്ലെന്ന് കാട്ടി മുഖ്യമന്ത്രിയെ സമീപിക്കുകയായിരുന്നു. തുടര്‍ന്ന് മുഖ്യമന്ത്രിയുടെ ഓഫീസ് ആരോഗ്യവകുപ്പിന് വേണ്ട നടപടി അടിയന്തിരമായി കൈക്കൊള്ളാന് നിര്‍ദ്ദേശം നല്‍കി. ഇതോടെ സര്‍ക്കാരിന്റെയും ജില്ല ഭരണകൂടത്തിന്റെയും സഹായത്തോടെ മരുന്ന് എത്തിക്കാനുള്ള നടപടികള് അതിവേഗം ആരംഭിച്ചു.\nവളരെ വിലകൂടിയ രണ്ടു മരുന്നുകളും ആലപ്പുഴയില് ലഭ്യമായിരുന്നില്ല. ഒന്ന് കോഴിക്കോട് ലഭ്യമാണെന്ന് കണ്ടെത്തിയതിനെത്തുടര്‍ന്ന് മരുന്ന് അവിടെ നിന്ന് ഫ്‌ലയിങ് സ്‌ക്വാഡിന്റെ സഹായത്തോടെ പോലീസ് ഉടനെ ഇവിടെ എത്തിച്ചു. എന്നാല് രണ്ടാമത്തെ മരുന്ന് ബാംഗ്ലൂരില് നിന്ന് കൊണ്ടുവരേണ്ട സാഹചര്യമുണ്ടായി. ഇതിനായി മരുന്നിന്റെ പണം മുന്‍കൂറായി ബാഗ്ലൂരിലെ ഫാര്‍മസിയില് അടച്ചതിന്റെ രസീത് , ഡോക്ടറുടെ മരുന്ന് കുറിപ്പടി, പൊലീസിന്‍റെ റിക്വസ്റ്റ് എന്നിവ സ്പെഷല് ബ്രാഞ്ച് ഡിവൈ.എസ്.പി. വി.എന്.സജി, കോവിഡ് ചുമതല വഹിക്കുന്ന സ്പെഷല് ബ്രാഞ്ച് സബ് എന്‍സ്പെക്ടര് ലാല്‍ജി, ഡി.എം.ഓ എന്നിവര് തയ്യാറാക്കി ബാഗ്ലൂര് മലയാളി അസോസിയേഷനുമായി ബന്ധപ്പെട്ടു.\nഅവിടെ ജോലിയില് ഉള്ള രണ്ടു മലയാളികള് മരുന്നുമായി വരുന്നതിനു സന്നദ്ധത പ്രകടിപ്പിച്ചു. മാവേലിക്കരയില് നിന്നുള്ള രാജന് പി.വര്‍ഗ്ഗീസ്, പത്തനംതിട്ട സ്വദേശിയായ ഷൈന് ഡാനിയേല് എന്നിവരാണ് ജീവന് നിലനിര്‍ത്താനുള്ള ഔഷധവുമായി സ്വന്തം കാറില് വരാമെന്ന് അറിയിച്ചത്. രണ്ടുപേരും ബാംഗ്ലൂരിലാണ് ഇപ്പോള് താമസം. ലോക് ഡൗണും വഴിനീളെ തടസ്സങ്ങളും ഉണ്ടാകുമെന്ന് അറിഞ്ഞിട്ടും ജീവന്‍രക്ഷാ ഔഷധമായതിനാല് എങ്ങനെയെങ്കിലും എത്തിക്കാമെന്ന് അറിയിക്കുകയായിരുന്നു.\nമരുന്ന് ബാംഗ്ലൂരില് നിന്ന് വാങ്ങി നാലാം തീയതി രാവിലെ ബാംഗ്ലൂര് നഗരത്തില് നിന്ന് ഇവര് യാത്ര പുറപ്പെട്ടു എങ്കിലും തുടക്കത്തില് തന്നെ തടസ്സങ്ങളും തുടങ്ങി. യാത്രയ്ക്കുള്ള കര്‍ണാടക പോലീസിന്റെ അനുമതിക്കായി മൂന്നു നാലു മണിക്കൂറോളം പല ഓഫീസുകള് കയറിയിറങ്ങി. അവിടെ പരമാവധി സൗകര്യങ്ങള് കഴിയാവുന്ന വിധം അവര് ചെയ്തു നല്‍കിയതായി രാജന് പറഞ്ഞു. തുടര്‍ന്ന് നിരവധി ചെക്ക് പോസ്റ്റുകളും പരിശോധനകളും കടക്കേണ്ടിവന്നു. പലപ്പോഴും പൊലീസ് തിരിച്ചയയ്ക്കുക കൂടി ഉണ്ടായി. തുടര്‍ന്ന മുത്തങ്ങയില് എത്തിയപ്പോള് വയനാട് കളക്ടറുടെ അനുമതിയും റവന്യൂ ഉദ്യോഗസ്ഥരുടെ സാന്നിധ്യവും ആവശ്യപ്പെട്ടു. തുടര്‍ന്ന് ആലപ്പുുഴ ജില്ല കളക്ടര് വയനാട് കളക്ടറുമായി ബന്ധപ്പെടുകയും റവന്യൂ ഉദ്യോഗസ്ഥരെ അങ്ങോട്ടേക്ക് അയയ്ക്കുകയും ചെയ്തു. ഇതിനിടെ പലയിടങ്ങളിലും ആലപ്പുുഴ പോലീസ് നേരിട്ട് വിളിച്ച് സംസാരിക്കുകയും ഉയര്‍ന്ന പോലീസ് ഉദ്യോഗസ്ഥരുമായി ബന്ധപ്പെടുകയും ചെയ്തു. പോലീസിന്റെയും ജില്ല ഭരണ കൂടത്തിന്റെയും സഹായത്തോടെ ഞായറാഴ്ച രാവിലെ 8.30 ന് രാജനും ഷൈനും മരുന്നുമായി ആലപ്പുുഴയില് എത്തി. മരുന്ന് പോലീസിന് കൈമാറി. രാജന് കര്‍ണാടകയില് പ്രമുഖ ഇന്‍ഷൂറന്‍സ് കമ്പനിയിലെ അസിസ്റ്റന്റ് വൈസ് പ്രസിഡന്റാണ്. ഷൈന് കര്‍ണാടകയില് നഴ്‌സിങ് കോളേജ് നടത്തുന്നു. ഭക്ഷണം പോലും കിട്ടാതെയാണ് ബന്ദിപ്പൂര് വനാന്തരത്തിലൂടെ പ്രതിസന്ധികളെ അവഗണിച്ച് ഇവര് യാത്രചെയ്തത്.


Web Desk Aug 15, 2018, 11:33 pm IST\nന്യൂഡൽഹി : മുൻ പ്രധാനമന്ത്രി അടൽ ബിഹാരി വാജ്പേയി അതീവ ഗുരുതരാവസ്ഥയിലെന്ന് എയിംസ് മെഡിക്കൽ റിപ്പോർട്ട്. അദ്ദേഹം ജീവൻ രക്ഷാ ഉപാധികളുടെ സഹായത്തോടെയാണ് കഴിയുന്നതെന്ന് മെഡിക്കൽ റിപ്പോർട്ട് വ്യക്തമാക്കുന്നു.\nപ്രധാനമന്ത്രി നരേന്ദ്രമോദിയും കേന്ദ്രമന്ത്രിമാരായ സുരേഷ് പ്രഭുവും ഹർഷവർദ്ധനും വാജ്പേയിയെ എയിംസിലെത്തി സന്ദർശിച്ചു. ടെക്സ്റ്റൈൽസ് മന്ത്രി സ്മൃതി ഇറാനിയും ആശുപത്രിയിലെത്തിയിരുന്നു .നിരവധി ബിജെപി നേതാക്കളും എയിംസിൽ എത്തിയിട്ടുണ്ട്.\nകഴിഞ്ഞ ജൂൺ 11 മുതൽ അദ്ദേഹം എയിംസിൽ ചികിത്സയിലാണ്. മൂത്രാശയ അണുബാധയെ തുടർന്നാണ് അദ്ദേഹത്തെ ആശുപത്രിയിൽ പ്രവേശിപ്പിച്ചത്.


news | കുടിയേറ്റ നയത്തിനെതിരേ പ്രതിഷേധിച്ച കന്യാസ്ത്രീകളെയും വൈദികരെയും വരെ വിലങ്ങുവെച്ച് ജയിലിലടച്ച് ട്രംപിന്റെ പൊലീസ്; അമേരിക്കയിൽ ജനാധിപത്യം മരിച്ചെന്ന് ആരോപിച്ച് ആക്ടിവിസ്റ്റുകൾ; വലതു വംശീയതയെ രാഷ്ട്രീയമാക്കി ട്രംപ് മുന്നേറുമ്പോൾ അമേരിക്ക നീങ്ങുന്നത് വമ്പൻ പ്രതിസന്ധിയിലേക്ക് - MarunadanMalayali.com\nJuly 20, 2019 | 10:11 AM IST | Permalink\nഎതിർശബ്ദങ്ങളെ അടിച്ചമർത്തുകയെന്ന ജനാധിപത്യ വിരുദ്ധമായ നയമാണ് അമേരിക്കൻ പ്രസിഡന്റ് ഡൊണാൾഡ് ട്രംപിനെ നയിക്കുന്നത്. കുടിയേറ്റ നയങ്ങൾക്കെതിരേ സമാധാനപരമായി പ്രതിഷേധിച്ച കന്യാസ്ത്രീകളും വൈദികരുമടക്കമുള്ള പ്രതിഷേധക്കാരെ അറസ്റ്റ് ചെയ്തു വിലങ്ങുവെച്ചു കൊണ്ടുപോയ ട്രംപിന്റെ പൊലീസ് അത് വ്യക്തമാക്കുകയും ചെയ്യുന്നു. ക്യാപ്പിറ്റോൾ ഹില്ലിൽ നടന്ന പ്രതിഷേധത്തിൽ പങ്കെടുത്ത വൈദികരെയും കന്യാസ്ത്രീകളെയുമാണ് പൊലീസ് അറസ്റ്റ് ചെയ്തത്.\nമെക്‌സിക്കൻ ബോർഡറിൽ പിടിയിലാകുന്ന കുടിയേറ്റക്കാരുടെ കുട്ടികളെ തടവിലാക്കുന്ന ട്രംപ് ഭരണകൂടത്തിന്റെ നയത്തിനെതിരെയായിരുന്നു പ്രതിഷേധം. 70-ഓളം കത്തോലിക് ആക്ടിവിസ്റ്റുകളാണ് വാഷിങ്ടൺ ഡി.സി.യിലെ റസൽ സെനറ്റ് ഓഫീസ് ബിൽഡിങ്ങിൽ പ്രതിഷേധ യോഗം ചേർന്നത്. ഒരു ഡസനിലേറെ കാത്തലിക് സംഘടനകളിലെ അംഗങ്ങൾ ഇതിൽ പങ്കെടുത്തിരുന്നു. തടവറകളിൽ കൊല്ലപ്പെട്ട കുട്ടികളുടെ പേര് മുദ്രാവാക്യമായി വിളിച്ചുകൊണ്ടായിരുന്നു പ്രതിഷേധം.\nഅനധികൃത കുടിയേറ്റക്കാരുടെ കുട്ടികളെ തടവിലാക്കുന്ന ട്രംപ് ഭരണകൂടത്തിന്റെ നടപടി മനുഷ്യത്വവിരുദ്ധവും സദാചാരവിരുദ്ധവുമാണെന്ന് യോഗം വിലയിരുത്തി. പൊലീസെത്തിയപ്പോൾ അവരെ അകത്തേക്ക് കടത്താതിരിക്കാൻ കുറേ ആക്ടിവിസ്്റ്റുകൾ നിലത്ത് കിടന്ന് പ്രതിഷേധിച്ചെങ്കിലും പൊലീസ് അവരെയെല്ലാം കസ്റ്റഡിയിലെടുത്തു. നിയമവിരുദ്ധമായി യോഗം ചേർന്നതിന്റെ പേരിലാണ് യോഗത്തിൽ പങ്കെടുത്തരെ പൊലീസ് അറസ്റ്റ് ചെയ്തത്. അറസ്റ്റിലായവരിൽ 90 വയസ്സുള്ള കന്യാസ്ത്രീയും ഉൾപ്പെടുന്നു.\nഅന്യായമായി കൂട്ടം ചേർന്നതിനും തടസ്സമുണ്ടാക്കിയതിനുമാണ് ഇവർക്കെതിരേ കുറ്റം ചുമത്തിയിരിക്കുന്നതെന്ന് ഒരു പൊലീസുദ്യോഗസ്ഥൻ പറഞ്ഞു. എന്നാൽ, സമാധാനപരമായി പ്രതിഷേധിച്ച വൈദികരടക്കമുള്ളവരെ അന്യായമായി പൊലീസ് തടവിലാക്കുകയായിരുന്നുവെന്ന് ആക്ടിവിസ്റ്റുകൾ കുറ്റപ്പെടുത്തി. ഫെയ്ത്ത് ഇൻ ആക്ഷൻ, സിസ്റ്റേഴ്‌സ് ഓഫ് മേഴ്‌സി തുടങ്ങിയ സംഘടനകളിൽ അംഗങ്ങളായ വൈദികരും കന്യാസ്ത്രീകളുമാണ് യോഗത്തിലെത്തിയിരുന്നത്.\nഅറസ്റ്റിന് മുമ്പായി വൈദികരും കന്യാസ്ത്രീകളും യോഗത്തെ അഭിസംബോധന ചെയ്തിരുന്നു. വിശ്വാസത്തിന്റെ പേരിലാണ് ഇവിടെ ഒത്തുകൂടിയിരിക്കുന്നതെന്നും ദൈവം തങ്ങളെ ഇവിടേക്കെത്താൻ നിർബന്ധിക്കുകയായിരുന്നുവെന്നും അവർ പറഞ്ഞു. നരകയാതന നേരിടേണ്ടിവന്ന കുട്ടികളുടെ ദുരവസ്ഥയോർത്താണ് തങ്ങൾ ഇവിടെ കൂടിയിരിക്കുന്നത്. കുട്ടികളോട് ഇത്തരത്തിൽ മനുഷ്യത്വ രഹിതമായി ഈ രാജ്യത്ത് പ്രവർത്തിക്കുന്നത് അവസാനിപ്പിക്കണെമന്നും അവർ ആവശ്യപ്പെട്ടു.\nഷിക്കാഗോയിൽനിന്നുള്ള 90-കാരി സിസ്റ്റർ പാറ്റ് മർഫിയടക്കമുള്ളവരാണ് അറസ്റ്റിലായത്. ഷിക്കാഗോയിൽ കുടിയേറ്റക്കാർക്കും അഭയാർഥികൾക്കുമിടയിൽ പ്രവർത്തിക്കുന്ന പാറ്റ് 13 വർഷമായി ഈ രംഗത്ത് പ്രവർത്തിക്കുന്നു. എല്ലാ വിശ്വാസത്തിലുള്ളവരെയും മുറിപ്പെടുത്തുന്നതാണ് അഭയാർഥികളോടുള്ള സമീപനമെന്ന് സിസ്റ്റർ പാറ്റ് പറഞ്ഞു. ട്രംപിന്റെ കുടിയേറ്റ നയങ്ങൾക്കെതിരേ കത്തോലിക്കാ സംഘടനകൾ തുടർച്ചയായി നടത്തുന്ന പ്രതിഷേധങ്ങളുടെ തുടർച്ചയായാണ് വാഷിങ്ടണിലും യോഗം ചേർന്നത്.


തിരുവനന്തപുരത്ത് ട്രിപ്പിള് ലോക്ക്ഡൗണില് ഇളവ്; സര്‍ക്കാര് ഉത്തരവിറങ്ങി\nതിരുവനന്തപുരം :തിരുവനന്തപുരത്തെ ട്രിപ്പിള് ലോക്ക്ഡൗണിന് ഇളവുകള് ഏര്‍പ്പെടുത്തി സര്‍ക്കാര് ഉത്തരവിറങ്ങി. തിങ്കളാഴ്ച രാവിലെ ആറ് മണി മുതല് ഇളവുകള് പ്രാബല്യത്തില് വരും. നഗര പരിധിയില് രാത്രികര്‍ഫ്യൂ7മുതല് പുലര്‍ച്ചെ5വരെ. ജില്ലയിലെ മറ്റിടങ്ങളില് രാത്രി9മുതല് പുലര്‍ച്ചെ5വരെയാണ് കര്‍ഫ്യൂ.\nകടകള് രാവിലെ7മുതല് 12 വരെയും4മുതല്6വരെ തുറക്കാം. പച്ചക്കറി, പലചരക്ക്, പാല് കടകളും ബേക്കറികളും തുറക്കാം. ഭക്ഷണ വിതരണം ജനകീയ ഹോട്ടലുകള് വഴി മാത്രം അനുവദിക്കും. നിര്‍മാണ പ്രവര്‍ത്തനങ്ങള് തുടരാനും അനുമതിയുണ്ട്. പൂന്തുറ, മാണിക്യ വിളാകം, പുത്തന് പള്ളി മേഖലയില് അവശ്യസാധനങ്ങളുടെ കടകള് രാവിലെ7മുതല്2വരെ മാത്രം തുറക്കാം.\nസാധനങ്ങള് വാങ്ങാനും മെഡിക്കല് ആവശ്യങ്ങള്‍ക്കും മാത്രമേ ആളുകള്‍ക്ക് പുറത്തിറക്കാനാവൂ. കൊവിഡ് മാനദണ്ഡം പാലിച്ച് ഓട്ടോ ടാക്സി സര്‍വീസ് നടത്താം.


ജാമ്യം റദ്ദാക്കണമെന്ന പോലീസിന്റെ ആവശ്യം; ദിലീപിനോട് വിശദീകരണം ആവശ്യപ്പെട്ട് കോടതി | News Moments | The world in your palm top\nജാമ്യം റദ്ദാക്കണമെന്ന പോലീസിന്റെ ആവശ്യം; ദിലീപിനോട് വിശദീകരണം ആവശ്യപ്പെട്ട് കോടതി\nSeptember 15, 2020 3:05 pm\nകൊച്ചി: ജാമ്യം റദ്ദാക്കണമെന്ന പോലീസിന്റെ ആവശ്യത്തില് ദിലീപിനോട് വിശദീകരണം ആവശ്യപ്പെട്ട് കോടതി. ദിലീപ് സാക്ഷികളെ സ്വാധീനിച്ചു എന്ന് ചൂണ്ടിക്കാട്ടിയാണ് ജാമ്യം റദ്ദാക്കണമെന്ന് പ്രോസിക്യൂഷന് ആവശ്യപ്പെട്ടത്. സാക്ഷികള് മൊഴി മാറ്റിയതിനെ തുടര്‍ന്നാണ് ഇത്തരമൊരു ആവശ്യം കോടതിയില് പ്രോസിക്യൂഷന് ഉന്നയിച്ചതെന്നാണ് വിവരം.\nസാക്ഷികളെ സ്വാധീനിക്കരുതെന്ന് ജാമ്യ വ്യവസ്ഥയിലെ പ്രധാന ഉപാധിയാണ്. ദിലീപ് ഇത് ലംഘിച്ചെന്നാണ് പ്രോസിക്യൂഷന് ആരോപിക്കുന്നത്. പള്‍സര് സുനിയും ദിലീപും തമ്മിലുള്ള ബന്ധം തെളിയിക്കാനുള്ള സാക്ഷി ഉള്‍പ്പെടെ കൂറുമാറിയതായാണ് വിവരം. 302 സാക്ഷികളുടെ വിസ്താരമാണ് പൂര്‍ത്തിയാക്കണ്ടത്. ഇതില് ആക്രമിക്കപ്പെട്ട നടിയടക്കം 45 സാക്ഷികളുടെ വിസ്താരം പൂര്‍ത്തിയായിട്ടുണ്ട്.\nനടന് മുകേഷിന്റെ സാക്ഷി വിസ്താരവും ഇന്ന് പൂര്‍ത്തിയായി. കേസിന്റെ വിശദാംശങ്ങള് റിപ്പോര്‍ട്ട് ചെയ്യുന്നത് കോടതി വിലക്കിട്ടുള്ളതിനാല് അത്തരം വിവരങ്ങള് അന്വേഷണ സംഘവും പുറത്തു വിടുന്നില്ല. ഹര്‍ജി വെള്ളിയാഴ്ച വീണ്ടും പരിഗണിക്കും.


'കേരളം ബിജെപി ഭരിച്ചിട്ടില്ല; അടുത്തെങ്ങും അധികാരത്തിൽ വരികയുമില്ല': സെൽഫ് ട്രോളടിച്ച് ഒ രാജഗോപാൽ - bjp wont be rule kerala in nearby future says o rajagopal mla\nTue Aug 20 2019 01:04:02 GMT+0530 (IST)\n'കേരളം ബിജെപി ഭരിച്ചിട്ടില്ല; അടുത്തെങ്ങും അധികാരത്തിൽ വരികയുമില്ല': സെൽഫ് ട്രോളടിച്ച് ഒ രാജഗോപാൽ\nNarada Desk| Updated On:5Feb 2019 9:54 AM GMT | Location : തിരുവനന്തപുരം\nസംസ്ഥാനത്തെ വിലക്കയറ്റത്തിനും തൊഴില് ഇല്ലായ്മയ്ക്കും ബിജെപിയെ പഴിക്കേണ്ടെന്നായിരുന്നു ഒ രാജഗോപാലിന്റെ അവകാശവാദം.\nവിലക്കയറ്റ വിഷയത്തിൽ സെൽഫ് ട്രോളടിച്ച് ബിജെപി എംഎൽഎ ഒ രാജഗോപാൽ. ബിജെപി കേരളം ഭരിച്ചിട്ടില്ലെന്നും അടുത്തെങ്ങും അധികാരത്തിൽ വരാനും സാധ്യത ഇല്ലെന്ന് രാജഗോപാല് പറഞ്ഞു. കേരളത്തിലെ വിലക്കയറ്റത്തിന്റെ പേരില് ബിജെപിയെ കുറ്റപ്പെടുത്തേണ്ടെന്നും ഒ രാജഗോപാല് നിയമസഭയില് പറഞ്ഞു.\nസംസ്ഥാനത്തെ വിലക്കയറ്റത്തിനും തൊഴില് ഇല്ലായ്മയ്ക്കും ബിജെപിയെ പഴിക്കേണ്ടെന്നായിരുന്നു ഒ രാജഗോപാലിന്റെ അവകാശവാദം. അവിശ്വാസികളായ സ്ത്രീകളെ പൊലീസ് സഹായത്തോടെ ശബരിമല കയറ്റി. അതാണ് പ്രശ്നങ്ങൾക്കു കാരണമെന്നും രാജഗോപാൽ അഭിപ്രായപ്പെട്ടു.\nശബരിമല സംസ്ഥാനത്തെ പ്രധാന പ്രശ്നമാണെന്ന് ചൂണ്ടിക്കാണിച്ച ഒ രാജഗോപാല് ശബരിമലയിലെ പ്രശ്നങ്ങള് ഇത്രകണ്ട് കലുഷിതമായതിന് പിന്നില് പൊലീസാണെന്നും ആരോപിച്ചു. സംസ്ഥാന ബജറ്റിന്മേലുള്ള പൊതു ചര്‍ച്ചയ്ക്കിടെയായിരുന്നു ഒ രാജഗോപാലിന്റെ പ്രതികരണം.


ആണവ നിരായുധീകരണത്തിന് തയ്യാറെന്ന് കിം ജോങ്ങ് ഉൻ\nvietnam, First Published 28, Feb 2019, 11:44 AM IST\nയുഎസ്- ഉത്തരകൊറിയ ചർച്ചയുടെ രണ്ടാം ദിനത്തിലാണ് കിമ്മിന്‍റെ ഈ പ്രതികരണം. ആണവ നിരായുധീകരണം സാധ്യമായാൽ ഉത്തരകൊറിയക്ക് വൻസാമ്പത്തിക ശക്തിയാകാമെന്ന് നേരത്തെ ട്രംപ് വ്യക്തമാക്കിയിരുന്നു.\nവിയറ്റ്നാം: ആണവ നിരായുധീകരണത്തിന് തയ്യാറാണെന്ന് ഉത്തര കൊറിയൻ നേതാവ് കി ജോങ്ങ് ഉൻ, അമേരിക്കൻ പ്രസിഡന്റ് ഡൊണാൾഡ് ട്രംപുമായി വിയറ്റ്നാമിൽ നടക്കുന്ന ച‌ർച്ചയുടെ രണ്ടാം ദിനത്തിലാണ് കിമ്മിന്‍റെ ഈ പ്രതികരണം. ആണവ നിരായുധീകരണത്തിന് തയ്യാറല്ലായിരുന്നെങ്കിൽ താൻ ഈ ച‌ർച്ചയിൽ പങ്കെടുക്കില്ലായിരുന്നുവെന്നാണ് കിം ജോങ്ങ് ഉൻ പറയുന്നത്.\nനല്ല ഒത്തുചേരലായിരുന്നെന്ന് ഇന്നലെ നടന്ന ചർച്ചയ്ക്കും വിരുന്നിനും ശേഷം ട്രംപ് ട്വീറ്റ് ചെയ്തിരുന്നു. ഇന്നലെ നടന്നത് സൗഹൃദ കൂടിക്കാഴ്ച മാത്രമായിരുന്നു. അമേരിക്കൻ സ്റ്റേറ്റ് സെക്രട്ടറി മൈക്ക് പോംപിയോ, ഉത്തരകൊറിയൻ പ്രതിനിധി കിം യോങ് ചോയ് എന്നിവരും നേതാക്കൾക്കൊപ്പമുണ്ട്. ചർച്ചയ്ക്ക് ശേഷം ഇരുരാജ്യങ്ങളും ഇന്ന് സംയുക്തമായി കരാറിൽ ഒപ്പുവയ്ക്കാനും സാധ്യതയുണ്ട്.\nഉത്തരകൊറിയയുമായുള്ള ഉപരോധം പൂര്‍ണമായി അവസാനിപ്പിക്കുന്ന തീരുമാനം ഉണ്ടാകുമെന്നാണ് നിരീക്ഷകർ കരുതുന്നത്. ആണവ നിരായുധീകരണം സാധ്യമായാൽ ഉത്തരകൊറിയക്ക് വൻസാമ്പത്തിക ശക്തിയാകാമെന്ന് നേരത്തെ ട്രംപ് വ്യക്തമാക്കിയിരുന്നു.\nസിംഗപ്പൂരിൽ വച്ച് നടന്ന രണ്ട് നേതാക്കളുടെയും ആദ്യ കൂടിക്കാഴ്ച അവസാനിച്ചത് ആണവ നിരായുധീകരണ ധാരണയിലാണെങ്കിലും അതിൽ വ്യക്തതയുണ്ടായിരുന്നില്ല. ചില ആണവ പരീക്ഷണശാലകൾ നശിപ്പിക്കുക മാത്രമാണ് വടക്കൻ കൊറിയ ചെയ്തത്. ഈ നടപടിയിൽ വ്യാപക അതൃപ്തി നിലനിൽക്കുന്നുണ്ട്.\nus korea talks\nകിം ജോങ്ങ് ഉൻ


ജിംനാസ്റ്റിക്സ് ക്യുഗാങ് - ശ്വസന വ്യായാമങ്ങൾ, നട്ടെല്ല്, കഴുത്ത്, തോളെല്ലുകൾക്കുള്ള ചികിത്സ, കുറവ്\nകിഴക്കൻ ചൈനയിലെ വൈദ്യം എല്ലാ വർഷവും കൂടുതൽ സാധാരണമായിത്തീരുന്നു. വളരെയധികം പ്രയാസങ്ങളില്ലാതെ വിവിധ പ്രശ്നങ്ങളെ നേരിടാൻ ഇത് സഹായിക്കുന്ന ക്വിങ്ഗ് ജിംനാസ്റ്റിക്സാണ് ജനപ്രിയമായത്. ശ്വാസകോശവും, ഗൺ ബലവുമുള്ള രണ്ട് പദങ്ങൾ ചേർത്ത് രൂപംകൊണ്ടാണ് ക്വി എന്ന പേരുണ്ടായത്.\nനൂറുകണക്കിന് വർഷങ്ങൾക്കുള്ളിൽ ലഭ്യമാവുന്ന സംവിധാനങ്ങൾ നിലവിൽ വന്നു. ലളിതമായ ടിബറ്റൻ ക്വിങ്ഗ് ജിംനാസ്റ്റിക്സ് ഏത് പ്രായത്തിലുമുള്ള ആളുകളിലേക്ക് ലഭ്യമാണ്. ഈ സംവിധാനത്തിൽ വ്യായാമങ്ങൾ മാത്രമല്ല, ജീവിതത്തിൽ മാറ്റം വരുത്തുന്ന ഒരു തത്ത്വചിന്തയും ഉൾപ്പെടുന്നു. ക്വിയിലെ ഊർജ്ജത്തെ ശ്വാസമാക്കുംവിധം ചാർജ് ചെയ്യുന്നത്, അത് പ്രശ്നബാധിത പ്രദേശങ്ങളിലേക്കും ശരീരത്തിലേക്കും വിതരണം ചെയ്യുന്നു. ഇതിനു കാരണം, നിലവിലുള്ള രോഗങ്ങളെ നേരിടാനും പൊതു അവസ്ഥ സാധാരണ രീതിയിലാക്കാനും സാദ്ധ്യതയുണ്ട്. ജിംനാസ്റ്റിക്സ് ശരീരത്തിലെ എല്ലാ പ്രക്രിയകളെയും സജീവമാക്കുന്നു.\nശരീരത്തിൻറെ വിവിധ ഭാഗങ്ങളിൽ പ്രവർത്തിക്കാൻ ധാരാളം വ്യായാമങ്ങളുണ്ട്, അവ നിലവിലുള്ള നിയമപ്രകാരം നടപ്പിലാക്കണം.\nവിശ്രമിക്കുന്ന ഒരു പരിതഃസ്ഥിതിയിൽ പരിശീലനം നൽകേണ്ടത് വളരെ പ്രധാനമാണ്. ഉദാഹരണമായി ധ്യാനങ്ങളിലൂടെ എല്ലാ കാര്യങ്ങളും ഒഴിവാക്കുക.\nശരീരത്തിൻറെ സ്വാഭാവിക സ്ഥാനങ്ങൾ നിലനിർത്തുന്നതിന് വ്യായാമം qigong നടത്തുന്നു. ഏത് സ്ഥാനത്തും ഒരു വ്യക്തി സുഖമായിരിക്കണം. അസ്വസ്ഥത ഒരു പിശകുണ്ട് എന്ന് സൂചിപ്പിക്കുന്നു, നിങ്ങൾ സ്ഥാനം ക്രമീകരിക്കേണ്ടതുണ്ട്.\nഒരു വ്യക്തിയെ കൈകാര്യം ചെയ്യുമ്പോൾ ശരീരത്തിലും, മനസ്സിലും ഉള്ള സമ്മർദ്ദം അനുഭവിക്കേണ്ടതില്ല. വ്യായാമത്തിൽ പേശികൾ മാത്രമേ ഉൾപ്പെട്ടിട്ടുള്ളൂ.\nശ്വസനം ശാന്തവും ശാന്തവുമായിരുന്നു. ഫലപ്രാപ്തി നേടുന്നതിന്, പതിവായി പ്രാധാന്യം നൽകേണ്ടത് വളരെ പ്രധാനമാണ്.\nജിംനാസ്റ്റിക്സ് ക്വിഗോങ്ങാണ് ചലനങ്ങളുടെ മിനുസമാർന്ന വധശിക്ഷ നടപ്പാക്കുന്നത്. അല്ലാത്തപക്ഷം, പരിക്ക് വർദ്ധിക്കുന്നതും പരിശീലനത്തിന്റെ പ്രഭാവവും കുറയ്ക്കുന്നു.\nഓരോ ചലനവും 8-10 പ്രാവശ്യം ആവർത്തിക്കുക.\nനട്ടെല്ല് വേണ്ടി ക്വിങ്ഗോങ്ങ്\nഉദാസീനമായ ജീവിതരീതിയുമായി ബന്ധപ്പെട്ട ഒരു പൊതു പ്രതിഭാസമാണ് പിന്നോക്കം. ഗൌരവമായ പ്രശ്നങ്ങളുടെ വികസനം തടയാനും നട്ടെല്ലിനെ സംബന്ധിക്കുന്ന ജിംനാസ്റ്റിക് ക്യുഗാംഗിന്റെ പ്രശ്നങ്ങൾക്കും അത് സഹായിക്കും.\nനേരെ നിൽകുക, വളച്ചൊടിക്കൂ, മുന്നോട്ടു നീങ്ങുക, നിങ്ങളുടെ ചങ്ങലയ്ക്ക് നിങ്ങളുടെ നെഞ്ചിൽ അമർത്തുക.\nനിങ്ങളുടെ കൈകൾ ഉയർത്തുക, പതുക്കെ 90 ° വരെ ഒരു കോണിൽ മുന്നോട്ട് പോകുക. ഈ സ്ഥാനത്ത് 5-10 സെക്കൻഡ് നേരത്തേക്ക് പിടിക്കുക.\nമുട്ടുകുത്തി ഒരു കാലിൽ വയ്ക്കുക, ആവശ്യമെങ്കിൽ കൈകൊണ്ട് കൈയ്യിൽ വയ്ക്കുക. ഏതാനും നിമിഷങ്ങൾക്കുള്ളിൽ ഈ സ്ഥാനത്ത് തുടരുക. രണ്ടു കാലിലും ചെയ്യുക.\nകഴുത്ത്, തോളുകൾ എന്നിവയ്ക്കായി ക്യുഗോംഗ്\nകംപ്യൂട്ടറിൽ നിരന്തരം പ്രവർത്തിക്കുന്നത് ഫോണിലെ വീഡിയോകൾ അല്ലെങ്കിൽ ചിത്രങ്ങൾ കാണുന്നതിന്റെ തോളിൽ തോളിലും കഴുത്തിലും അസ്വസ്ഥത ഉണ്ടാക്കുന്നു. അത്തരമൊരു സാഹചര്യത്തിൽ, ആരോഗ്യം, ദീർഘായുസ്സ് എന്നിവയ്ക്കായി ക്വിഗോംഗ് രക്ഷപ്പെടുത്തും, എന്നാൽ അത്തരമൊരു വ്യായാമം നടപ്പിലാക്കേണ്ടത് ആവശ്യമാണ്:\nനിങ്ങളുടെ ആയുധങ്ങൾ വശങ്ങളിലേക്ക് വളർത്തുക, അരക്കെട്ട് തലയിൽ അൽപ്പം മുറുക്കുക. നിങ്ങൾ എന്തെങ്കിലുമൊക്കെ പ്രേരിപ്പിക്കുകയാണെങ്കിൽ അവരെ പിടിക്കുക. ചിൻ, സ്ലൈഡ് ബാക്ക്\nചെവിയിൽ നിന്നും പുറത്തേക്ക് വരുന്ന സമ്മർദ്ദം അനുഭവിക്കേണ്ടതു പ്രധാനമാണ്.\nനിങ്ങളുടെ തല മറയ്ക്കൂ, എന്നിട്ട് മെല്ലെ പിന്നോട്ടു വലിക്കുക, തുടർന്ന് മുന്നോട്ട് പോകുക. ഇരുവശങ്ങളിലും ആവർത്തിക്കുക.\nചൈനീസ് ജിംനാസ്റ്റിക്സിന്റെ ലളിതമായ വ്യായാമങ്ങൾ കണ്ണുകളുടെ കോശങ്ങളിലേക്ക് പുനർനിർമ്മിക്കാൻ സഹായിക്കുകയും ദർശനം പുനഃസ്ഥാപിക്കുകയും ഹ്രസ്വദർശിയെയും കാഴ്ച്ചപ്പാടുകളെയും ഒഴിവാക്കുകയും ചെയ്യുന്നു. Qigong ക്ലാസുകൾ നിങ്ങളുടെ കണ്ണു പൂർണ്ണമായി ചെയ്യും. താഴെപ്പറയുന്ന വ്യായാമങ്ങൾ ചെയ്യുക:\nപരമാവധി അനാലിറ്റിയിൽ ഒന്നാമത്തേത്, മറ്റൊന്ന് കണ്ണിന്റെ തിളക്കം നടത്തുക. 12 തവണ ചെയ്യുക. നിങ്ങളുടെ കണ്ണുകൾ അടച്ച് ഇതുപോലെ തന്നെ ചെയ്യുക.\nനിങ്ങളുടെ വിരലിന്റെ നുറുങ്ങ് നിങ്ങളുടെ മൂക്കിന് നേരെ സ്പർശിക്കുകയും അതിന്മേൽ ശ്രദ്ധ കേന്ദ്രീകരിക്കുകയും ചെയ്യുക. ശ്വസനത്തിനിടയിൽ, വിരൽ ഫോക്കസിൽ ശ്രദ്ധിക്കുന്ന സമയത്ത് കൈ നീട്ടുകയും ഉന്മൂലനം ചെയ്യപ്പെടുകയും ചെയ്യും. ഒരേ വ്യായാമം ചെയ്യാൻ, നിങ്ങളുടെ വിരൽ നെഞ്ചിന്റെ മധ്യഭാഗത്ത് ഇടുക.\nരണ്ട് കൈ അകലത്തിൽ മതിലിലൂടെ സമീപിക്കുക, ഒരു ത്രികോണം ഉണ്ടാക്കാനായി ഭിത്തിയിൽ രണ്ട് സൂചിക വിരലുകൾ ഇടുക. അതിൽ ശ്രദ്ധിക്കുക. ശ്വസനത്തിനിടയ്ക്ക്, ഒരു കൈ തിരശ്ചീനമായി എടുത്ത്, നിങ്ങളുടെ കണ്ണുമായി ഇത് കാണാതെ, നിങ്ങളുടെ തലതിരിവില്ലാതെ. ഉന്മൂലനം ചെയ്യുമ്പോൾ, നിങ്ങളുടെ കൈ വെച്ച് അതേ വിധത്തിൽ ആവർത്തിക്കുക. ഈ ക്വിഗോംഗ് ജിംനാസ്റ്റിക്സ് വ്യായാമം ചെയ്യുക, നിങ്ങളുടെ കൈകൾ വിരളമായി വ്യാപിക്കുക, ആദ്യം നിങ്ങളുടെ വിരൽ ഉയർത്തുക, പിന്നീട് താഴേക്ക് മറ്റൊരു ത്രികോണം വരയ്ക്കുക.\nഅവസാനത്തെ വ്യായാമം കണ്ണിലൂടെ നടക്കുന്നു. ഇത് ചെയ്യുന്നതിന്, പല വസ്തുക്കളുടെയും കണ്ണുകൾ ഊന്നിപ്പറയുക, അവയെ വേഗത്തിൽ മാറ്റുക. രണ്ടു മീറ്ററുകൾ അകലെ ആയിരിക്കണം മെഴുകുതിരിയുടെ തീനാളം കണ്ട് നിങ്ങൾക്കത് ശ്രദ്ധിക്കാം.\nഹൃദയത്തിന്റെയും വൃക്കയുടെയും ക്യുഗോങ്ങ് തെറാപ്പി\nഊർജ്ജവകുപ്പ് എല്ലാ ആന്തരിക അവയവങ്ങളെയും വ്യവസ്ഥകളെയും ബാധിക്കുന്നതാണ്, അതുവഴി മനുഷ്യ ആരോഗ്യം മെച്ചപ്പെടുത്തുന്നു. കൈകൊണ്ട് ഉള്ള ഓർഗാനിക് മെറീഡിയൻ സജീവമാക്കുന്നതിലൂടെ ക്യോഗൊങ്ങ് തെറാപ്പിക്ക് ഹൃദയം, രക്തക്കുഴലുകൾ പുനഃസ്ഥാപിക്കാൻ കഴിയും. വ്യായാമസമയത്ത് ശക്തമായ ഊർജ്ജം വൃക്കയിലേയ്ക്ക് നയിക്കപ്പെടും, ഇത് ശരിയായ രീതിയിൽ വീണ്ടെടുക്കാനും പ്രവർത്തിക്കാനും തുടങ്ങുന്നു.\nശ്വസന ജിംനാസ്റ്റിക്സ് ക്യുഗോംഗ്\nഅതിന്റെ സാരാംശത്തിൽ, qigong ഒരു ശ്വസന ജിംനാസ്റ്റിക്സ് ആണ്, ഒരു മനുഷ്യൻ inhales ഊർജ്ജം വിതരണം. ലളിതമായ വ്യായാമങ്ങൾ നടക്കുമ്പോൾ പോലും ശ്വസനം നിയന്ത്രിക്കേണ്ടത് പ്രധാനമാണ്. ക്യുഗോംഗിന്റെ ശ്വസനം ആഴത്തിലും സുഗമമായും ആയിരിക്കണം. അതിനാൽ ഹൃദയത്തിന് ആനുപാതികമായ ലോഡ് ലഭിക്കുകയും രക്തം ഓക്സിജനുമായി സംസ്കരിക്കുകയും ചെയ്യും. ശ്വസനത്തിലെ കാലതാമസം ഒഴിവാക്കേണ്ടത് പ്രധാനമാണ്. അല്ലെങ്കിൽ പരിശീലനത്തിന്റെ പ്രയോജനം പൂജ്യമായി കുറയുന്നു.\nനവോന്മേഷത്തിന് ഉപയോഗിക്കാവുന്ന മസ്സാജ് ഉൾപ്പെടുന്നു. ലളിതമായ സംവിധാനങ്ങൾ ഉപയോഗിച്ച്, ചുളിവുകളെ നേരിടാനും ആരോഗ്യകരമായ നിറം തിരിച്ചു നൽകാനും കണ്ണുകൾക്ക് പുറകിൽ മറക്കാനും കഴിയും. ക്യുഗോംഗിനെ ചാർജ് ചെയ്യുന്നു:\nആദ്യം നിങ്ങളുടെ കൈകൾ നന്നായി ചൂടുപിടിച്ചുകൊണ്ട്, അവർ ഊഷ്മളതയും ഊർജ്ജവും നിറഞ്ഞവരാണ്. അതിനു ശേഷം, നിങ്ങളുടെ തൊപ്പി, തലമുടി തൊട്ടു.\nനിങ്ങളുടെ നെറ്റിയിൽ കൈകൾ വയ്ക്കുക, പിന്നീട് മൂക്ക്, കവിൾ, ചിൻ, വിരലടികൾ എന്നിവ നാസോലബിയൻ ത്രികോണത്തെ സ്പർശിക്കും. നിങ്ങളുടെ കൈകൾ വന്ന് വീണ്ടും ഈ പ്രദേശങ്ങളിൽ നടക്കുക.\nശരീരം ഊഷ്മളമാക്കാൻ Qigong ജിംനാസ്റ്റിക്സ് നിരവധി സ്ക്വാഡുകൾ നിർദ്ദേശിക്കുന്നു. അതിനുശേഷം, നെറ്റിയിൽ ഒരു വായിൽ ഉണ്ടെന്ന് ഊഹിക്കുക. അത് ശ്വസിക്കണം / പുറംതള്ളുക, സാധാരണ ശ്വസനത്തിനു സഹായിക്കുക. നിങ്ങളുടെ മുഖത്തിന്റെ മറ്റു ഭാഗങ്ങളുമായി ഇത്തരം ശ്വാസം ചെലവഴിക്കുക.\nനിന്റെ തലയിലെ കയ്യും തലയുയർത്തി നോക്കിയ അശേരാപ്രതിഷ്ഠയും പ്രതിക്കുലമാകയുമത്രെ. ശ്വാസോച്ഛ്വാസം, നിങ്ങളുടെ കൈകാലുകൾ താഴ്ത്തുക.\nപരസ്പരം അഭിമുഖീകരിക്കുന്ന കൈകളിലെ അടിവയറ്റിൽ കൈകൾ വയ്ക്കുക. ബ്രഷുകൾ തുറന്ന് വിടർത്തി, എന്നിട്ട് ബ്രഷ് ചെയ്ത്, പിന്നിലേക്കോടുകൂടിയ പുറകിൽ ഇടുക. അതിനുശേഷം നെഞ്ചത്ത് വ്രതാനുപയോഗിച്ച് കൈകൾ ഉയർത്തി അവയുടെ മുൻഭാഗത്തുള്ള വൃത്തത്തെ വിവരിക്കുക. പലതവണ എല്ലാ തന്ത്രങ്ങളും ആവർത്തിക്കുക.\nനിങ്ങളുടെ കൈയ്യിൽ വയ്ക്കുക, ഒരു കൈ കൈ ഭാഗത്ത് വയ്ക്കുക, നിങ്ങളുടെ കൈപ്പത്തി മുകളിലേക്ക്. രണ്ടാമത്തെ വൃത്തം, മധ്യഭാഗത്ത് വ്യക്തമായ ഒരു വരി വരയ്ക്കുന്നു. ഓരോ കൈയും കൊണ്ട് തിരിയുക വഴി ഓരോരുത്തരും പുറത്തു വയ്ക്കുക.\nഒടുവിൽ, നിങ്ങളുടെ കൈയിൽ വയറുകൾ കൈക്കലാക്കുകയും ക്വി എർജ്ജം ശരീരം എങ്ങനെ നിറയും എന്ന് മനസിലാക്കുകയും ചെയ്യുക.\nഭാരം കുറയ്ക്കാൻ ക്വിങ്ഗോംഗ്\nനിങ്ങൾ പതിവായി വ്യായാമം ചെയ്യുന്നെങ്കിൽ, നിങ്ങൾക്ക് കലോറികൾ സജീവമായി, ഉപാപചയ നിരക്ക് വർദ്ധിപ്പിക്കാൻ കഴിയും. ശരീരഭാരം കുറയ്ക്കാൻ ഏറ്റവും ഫലപ്രദമായ qigong വ്യായാമം\nഎസ്. നിലത്തു ഇരുന്നു, ഇരുന്നും, ക്രോസ് കാലിനും ഇരുന്നു. കൈകൾ കുതിർത്തു, പരസ്പരം തെന്നിമാറുകയാണ്. ഒരു കൈയെ പിടികൂടുക: വലത്, സ്ത്രീകൾ - ഇടത്. മറുവശത്ത്, ആദ്യത്തേത് മൂടുക. നിന്റെ മുട്ടുകുത്തി നിൻറെ വിരലിന്മേൽ വയ്ക്കുക. വയറിലെ പേശികളെ വലുതാക്കുകയും കണ്ണുകൾ അടയ്ക്കുകയും ചെയ്യുക. ഒരു ഉറവിടം പോലെ നിങ്ങളുടെ വയറ്റിൽ വീഴുന്നതും, മയങ്ങി ശ്വസിക്കുന്നതുമാണ്.\n"വേവ്". ജിംനാസ്റ്റിക്സ് ക്യുഗോംഗിൽ മറ്റൊരു ഫലപ്രദമായ വ്യായാമവും ഉൾപ്പെടുന്നു: തറയിൽ കിടക്കുക, ഒരു വലത് കോണിൽ നിങ്ങളുടെ കാലുകൾ കുലെക്കുക. നിങ്ങളുടെ വയറിൽ ഒരു കൈയും മറ്റൊന്നു നിങ്ങളുടെ നെഞ്ചിൽ വയ്ക്കുക. ശ്വാസം വലിക്കുമ്പോൾ, നെഞ്ച് വേഗത്തിലാക്കി വയറ്റിൽ നിറയ്ക്കുക.\nക്യുഗോങ്ങ് - രാവിലെ സങ്കീർണ്ണമായ\nഒരു ഊർജ്ജം ലഭിക്കുന്നതിന്, ഉത്തേജനം, ഉത്തേജനം, ട്യൂൺ എന്നിവയിൽ ഒരു പോസിറ്റീവ് ട്യൂൺ ലഭിക്കുക, ലളിതമായ ചാർജ് ഉപയോഗിച്ച് രാവിലെ പ്രാരംഭം ആരംഭിക്കാൻ ഇത് ഉത്തമം. പ്രഭാത ക്വിഗോംഗ് ജിംനാസ്റ്റിക്സ് ലോകത്തെ ഒരു പുതിയ വിധത്തിൽ നിലനിർത്താൻ സഹായിക്കും. എല്ലാ വ്യായാമങ്ങളും ലളിതവും താങ്ങാനാകുന്നതുമാണ്:\nകരച്ചിൽ വീതി എഴുന്നേറ്റു നിൽക്കണം. ഈ സാഹചര്യത്തിൽ, കൈകൾ അടിവസ്ത്രമാവുകയും, താഴത്തെ വയറിലും അരക്കെട്ടിലും "മുട്ടി" വരുത്തുകയും വേണം.\nനിങ്ങളുടെ തലയ്ക്ക് മുകളിലുള്ള തല ഉയർത്തി, ഉച്ഛിഷ്ടത്തെ മുട്ടുകുത്തി, കൈകൾ തറയിൽ എത്തിക്കുക.\nവൃക്കകൾക്ക് ചുറ്റുമുള്ള കൈകളെ പിടിക്കുക. ഈ പ്രദേശത്തെ "ജീവന്റെ വാതില്" എന്ന് വിളിക്കുന്നു. അതിനു ശേഷം, ഈ പ്രദേശത്ത് നിങ്ങളുടെ തെന്നിപ്പട്ടികൾ മുറിക്കുക, കാലുകൾ താഴുക. കാലുകൾ പുറത്തെ താഴേക്ക് ഇറങ്ങി താഴേക്ക് ഇറങ്ങുക. നെഞ്ചിൽ കൈപ്പിടിച്ച്, കൈകൾ, തോളുകൾ, കഴുത്ത് എന്നിവയ്ക്ക് കൈകൾ കൈമാറുക.\nപ്രഭാതത്തിലെ ക്വിഗോംഗ് സമുച്ചയത്തിൽ അത്തരം ഒരു വ്യായാമം ഉൾപ്പെടുന്നു: ഉദരത്തിന്റെ ചുവട്ടിൽ നിങ്ങളുടെ കൈകൾ വയ്ക്കുക, അൽപം മുട്ടു മടക്കുക.\nആരോഗ്യം മെച്ചപ്പെടുത്തുന്ന ചൈനീസ് ജിംനാസ്റ്റിക് വിശദാംശങ്ങൾ വിവരിക്കുന്ന നിരവധി ചിത്രങ്ങളുണ്ട്. ഉദാഹരണങ്ങൾ താഴെപ്പറയുന്നവ ഉൾക്കൊള്ളുന്നു:\n" ക്യുഗോങ് - ചൈനീസ് ജിംനാസ്റ്റിക്സ് ഫോർ ഹെൽത്ത് " ലുൻ യൂൺ. നിങ്ങൾ ചികിത്സാ ക്വിഗോംഗിൽ താൽപ്പര്യമുണ്ടെങ്കിൽ, ഇത് ലളിതവും സങ്കീർണ്ണവുമായ വ്യായാമങ്ങളുള്ള ഒരു നല്ല പുസ്തകമാണ്. ലേഖകൻ സ്വയം മസാജിനായി നിരവധി ഓപ്ഷനുകൾ വാഗ്ദാനം ചെയ്യുന്നു.\n" ഊർജ്ജ സംഭരണത്തിനായി ഖൈഗോങ് : സ്മോൾ സർക്കുലേഷൻ " യാങ് ജുന്മിംങ്. എഴുത്തുകാരൻ ശ്രദ്ധാപൂർവം qigong പഠിച്ചു, മാത്രമല്ല ആയോധന കലകളും, കൂടാതെ പുരാതന ഗ്രന്ഥങ്ങൾ ശേഖരിക്കുകയും വിവർത്തനം ചെയ്യുകയും ചെയ്തു. ക്വിഗോങ് ജിംനാസ്റ്റിക്സിനെക്കുറിച്ചുള്ള തന്റെ പുസ്തകത്തിൽ അദ്ദേഹം തന്റെ എല്ലാ വിവരങ്ങളും നൽകി.\nകാമറോൺ ഡയാസ് തന്റെ യൗവനത്തിൽ അമിതമായ ചഞ്ചലത മൂലം വിഷമിച്ചു\n49 കുട്ടികളുള്ള ഒരു വീട്ടിലെ ആശയങ്ങൾ\nസെലറി കൂടെ സാലഡ് പാചകക്കുറിപ്പുകൾ


“കണ്ണില് മിന്നും” ശ്രവ്യസുന്ദരമായ ഗാനവുമായി മേപ്പടിയാന്\nമേപ്പടിയാന് എന്ന ചിത്രത്തിലെ “കണ്ണില് മിന്നും” എന്നു തുടങ്ങുന്ന ഗാനം നേര്‍ത്ത ഒരു മഴനൂല് പോലെ സംഗീതാസ്വാദകരുടെ ഹൃദയത്തിലേക്ക് പെയ്തിറങ്ങുന്നു. ജോ പോള് ആണ് ഗാനത്തിന് വരികള് എഴുതിയിരിക്കുന്നത്. രാഹുല് സുബ്രഹ്‌മണ്യം സംഗീതം പകര്‍ന്നിരിക്കുന്നു. കാര്‍ത്തിക്കും നിത്യ മാമനും ചേര്‍ന്നാണ് ഗാനം ആലപിച്ചിരിക്കുന്നത്. ഉണ്ണി മുകുന്ദന് നായകനായെത്തുന്ന ചിത്രമാണ് മേപ്പടിയാന്.\nനവാഗതനായ വിഷ്ണു മോഹന് ആണ് ചിത്രത്തിന്റെ സംവിധാനം നിര്‍വഹിക്കുന്നത്. ഉണ്ണി മുകുന്ദന് ഫിലിംസിന്റെ ബാനറില് ഉണ്ണി മുകുന്ദന് തന്നെയാണ് ചിത്രത്തിന്റെ നിര്‍മാണം. ചിത്രത്തിനു വേണ്ടിയുള്ള ഉണ്ണി മുകുന്ദന്റെ ലുക്കും ചലച്ചിത്രലോകത്ത് ശ്രദ്ധ നേടി.\nഎറണാകുളം ജില്ലയിലെ പോളിംഗ് ശതമാനം 74.17; അന്തിമ കണക്കുകള് പുറത്തുവിട്ടു\nഹർഭജൻ സിംഗിനെ വിലയിരുത്തി, ദിനേശ് കാർത്തിക്


vigilance-raid-in-police-stations | 'ചോറ് ഇങ്ങും കൂറ് അങ്ങുമായി' കറങ്ങി നടന്ന പൊലീസ് ഏമാന്മാരെ കുടുക്കി വിജിലൻസിന്റെ ഓപ്പറേഷൻ തണ്ടർ; സ്റ്റേഷനുകളിൽ രേഖകളില്ലാതെ സ്വർണവും കേസിൽപെടാത്ത വാഹനങ്ങളും മൊബൈൽ ഫോണുകളും; എല്ലാം പ്രളയത്തിൽ ഒഴുകിയെത്തിയതെന്ന് ന്യായം പറച്ചിൽ; ക്വാറി-മണൽ മാഫിയകൾക്കെതിരെ കേസെടുക്കുന്നതിലും വീഴ്ച; സാമ്പത്തിക ഇടപാട് കേസുകൾ പ്രതികളിൽ നിന്ന് കൈക്കൂലി വാങ്ങി അട്ടിമറിയും; 53 പൊലീസ് സ്റ്റേഷനുകളിലെ തട്ടിപ്പും വെട്ടിപ്പും പുറത്തായപ്പോൾ ഇന്റലിജൻസ് റിപ്പോർട്ട് ശരിവച്ച് വിജിലൻസ് - MarunadanMalayali.com\nJanuary 22, 2019 | 06:54 PM IST | Permalink\nതിരുവനന്തപുരം; സംസ്ഥനത്തെ പൊലീസ് സ്റ്റേഷനുകളിൽ വിജിലൻസ് നടത്തിയ മിന്നൽ പരിശോധനയിൽ കണ്ടെത്തിയത് വ്യാപക ക്രമക്കേടുകൾ. സ്റ്റേഷനുകളിൽ സാമ്പത്തിക തട്ടിപ്പും അനധികൃത ഇടപാടുകളും വ്യാപകമെന്ന് വിജിലൻസിന്റെ മിന്നൽ പരിശോധനയിൽ സ്ഥിരീകരിച്ചു. സംസ്ഥാനത്തെ 53 പൊലീസ് സ്റ്റേഷനുകളിൽ വിജിലൻസിന്റെ മിന്നൽ പരിശോധനനടത്തിയത്. 'ഓപ്പറേഷൻ തണ്ടർ' എന്ന പേരിലായിരുന്നു പരിശോധന.\nവിവിധ സ്റ്റേഷനുകളിൽ രേഖകളില്ലാതെ സ്വർണവും കേസിൽപെടാത്ത വാഹനങ്ങളും മൊബൈൽ ഫോണുകളും സൂക്ഷിച്ചിരിക്കുന്നതായി കണ്ടെത്തി. ക്വാറി-മണൽ മാഫിയകൾക്കെതിരെ കേസെടുക്കുന്നതിലും വ്യാപക വീഴ്ചയെന്നും വിജിലൻസ്. പൊലീസിൽ മാഫിയ ബന്ധവും കൈക്കൂലിയും വർധിക്കുന്നുവെന്ന ഇന്റലിജൻസ് റിപ്പോർട്ടിനെ തുടർന്നായിരുന്നു മിന്നൽ പരിശോധന.\nമണൽ ക്വാറി മാഫിയകളിൽ നിന്ന് കൈക്കൂലി വാങ്ങി അനധികൃത ഇടപാടുകൾക്ക് ഒത്താശ ചെയ്യുന്നുവെന്നും സാമ്പത്തിക ഇടപാട് കേസുകൾ പ്രതികളിൽ നിന്ന് കൈക്കൂലി വാങ്ങി അട്ടിമറിക്കുന്നുവെന്നും അടക്കമുള്ള ഇന്റലിജൻസ് റിപ്പോർട്ടിനെ തുടർന്നായിരുന്നു പരിശോധന. റിപ്പോർട്ട് ശരിവയ്ക്കുന്നതാണ് പ്രാഥമിക കണ്ടത്തലെന്ന് വിജിലൻസ് അറിയിച്ചു.\nപൊലീസിന്റെ മാഫിയ ബന്ധത്തെക്കുറിച്ചുള്ള ഇന്റലിജൻസ് റിപ്പോർട്ടിനെ തുടർന്നാണു നടപടി. കൊല്ലം, കണ്ണൂർ, കാസർകോട് ജില്ലകളിലും റെയ്ഡ് നടന്നു. കാസർകോട് ബേക്കൽ, കുമ്പള പൊലീസ് സ്റ്റേഷനുകളിൽ വിജിലൻസ് റെയ്ഡ്. മണൽക്കടത്തിന് ഒത്താശ, ഔദ്യോഗിക കൃത്യനിർവഹണത്തിൽ വീഴ്ച തുടങ്ങിയവ കണ്ടെത്തി. കുമ്പള, ബേക്കൽ സിഐമാർക്കെതിരെ നടപടിക്കു ശുപാർശ ചെയ്തു. സ്റ്റേഷൻ നടപടിക്രമങ്ങളിൽ വീഴ്ച വരുത്തിയതിന് കണ്ണൂരിൽ മൂന്ന് എസ്എച്ച്ഒമാർക്കെതിരെ നടപടിക്കു ശുപാർശ ചെയ്തിട്ടുണ്ട്.\nകാസർകോഡ് ബേക്കൽ കോഴിക്കോട് ടൗൺ എന്നീ സ്റ്റേഷനുകളിൽ യാതൊരു കേസും രേഖയുമില്ലാതെ സ്വർണം പിടിച്ചുവച്ചതായി കണ്ടെത്തി. കരുനാഗപ്പള്ളിയിൽ എൺപതിനായിരം രൂപയുടെയും പയ്യോളിയിൽ 57000 രൂപയുടെയും കോഴിക്കോട് ടൗണിൽ മൂവായിരം രൂപയുടെ ക്രമക്കേടും സ്ഥിരീകരിച്ചു. കണ്ണൂരിലെ കുളവല്ലൂർ, മലപ്പൂറത്തെ അരീക്കോട് കാസർകോട് ബേക്കൽ എന്നിവിടങ്ങളിലാണ് കേസുകളില്ലാതെ വാഹനങ്ങൾ പിടിച്ചിട്ടിരിക്കുന്നത്.\nപല സ്റ്റേഷനുകളിൽ നിന്ന് ഇതുപോലെ മൊബൈൽ ഫോണുകളും പിടിച്ചെടുത്തു. നിരപരാധികളിൽ നിന്ന് പണം വാങ്ങാനുള്ള നീക്കമാണിതെന്നാണ് വിജിലൻസിന്റെ നിഗമനം. ചിറയിൻകീഴ്, പന്തളം സ്റ്റേഷനുകളിൽ സാമ്പത്തിക തട്ടിപ്പ് കേസുകൾ നിയമവിരുദ്ധമായി ഒത്തുതീർപ്പാക്കിയിട്ടുണ്ട്. ക്രമക്കേട് കണ്ടെത്തിയ സ്റ്റേഷനുകളിലെ ഉദ്യോഗസ്ഥർക്കെതിരെ നടപടി ആവശ്യപ്പെട്ട് വിജിലൻസ് ഡയറക്ടർ ആഭ്യന്തര വകുപ്പിന് റിപ്പോർട്ട് നൽകും. പരാതികളുണ്ടെങ്കിലും പലയിടത്തും 2012ന് ശേഷം ക്വാറി, മണൽ മാഫിയകൾക്കെതിരെ കേസെടുത്തിട്ടില്ലെന്ന് കണ്ടെത്തി. സ്ഥലപരിശോധന കൂടി നടത്തിയ ശേഷം ഇക്കാര്യത്തിൽ അന്തിമ റിപ്പോർട്ട് തയാറാക്കും.\nഇടുക്കി ജില്ലയിലെ3പൊലീസ് സ്റ്റേഷനുകളിൽ വിജിലൻസ് നടത്തിയ മിന്നൽ പരിശോധനയിൽ പൊലീസ് ഉദ്യോഗസ്ഥരുടെ കൈയിൽ കണക്കിൽ പെടാത്ത പണം കണ്ടെത്തി. അടിമാലി പൊലീസ് സ്റ്റേഷനിൽ സൂക്ഷിച്ചിരുന്ന സ്വർണാഭരണങ്ങളും കണ്ടെത്തി. ആഭരണങ്ങൾ പ്രളയത്തിൽ ഒഴുകി എത്തിയതാണെന്നു പൊലീസ് ഉദ്യോഗസ്ഥരുടെ വിശദീകരണം. ബേക്കൽ, കോഴിക്കോട് ടൗൺ സ്റ്റേഷനുകളിൽനിന്നും സ്വർണം പിടിച്ചെടുത്തിട്ടുണ്ട്.\nസംസ്ഥാനത്ത് പൊലീസും രാഷ്ട്രീയക്കാരും ഉൾപ്പെട്ട ഗൂഢസംഘം ഉണ്ടെന്നാണു ഇന്റലിജൻസ് റിപ്പോർട്ട്. ക്വാറി, ലോറി, ബ്ലേഡ് പലിശസംഘങ്ങളുമായി ബന്ധം പുലർത്തുന്നു. എസ്‌ഐമാർ ഉൾപ്പെടെയുള്ള ഇടനിലക്കാർ, മണൽ ലോറികൾ വിട്ടുനൽകുന്നുവെന്നും കണ്ടെത്തി. വാഹനാപകടം അഭിഭാഷകരെ അറിയിച്ച് പൊലീസ് കമ്മിഷൻ വാങ്ങുന്നുണ്ട്. 'ഓപ്പറേഷൻ തണ്ടർ' റെയ്ഡ് ഈ റിപ്പോർട്ടിനെത്തുടർന്നാണ്. പൊലീസ് സ്റ്റേഷനുകളിൽ വിജിലൻസ് പരിശോധന അപൂർവമായി മാത്രമാണ് നടക്കാറുള്ളത്.\nകാസർഗോഡ് കുമ്പള പൊലീസ് സ്റ്റേഷൻ പരിധിയിൽ സ്റ്റോപ്പ് മെമോ നൽകിയിരുന്ന മണലൂറ്റ് കേന്ദ്രം പൊലീസ് സഹായത്തോടെ പ്രവർത്തിക്കുന്നുവെന്ന് കണ്ടെത്തി. മറ്റ് ചില അനധികൃത ക്വാറികളും പ്രവത്തിക്കുന്നുണ്ടെന്ന് വിവരവും പരിശോധനയിൽ കണ്ടെത്തിയിട്ടുണ്ട്. ഇക്കാര്യം ഉറപ്പുവരുത്താൻ ക്വാറി ഉടമകളുടെ കൈവശമുള്ള രേഖകളും പരിശോധിക്കണമെന്നാണ് എസ്‌പിമാർ നൽകിയ റിപ്പോർട്ട്. കുമ്പള സ്റ്റേഷനിൽ നിന്ന് സ്വർണം കണ്ടെത്തി. മുന്നേ പിടികൂടിയ തൊണ്ടിമുതലെന്നാണ് സംശയം.\nസാമ്പത്തിക തട്ടിപ്പ് കേസുകൾ സ്റ്റേഷനിൽ വച്ച് തീർപ്പാക്കിയതായും കണ്ടെത്തി. ഇതിനായി സംശയമുള്ള കേസ് അന്വേഷണ ഫയലുകൾ വിജിലൻസ് പരിശോധിക്കും. ചില സ്റ്റേഷനുകളിൽ നിന്നും കണക്കിൽപ്പെടാത്ത പണം പിടികൂടിയിട്ടുണ്ട്. കേസ് രജിസ്റ്ററുകൾ മിക്ക സ്റ്റേഷനുകളിലും കൃത്യമായി സൂക്ഷിക്കുന്നില്ല. പരാതിക്കാർക്ക് രസീതുകൾ നൽകുന്നില്ല. കേസിലൊന്നും ഉൾപ്പെടാത്ത നിരവധി വാഹനങ്ങൾ പൊലീസ് സ്റ്റേഷനുകളിൽ പിടിച്ചിട്ടിരുന്നുവെന്നും വിജിലൻസ് എസ്‌പിമാരുടെ പരിശോധനാ റിപ്പോർട്ടിൽ പറയുന്നു.\nകഴിഞ്ഞ വർഷം 45 സർക്കാർ വകുപ്പുകളിൽ വിജിലൻസ് മിന്നൽ പരിശോധന നടത്തിയിരുന്നു. പരിശോധന റിപ്പോർട്ടുകളുടെ അടിസ്ഥാനത്തിൽ 1074 ഉദ്യോഗസ്ഥർക്കെതിരെ വകുപ്പുതല നടപടിയും ശുപാർശ ചെയ്തിരുന്നു. ഇതിൽ തന്നെ ഗുരുതരമായ ക്രമക്കേട് നടത്തിയ കണ്ടെത്തിയ 64 ഉദ്യോഗസ്ഥർക്കെതിരെ സസ്‌പെൻഷനാണ് ശുപാർശ ചെയ്തത്. 18 ഉദ്യോഗസ്ഥരാണ് വിജിലൻസിന്റെ കൈക്കുലി കെണിയിൽ കുരുങ്ങിയത്.


നീലക്കുറിഞ്ഞി. | Malayali Manasu\nHome Literature നീലക്കുറിഞ്ഞി.\nനീലക്കുറിഞ്ഞി. എന്റെ താഴ്‌വരയിൽ വീണ്ടും നീലക്കുറിഞ്ഞി പൂത്തു. പന്ത്രണ്ടു വർഷത്തെ കാത്തിരിപ്പ്. ഹൻസ താഴ്‌വരയോ, കോടമഞ്ഞു മൂടിയ, മരവിപ്പിക്കുന്ന തണുപ്പുള്ള നീലഗിരി താഴ്‌വരയോ അല്ല. എന്റെ മനസ്സിന്റെ താഴ്‌വര. ആരോ വരച്ച നിറം മങ്ങിയ ചിത്രമാണ് ഞാൻ. വെട്ടി പരിക്കേൽപിച്ച് മണ്ണിലേക്ക് വലിച്ചെറിയപെട്ടവൾ. നഖക്ഷതങ്ങളുടെ നീറ്റലും പേറി, വീർപ്പുമുട്ടി പുകഞ്ഞുനിക്കുന്ന താഴ്‌വര. മൗനം ഘനീഭവിച്ച ശൂന്യതയിലൂടെ ഒരു അരുവി ഒഴുകിവരുന്നുണ്ട്. വഴിതെറ്റി വന്നതാണോ അറിയില്ല. അതിന്റെ ഓരത്തിലൂടെ സ്വപ്നങ്ങൾ ഊർന്നിറങ്ങാൻ തുടങ്ങി. കുറിഞ്ഞിപ്പൂക്കളെ കാണാൻ ഉറുമ്പിൻകൂട്ടവും കിളികളും വന്നുകൊണ്ടിരുന്നു. ഒരു സന്ന്യാസിക്കാറ്റ് പിശറൻതാടി തടവി എന്റെ മുഖത്തേയ്ക്ക് പാളിനോക്കുന്നു. സന്ന്യാസം അവന്റെ കള്ളത്തരം. ഉന്മാദിനിമാരായ മരങ്ങൾ വികാരങ്ങളാൽ സുഗന്ധം പൊഴിച്ച് അവന്റെ വരവ് ആഘോഷിക്കുന്നു.കുന്നിറങ്ങി വരുന്ന അവന്റെ ചുംബനം അഗ്‌നിപർവ്വതത്തിലെ ലാവയാണെന്ന് മരങ്ങൾ അറിയുന്നില്ല. സത്യത്തിൽ അവൻ ഒരു ഡമ്മി മാത്രം. പിറകെ വരുന്ന ആർക്കോവേണ്ടി വേഷം കെട്ടുന്നു. മേഘപാളികൾക്കിടയിൽനിന്നും ചിലമ്പലുകളുമായി കരുമാടി കുട്ടൻ എത്തിനോക്കി സ്വരഭേദങ്ങൾ തീർത്തു കലമ്പാൻതുടങ്ങി. പാവാട ഉലഞ്ഞിരുന്ന എന്റെ ഉന്മാദ പടവുകളിലും അവൻ ഇങ്ങിനെയാണ് വന്നത്. പിന്നീട് നിഴൽപാകി, പുതുവഴികൾ തേടി അവൻ കടന്നു കളഞ്ഞു. നനഞ്ഞ ആകാശത്തിനു താഴെ കുന്നിറങ്ങിവരുന്ന അവനെനോക്കി, ഓർമ്മകളിലൂടെ അവനെ അലോസരപ്പെടുത്താൻ എന്റെ താഴ്‌വരയിൽ വീണ്ടും നീലകുറിഞ്ഞു പൂത്തു. അവന്റെ മുന്നിൽ വീണ്ടും തോൽക്കാൻ മനസ്സില്ലാത്തതുകൊണ്ട്.\nPrevious articleസ്വപ്ന സുരേഷിന് ജയിലിൽ ഭീഷണി ഇല്ലെന്ന് ജയിൽ ഡിജിപി ഹൈക്കോടതിയെ അറയിച്ചു.


കോയമ്പത്തൂരില് കോവിഡ് നെഗറ്റീവായ ഡോക്ടര് ഡെങ്കിപ്പനി ബാധിച്ച് മരിച്ചു | Malayalam News\nകോയമ്പത്തൂരില് കോവിഡ് നെഗറ്റീവായ ഡോക്ടര് ഡെങ്കിപ്പനി ബാധിച്ച് മരിച്ചു\nകോയമ്പത്തൂര്- കോയമ്പത്തൂരില് കോവിഡ് പരിശോധനയില് നെഗറ്റീവ് ആയ ഡോക്ടര് ഡെങ്കിപ്പനി വന്ന് മരിച്ചു. തമിഴ്‌നാട്ടിലെ സിരുമുഗെയ് സ്വദേശിയായ ജയമോഹന് (30) എന്ന ഡോക്ടറാണ് കോയമ്പത്തൂരിലെ സ്വകാര്യ ആശുപത്രിയില് മരണത്തിന് കീഴടങ്ങിയത്. സ്വകാര്യ ക്ലിനിക്കിലെ ഡോക്ടറാണ് അദ്ദേഹം.രണ്ട് ദിവസം മുമ്പ് ജയമോഹനെ കടുത്ത പനി ബാധിച്ച് ആശുപത്രിയില് പ്രവേശിപ്പിച്ചു. കൊവിഡ് പശ്ചാത്തലത്തില് ജയമോഹന്റെ സ്രവം പരിശോധനയ്ക്കായി അയച്ചിരുന്നു. ഫലം വന്നപ്പോള് ജയമോഹന് കോവിഡ് ബാധിച്ചിട്ടില്ലെന്ന് സ്ഥിരീകരിച്ചു. ഇതോടെ മറ്റ് പരിശോധനകള് നടത്തിയപ്പോഴാണ് ഡെങ്കിപ്പനിയാണെന്ന് സ്ഥിരീകരിച്ചത്.\nതമിഴ്‌നാട്ടില് തുടര്‍ച്ചയായ രണ്ടാം ദിവസവും കൊവിഡ് സ്ഥിരീകരിച്ചവരുടെ എണ്ണത്തില് കുറവുണ്ട്. മെഡിക്കല് വിദ്യാര്‍ത്ഥികള് ഉള്‍പ്പടെ 38 പേര്‍ക്കാണ് ഇന്ന് കൊവിഡ് സ്ഥിരീകരിച്ചത്. രാമനാഥപുരത്ത് കോവിഡ് ബാധിച്ച് മരിച്ചയാളുടെ സംസ്‌കാരത്തില് പങ്കെടുത്തവരില് മൂന്ന് പേര് രോഗബാധിതരായിരിക്കുകയാണ്. പരിശോധിക്കുന്ന സാമ്പിളുകളുടെ എണ്ണം വര്‍ധിപ്പിച്ചിട്ടും രോഗബാധിതര് കുറയുന്നത് തമിഴകത്ത് ആശ്വാസമാവുകയാണ്.\nIndia covid19 coimbatore Doctor dengue


വെടിയുതിർക്കുന്നത് കണ്ടാൽ അത്ഭുതപ്പെടേണ്ടതില്ല; സ്വര ഭാസ്കർ പുതിയ ചിത്രത്തിനായി കഠിന പരിശ്രമത്തിലാണ് – News18 Malayalam\nവെടിയുതിർക്കുന്നത് കണ്ടാൽ അത്ഭുതപ്പെടേണ്ടതില്ല; സ്വര ഭാസ്കർ പുതിയ ചിത്രത്തിനായി കഠിന പരിശ്രമത്തിലാണ്\nSwara Bhaskar posts video of doing gunfire |\nLast Updated : August 18, 2020, 09:10 IST\nഅടുത്ത വെബ് സീരീസായ 'ഫ്ലെഷിന്' വേണ്ടി തോക്ക് കയ്യിലെടുക്കുകയാണ് നടി സ്വര ഭാസ്കർ. പൊലീസുകാരിയുടെ കഥാപാത്രം അവതരിപ്പിക്കുന്നതിനായി ഇവർ പ്രത്യേക പരിശീലനം നേടിയിട്ടുണ്ട്.\nഅടുത്തിടെ പോസ്റ്റ് ചെയ്ത ചില സോഷ്യൽ മീഡിയ ചിത്രങ്ങളിൽ സ്വര ഷൂട്ടിങ്ങിനു പിന്നിലെ ചില രംഗങ്ങൾ പ്രേക്ഷകർക്ക് മുന്നിൽ അവതരിപ്പിക്കുന്നു. തോക്ക് കൊണ്ട് വെടിയുതിർക്കുന്ന രംഗമാണ് സ്വര ഇവിടെ പോസ്റ്റ് ചെയ്യുന്നത്. വെടിയുതിർക്കുന്ന ശബ്ദംകൊണ്ട് സംഭവിക്കുന്ന കാതടപ്പിക്കുന്ന വേദനയിലൂടെയും സ്വരം കടന്നുപോകുന്നുണ്ട്. ഇത്രയും നാളത്തെ ചിത്രങ്ങൾ പോലെ അല്ല ഇത്. 'ഫ്ലെഷിൽ' സ്വരയ്‌ക്കു ഒട്ടേറെ ആക്ഷൻ രംഗങ്ങൾ ഉണ്ടാകും.\nകുട്ടികളെ വരെ ഉൾപ്പെടുത്തിയ മനുഷ്യക്കടത്തിന്റെ ഇരുണ്ട യാഥാർഥ്യം നമ്മൾ ചെയ്യുന്ന സാങ്കല്പിക കലാസൃഷ്‌ടിയിലൂടെ ലോകത്തിന് മുൻപിൽ തുറന്നുകാട്ടിക്കൊണ്ടേയിരിക്കണം. ഫ്ലെഷിന്റെ ഭാഗമാവാൻ കഴിഞ്ഞതിൽ അതിയായ ചാരിതാർഥ്യം തോന്നുന്നു എന്ന് സ്വര.\nThe first gun training session for #flesh #fleshwebseries ! Suffice it to say- there’sareason..avery good reason why I’m notacop!!!!! 🤣🤣🤣🤣🙈🙈🙈🙈 @erosnow @dontpanic79 @mamta10_10 #throwback #bts #asliyat #aukaat\nA post shared by Swara Bhasker (@reallyswara) on Aug 16, 2020 at 5:41am PDT\nഅക്ഷയ് ഒബ്‌റോയ്, വിദ്യ മാൽവാടെ, മഹിമ മഖ്‌വാന എന്നിവർ മറ്റു പ്രധാന വേഷങ്ങൾ കൈകാര്യം ചെയ്യും. ഡാനിഷ് അസ്‌ലം സംവിധാനം ചെയ്യുന്ന സീരീസിന്റെ രചന പൂജ ലധാ സുർത്തിയാണ്. ഇറോസ് നൗവിൽ ഓഗസ്റ്റ് 21 മുതൽ പ്രദർശനം ആരംഭിക്കും.\nവീരേ ഡി വെഡ്ഡിങ് ആണ് സ്വര വേഷമിട്ട് തിയേറ്ററിൽ റിലീസായ ഏറ്റവും ഒടുവിലത്തെ ചിത്രം. 'ഷിയർ ഖൊർമ്മ' എന്ന അടുത്ത ചിത്രം ഹോമോസെക്ഷ്വാലിറ്റി പ്രമേയമായ സിനിമയാണ്. ഏപ്രിലിൽ ലണ്ടനിൽ വച്ച് ആദ്യ പ്രദർശനം നടത്താനിരിക്കവെയാണ് കോവിഡ് നിയന്ത്രണങ്ങൾ കടന്നുവന്നത്.\nFirst published: August 18, 2020, 09:10 IST\nBollywoodbollywood actressSwara Bhaskarweb series


കരിയർ ഗൈഡൻസ് സെമിനാറുകൾ : Deepika.com Nattu Visesham\nആലപ്പുഴ: കരിയർ ഗുരുവായ ഡോ. പി.ആർ. വെങ്കിട്ടരാമൻ നയിക്കുന്ന കരിയർ ഗൈഡൻസ് സെമിനാറുകൾ 28 ന് എഴുപുന്ന സെന്‍റ് റാഫേൽസ് എച്ച്എസ്എസ് ഓഡിറ്റോറിയത്തിലും 29 ന് എടത്വായിലും രാവിലെ 10.30 നു നടത്തുന്നു. എഴുപുന്ന, അരൂർ, കോടംതുരുത്ത് പഞ്ചായത്തുകളുടെ സഹകരണത്തോടെ പുന്നപ്ര കാർമൽ കോളജ് ഓഫ് എൻജിനീയറിംഗിന്‍റെ നേതൃത്വത്തിലാണ് എഴുപുന്നയിൽ പരിപാടി സംഘടിപ്പിക്കുന്നത്.\nഎഴുപുന്ന പഞ്ചായത്ത് പ്രസിഡന്‍റ് ശ്യാമളകുമാരി അധ്യക്ഷത വഹിക്കുന്ന സമ്മേളനം അഡ്വ. ഷാനിമോൾ ഉസ്മാൻ എംഎൽഎ ഉദ്ഘാടനം ചെയ്യും. അരൂർ പഞ്ചായത്ത് പ്രസിഡന്‍റ് രത്നമ്മ, കോടംതുരുത്ത് പഞ്ചായത്ത് പ്രസിഡന്‍റ് സൂസൻ സെബാസ്റ്റ്യൻ, സെന്‍റ് റാഫേൽസ് എച്ച്എസ്എസ് മാനേജർ ഫാ. ജസ്റ്റിൻ കൈപ്രംപാടൻ എന്നിവർ പ്രസംഗിക്കും. വിവിധ പഞ്ചായത്തുകളിലെ ഭരണസാരഥികൾ, സെന്‍റ് റാഫേൽസ് എച്ച്എസ് പ്രിൻസിപ്പൽ ടി.എ. ഷൈനിമോൾ, കാർമൽ എൻജിനീയറിംഗ് കോളജ് പ്രിൻസിപ്പൽ ഡോ. പോൾ കെ. മാത്യു എന്നിവർ ആശംസകളർപ്പിക്കും.\nഎടത്വയിൽ നടക്കുന്ന പരിപാടിയിൽ പഞ്ചായത്ത് വൈസ്പ്രസിഡന്‍റ് കുരുവിള ജോസഫ് അധ്യക്ഷത വഹിക്കും. പഞ്ചായത്ത് പ്രസിഡന്‍റ് ആനി ഈപ്പൻ ഉദ്ഘാടനം ചെയ്യും. വിദ്യാഭ്യാസ സ്റ്റാൻഡിംഗ് കമ്മിറ്റി ചെയർപേഴ്സണ് ജെയിൻമാത്യു, കാർമൽ എൻജിനിയറിംഗ് കോളജ് പ്രിൻസിപ്പൽ ഡോ. പോൾ കെ. മാത്യു എന്നിവർ ആശംസകൾ നേരും. രണ്ടിടത്തും കോളജ് ഡയറക്ടർ ഫാ. ജസ്റ്റിൻ ആലുക്കൽ സിഎംഐ സ്വാഗതവും കോ-ഓർഡിനേറ്റർ കെ.വി. ജോർജ് നന്ദിയും പറയും. പത്രസമ്മേളനത്തിൽ പന്നപ്ര കാർമൽ കോളജ് ഓഫ് എൻജിനിയറിംഗ് ബേസിക് സയൻസ് വിഭാഗം മേധാവി ഡോ. നാരായണൻ നന്പൂതിരി, കോ-ഓർഡിനേറ്റർ കെ.വി. ജോർജ് എന്നിവർ പങ്കെടുത്തു.


50-discount-in-water-power-bills-in-j-k-s-economic-relief-amid-covid | വൈദ്യുതി ചാർജ്ജിലും വെള്ളക്കരത്തിലും 50 ശതമാനം ഇളവ്; ജമ്മു കശ്മീരിന് പ്രഖ്യാപിച്ചത് 1,350 കോടിയുടെ സാമ്പത്തിക പാക്കേജ് - MarunadanMalayalee.com\nSeptember 19, 202005:47 PM IST Permalink\nശ്രീനഗർ: കേന്ദ്രഭരണ പ്രദേശമായ ജമ്മു കശ്മീരിൽ 1,350 കോടിയുടെ സാമ്പത്തിക പാക്കേജ് പ്രഖ്യാപിച്ചു. ലഫ്. ഗവർണർ മനോജ് സിൻഹയാണ് പാക്കേജ് പ്രഖ്യാപിച്ചത്. ലോക്ഡൗണിനെത്തുടർന്നുണ്ടായ സാമ്പത്തിക ആഘാതം കുറയ്ക്കാനാണ് പുതിയ സാമ്പത്തിക പാക്കേജ്. ഒരുവർഷത്തേക്ക് ജമ്മുകശ്മീരിലെ വിവിധ മേഖലകളിലുള്ളവർക്ക് വൈദ്യുതി, കുടിവെള്ളം എന്നിവയുടെ ബില്ലിൽ 50 ശതമാനം ഇളവും പാക്കേജിന്റെ ഭാഗമായി പ്രഖ്യാപിക്കപ്പെട്ടിട്ടുണ്ട്.\nസൂഷ്മ, ചെറുകിട, ഇടത്തരം വ്യവസായങ്ങൾ, വിനോദസഞ്ചാരം തുടങ്ങിയ മേഖകൾക്ക് ഒരുവർഷത്തേക്കാണ് ഇളവ് പ്രഖ്യാപിച്ചിരിക്കുന്നത്. 105 കോടി രൂപയാണ് ഇതിനായി നീക്കിവെക്കുക. കർഷകർ, സാധാരണക്കാർ, വ്യവസായികൾ എന്നിവർക്ക് ഇതിന്റെ പ്രയോജനം ലഭിക്കും. ആത്മനിർഭർ ഭാരത് അഭിയാന്റെ ഭാഗമായി കേന്ദ്രസർക്കാർ പ്രഖ്യാപിച്ച ആനുകൂല്യങ്ങൾക്ക് പുറമെയാണ് പുതിയ പാക്കേജെന്ന് ലഫ്. ഗവർണർ മനോജ് സിൻഹ പറഞ്ഞു. സ്റ്റാമ്പ് ഡ്യൂട്ടി 2021 മാർച്ച് വരെ ഒഴിവാക്കിയതാണ് പാക്കേജിലെ മറ്റൊരുനിർദ്ദേശം. വ്യവസായ മേഖലയുടെ ഉത്തേജനത്തിനായി പുതിയ വ്യവസായ നയം ഉടൻ പ്രഖ്യാപിക്കുമെന്നും മനോജ് സിൻഹ അറിയിച്ചു.\nജമ്മുകശ്മീരിലെ വ്യവസായ മേഖലയുടെ ഉത്തേജനത്തിനായി നിർദ്ദേശങ്ങൾ സമർപ്പിക്കാൻ ഒരു കമ്മിറ്റിക്ക് രൂപം നൽകിയിരുന്നു. സെപ്റ്റംബർ ഒന്നിനുമുമ്പ് റിപ്പോർട്ട് സമർപ്പിക്കണമെന്നാണ് നിർദ്ദേശം നൽകിയിരുന്നത്. റിപ്പോർട്ട് നിശ്ചിത സമയത്തിന് മുമ്പുതന്നെ സമർപ്പിക്കപ്പെട്ടതായും സംസ്ഥാനത്തിന്റെ 12 വർഷത്തെ ചരിത്രത്തിലാദ്യമായാണ് ഇങ്ങനെ സംഭവിക്കുന്നതെന്നും മനോജ് സിൻഹ പറഞ്ഞു. സാമ്പത്തിക പാക്കേജിന്റെ ഭാഗമായി എല്ലാ വ്യവസായികളുടെയും വായ്പാ പലിശയിൽ അഞ്ച് ശതമാനം ആറ് മാസത്തേക്ക് ഇളവ് നൽകിയിട്ടുമുണ്ട്. ഇതിലൂടെ വലിയതോതിൽ തൊഴിൽ സൃഷ്ടിക്കപ്പെടുമെന്നാണ് പ്രതീക്ഷിക്കുന്നതെന്നും അദ്ദേഹം പറയുന്നു.


ഛിന്നഗ്രഹത്തിലേക്ക് ഇടിച്ചുകയറാന് ബഹിരാകാശ പേടകം തയ്യാര്, വിക്ഷേപണത്തിന് ഇനി നാളുകള് മാത്രം! | NASA is sendingaspacecraft to crash into an asteroid\nഡാര്‍ട്ട് (DART) എന്നാല് ഡബിള് ആസ്റ്ററോയിഡ് റീഡയറക്ഷന് ടെസ്റ്റ് എന്നതിന്റെ ചുരുക്കെഴുത്താണ്. സ്പേസ് എക്സിന്റെ ഫാല്‍ക്കണ്9റോക്കറ്റിലാണ് ഈ പേടകം വിക്ഷേപിക്കുന്നത്.\nNASA, First Published Nov 19, 2021, 10:12 AM IST\nഏതാനും ദിവസങ്ങള്‍ക്കുള്ളില്, നാസയുടെ (NASA) ഡാര്‍ട്ട് (DART) എന്ന ബഹിരാകാശ പേടകം ഒരു ഛിന്നഗ്രഹത്തിലേക്ക് ഇടിച്ചു കയറും. ഇതിനായി ബഹിരാകാശത്തേക്ക് കുതിക്കാനൊരുങ്ങുകയാണ് പേടകം. ഇത് ഭാവിയില് വരാനിരിക്കുന്ന ഛിന്നഗ്രഹങ്ങളില് ( asteroid) നിന്ന് ഭൂമിയെ സംരക്ഷിക്കാന് സഹായിക്കുമോ എന്ന് മനസിലാക്കാനുള്ള നാസയുടെ ശ്രമമാണ്. ശരിക്കും പറഞ്ഞാല് ഒരു പരീക്ഷണം. രസകരമായ ഈ നാസ ദൗത്യത്തിന് അടുത്ത ആഴ്ച അരങ്ങൊരുങ്ങും.\nഡാര്‍ട്ട് (DART) എന്നാല് ഡബിള് ആസ്റ്ററോയിഡ് റീഡയറക്ഷന് ടെസ്റ്റ് എന്നതിന്റെ ചുരുക്കെഴുത്താണ്. സ്പേസ് എക്സിന്റെ ഫാല്‍ക്കണ്9റോക്കറ്റിലാണ് ഈ പേടകം വിക്ഷേപിക്കുന്നത്. ഡിഡിമോസ്, ഡിമോര്‍ഫോസ് എന്നീ രണ്ട് ഛിന്നഗ്രഹങ്ങള് ചേര്‍ന്നു ഭൂമിക്ക് സമീപമുള്ള ഛിന്നഗ്രഹ സംവിധാനമായ 'ഡിഡിമോസ്' ആണ് ഡാര്‍ട്ടിന്റെ ലക്ഷ്യ. ഈ ദൗത്യത്തില്, ഡാര്‍ട്ട് (DART) 160 മീറ്റര് വലിപ്പമുള്ള ഡിമോര്‍ഫോസിനെ ബാധിക്കുകയും വലിയ ഛിന്നഗ്രഹമായ ഡിഡിമോസിനെ പരിക്രമണം ചെയ്യുകയും ചെയ്യും.


നസ്രത്തിലെ ഈശോയുടെ ബാല്യകാല ഭവനം കണ്ടെത്തി. | MarianVibes\nHome Catholic news നസ്രത്തിലെ ഈശോയുടെ ബാല്യകാല ഭവനം കണ്ടെത്തി.\nനസ്രത്തിലെ ഈശോയുടെ ബാല്യകാല ഭവനം കണ്ടെത്തി.\nChildhood home of Jesus Christ found in Nazareth.\nലണ്ടൻ: ഈശോയുടെ ബാല്യകാല വസതി സ്ഥിതി ചെയ്യ്തിരുന്ന സ്ഥലം കണ്ടെത്തിയതായി ബ്രിട്ടീഷ് പുരാവസ്തു ഗവേഷകൻ പ്രൊഫ. കെൻ ഡാർക്ക്. 1930 -കാലഘട്ടത്തിൽ ഇത് ജോസഫിന്റെ ഭാവനമാണെന്ന വാദത്തെ ഗവേഷകർ നിഷേധിച്ചിരുന്നു. പതിനാല് വർഷക്കാലത്തെ ഗവേഷണങ്ങളുടെയും പഠനങ്ങളുടെയും അടിസ്ഥാനത്തിലാണ് ഡാർക്ക് തന്റെ കണ്ടെത്തൽ നടത്തിയത്. ക്രൂസേഡർ സെറ്റ് എന്ന പുസ്‍തകത്തിലാണ് ഈ വീട് ഭാഗികമായി ചുണ്ണാമ്പുകല്ലുകളുള്ള ഒരു കുന്നിൻ മുകളിലാണ് നിർമ്മിച്ചിരിക്കുന്നത്. കൂടാതെ പ്രകൃതിദത്ത ഗുഹയുടെ ഭാഗങ്ങളും വീടിനുള്ളത്.\nവീടിനെക്കുറിച്ച് നടത്തിയ പഠനത്തിൽ പാറയുടെ ഘടനയെക്കുറിച്ചുള്ള മികച്ച ധാരണയും, കരകൗശല വൈദഗ്ധ്യവും ഒന്നുചേർന്ന നിർമ്മിതിയാണെന്ന് കണ്ടെത്താൻ സാധിച്ചതായി പ്രൊഫ. ഡാർക്ക് പറഞ്ഞു. നാലാം നൂറ്റാണ്ടിൽ റോമൻ സാമ്രാജ്യം ക്രിസ്ത്യൻ മതത്തെ കോൺസ്റ്റന്റിന്റെ കീഴിലുള്ള ഭരണകൂട മതമായി സ്വീകരിച്ചപ്പോൾ കുന്നിന്മുകളിലെ ഗുഹാ ദേവാലയം നിർമ്മിച്ചതായും ഡാർക്ക് തന്റെ ഗവേക്ഷണത്തിന്റെ അടിസ്ഥാനത്തിൽ വെളിപ്പെടുത്തി. ഈ വീടിനെ സംബന്ധിച്ച ആദ്യത്തെ കണ്ടെത്തലുകൾ 1880-കളിലാണ് ഉണ്ടായത്. പിന്നീട് 1930-വരെയുള്ള ഉത് ഖനനത്തിലൂടെ കൂടുതൽ കണ്ടെത്തലുകൾ സാധ്യമായത്. ഈ ഭവനം ജോസഫിന്റെതാണെന്ന് വാദിച്ച ഡാർക്ക് അതുമായി ബന്ധപ്പെട്ട ലേഖനം എഴുതിയിരിക്കുന്നു.\nഈശോയുടെ ബാല്യകാലത്തെക്കുറിച്ച് സുവിശേഷങ്ങളിൽ വളരെ കുറച്ച് മാത്രമേ പരാമർശിക്കുന്നുള്ളൂ. നിരവധിയായ പഠനങ്ങൾക്കും ഗവേഷങ്ങൾക്കും ശേഷം മാത്രമേ ഈ വീടിനെപ്പറ്റിയുള്ള കൂടുതൽ വിവരങ്ങൾ അറിയാൻ സാധിക്കൂ. ഒന്നാം നൂറ്റാണ്ടിലെ വാസ സ്ഥലമായിരുന്നു ഈ ഭാവനമെന്ന കണ്ടെത്തൽ വിവിധ ഗവേക്ഷകർ ശരിവെച്ചിരുന്നു. യേശുവിന്റെ ബാല്യകാലത്തെപ്പറ്റിയുള്ള ശരിയായ കണ്ടെത്തലുകൾക്ക് ആക്കം കൂട്ടിയത് പ്രൊഫ. കെൻ ഡാർക്കിന്റെ ആദ്യകാല പഠനങ്ങളുടെ അടിസ്ഥാനത്തിലായിരുന്നു.\nHome of Jesus Christ\nPrevious articleമനുഷ്യാവകാശങ്ങൾ സംരക്ഷിക്കപ്പെടണം: ഇന്തോനേഷ്യയിലെ ക്രൈസ്തവ സംഘടനകൾ.\nNext articleബലഹീനർക്ക് നമുക്ക് താങ്ങാകാം : ഫ്രാൻസിസ് പാപ്പ\nആദിവസി സമൂഹത്തിന്റെ ഉന്നമനത്തിന് കർമ്മനിരതരായി റിഡംപ്റ്ററിസ്റ്റ് വൈദികർ…\nസമുദ്രത്തിനടിയിലെ ‘പ്രപഞ്ചരാജാവായ ക്രിസ്തുവിന്റെ’ തിരുനാൾ ആഘോഷിക്കാനൊരുങ്ങി ചിലിയിലെ ക്രൈസ്തവ സമൂഹം\nസിസ്റ്റര് ലൂസി കുര്യൻ ജംനലാല് ബജാജ് പുരസ്കാരത്തിന് അർഹയായി..\nഭക്തിസാന്ദ്രമായി മലയാറ്റൂർ; വിശുദ്ധവാരത്തിൽ മല കയറിയത് ലക്ഷങ്ങൾ\n2025 ജൂബിലി വർഷത്തിന്റെ ഭാഗമായി വത്തിക്കാൻ ലോഗോ മത്സരം സംഘടിപ്പിക്കുന്നു


കൊല്ലത്ത് ആറാം ക്ലാസ് വിദ്യാര്‍ഥിനി ജീവനൊടുക്കിയ നിലയില് – Truevision News\nകൊല്ലത്ത് ആറാം ക്ലാസ് വിദ്യാര്‍ഥിനി ജീവനൊടുക്കിയ നിലയില്\nകൊല്ലം : കൊല്ലം പ്രാക്കുളത്ത് ആറാം ക്ലാസ് വിദ്യാർത്ഥിനിയെ തൂങ്ങി മരിച്ച നിലയിൽ കണ്ടെത്തി. പ്രാക്കുളം പനയ്ക്കൽ സ്വദേശി മുഹമ്മദ് കുഞ്ഞിന്‍റെ മകൾ അമീനയാണ് മരിച്ചത്.\nമരണകാരണം വ്യക്തമല്ല. സംഭവത്തില് ദുരൂഹതയുണ്ടെന്ന ആരോപണവുമായി അമ്മയും മുത്തച്ഛനും.\nസംഭവത്തില് കഞ്ചാവ് മാഫിയയ്ക്ക് സംബന്ധമുണ്ടെന്നാണ് ആരോപണം. കുട്ടിയുടെ പിതാവിന്‍റെ സുഹൃത്തുക്കള് ലഹരിയുപയോഗിക്കുന്നവരാണെന്നാണ് ആരോപണം.കുട്ടിയുടെ അച്ഛന് കഞ്ചാവ് മാഫിയയുമായി ബന്ധമുണ്ടെന്ന് മുത്തച്ഛന് പറഞ്ഞു.\nഇവര് ഇയാളെ കാണാന് വീട്ടില് സ്ഥിരമായി വരാറുണ്ടായിരുന്നു. വീട്ടിലിരുന്ന് മദ്യവും മയക്കുമരുന്നും ഉപയോഗിക്കാറുണ്ടായിരുന്നുവെന്നും ബന്ധുക്കള് ചൂണ്ടിക്കാട്ടി.\nഈ മേഖലയില് കഞ്ചാവ് മാഫിയ ശക്തമാണെന്ന് തൃക്കരുവ പഞ്ചായത്ത് അധികൃതര് പറഞ്ഞു. സംഭവത്തില് പോലീസ് അന്വേഷണം ആരംഭിച്ചു.\nkerala, kollam, latest, latest news, കേരളം


സഞ്ജീവ്ഭട്ട് ഐക്യദാർഡ്യ സമ്മേളനം നാളെ കൊല്ലത്ത് : Deepika.com Nattu Visesham\nFriday, October 18, 2019 11:00 PM IST\nകൊല്ലം: ഗുജറാത്തിൽ അന്യായമായി തുറങ്കിലട‍യ്ക്കപ്പെട്ട ഐപിഎസ് ഉദ്യോഗസ്ഥൻ സഞ്ജീവ്ഭട്ടിന് ഐക്യദാർഡ്യം പ്രകടിപ്പിച്ച് നാളെ കൊല്ലം കടപ്പാക്കട സ്പോർട്സ് ക്ലബ് അങ്കണത്തിൽ സമ്മേളനം നടക്കും. ഇസ്ക്ര-ഇപ്റ്റ സംയുക്താഭിമുഖ്യത്തിലാണ് പരിപാടി.\nവൈകുന്നേരം നാലിന് ഇസ്ക പ്രസിഡന്‍റ് ഇഗ്നേഷ്യസ് ജി.ജോസിന്‍റെ അധ്യക്ഷതയിൽ ചേരുന്ന സമ്മേളനം മന്ത്രി ജെ.മേഴ്സിക്കുട്ടിയമ്മ ഉദ്ഘാടനം ചെയ്യും. സഞ്ജീവ് ഭട്ടിന്‍റെ ഭാര്യ ശ്വേതാ സഞ്ജീവ് ഭട്ട് അനുഭവങ്ങൾ പങ്കുവയ്ക്കും.\nഅജിത് കൊളാടി മുഖ്യപ്രഭാഷണം നടത്തും. ഇപ്റ്റ സംസ്ഥാന വൈസ് പ്രസിഡന്‍റ് മണിലാൽ മുഖ്യാതിഥി ആയിരിക്കും. ഇസ്ക പിആർഒ ജോർജ് എഫ്.സേവ്യർ വലിയവീട് ഐക്യദാർഡ്യ പ്രഖ്യാപനം നടത്തും. ഇസ്ക സെക്രട്ടറി സി.ബി.ഗോപകുമാർ, ഇപ്റ്റ ജില്ലാ വൈസ്പ്രസിഡന്‍റ് റജി പുത്തൂർ എന്നിവർ പ്രസംഗിക്കും. കൂടുതൽ വിവരങ്ങൾക്ക് 9847912388, 9447430979 എന്നീ നന്പരുകളിൽ ബന്ധപ്പെടണം.\nഈ പരിപാടിയുടെ ഭാഗമായി ജില്ലയിലെ ഇപ്റ്റ കലാകാരന്മാർ ഭാഗഭാക്കായ 17 ഷോർട്ട് ഫിളിമുകളുടെ പ്രദർശനവും കലാകാരന്മാരെ ആദരിക്കുന്ന ചടങ്ങും ഇന്നും നാളെയുമായി കടപ്പാക്കട സ്പോർട്സ് ക്ലബിൽ നടക്കും.\nഇന്ന് വൈകുന്നേരം അഞ്ചിന് നടക്കുന്ന സമ്മേളനം സംവിധായിക വിധു വിൻസന്‍റ് ഉദ്ഘാടനം ചെയ്യും. ഇപ്റ്റ ജില്ലാ വർക്കിംഗ് പ്രസിഡന്‍റ് പോണാൽ നന്ദകുമാർ അധ്യക്ഷത വഹിക്കും. നടൻ രാജേശ് ശർമ, എം.ബി.ഭൂപേഷ്, ഇളന്പഴന്നൂർ ശശികുമാർ, വാസന്തി രവീന്ദ്രൻ എന്നിവർ പ്രസംഗിക്കും. തുടർന്ന് പത്ത് ഷോർട്ട് ഫിലിമുകളുടെ പ്രദർശനം.\nനാളെ ഉച്ചകഴിഞ്ഞ് രണ്ടുമുതൽ ഐക്യദാർഡ്യ ചിത്രരചന ഇപ്റ്റ ജില്ലാ കമ്മിറ്റി അംഗം ബൈജു പുനുക്കന്നൂർ, കെ.വി.ജ്യോതിലാൽ എന്നിവരുടെ നേതൃത്വത്തിൽ നടക്കും. ഇതോടൊപ്പം വേദിയിൽ കലാപരിപാടികളും കവിതാപാരായണവും നടക്കും. തുടർന്ന് ഐക്യദാർഡ്യ സമ്മേളനവും ഏഴ് ഷോർട്ട് ഫിലിമുകളുടെ പ്രദർശനവും.\nസമാപന സമ്മേളനം മുല്ലക്കര രത്നാകരൻ എംഎൽഎ ഉദ്ഘാടനം ചെയ്യും. കലാകാരന്മാരെ ചലച്ചിത്ര സംവിധായകൻ എം.എ.നിഷാദ് ആദരിക്കും. കെപിഎസി ലീലാ കൃഷ്ണൻ, ബ്രഷ്നേവ്, എം.മുരുകലാൽ, മുളവന രാധാകൃഷ്ണൻ എന്നിവർ പ്രസംഗിക്കും.\nപ്രഫ. ലല്ലി കെ. സിറിയക് ഉഴവൂർ കോളജ് പ്രിൻസിപ്പൽ Kottayam\nഓണ്‍ലൈൻ ക്ലാസ് Idukki


ദേശീയ പൗരത്വ നിയമ ഭേദഗതിക്കെതിരായി പ്രതിഷേധിക്കുന്ന പ്രമുഖര് മമതാ ബാനര്‍ജിയുടെ നായ്ക്കള്; രാജ്യത്ത് ബോംബ് സ്ഫോടനങ്ങളും കൂട്ട ബലാത്സംഗങ്ങളും നടക്കുമ്പോള് ഇവർ നിശബ്ദരായി ഇരിക്കുന്നു -സൗമിത്രാ ഖാന് എം പി - Kerala Times TV: Kerala Times | Malayalam News Channel in Kerala | Latest News, Live TV\nHome / National / ദേശീയ പൗരത്വ നിയമ ഭേദഗതിക്കെതിരായി പ്രതിഷേധിക്കുന്ന പ്രമുഖര് മമതാ ബാനര്‍ജിയുടെ നായ്ക്കള്; രാജ്യത്ത് ബോംബ് സ്ഫോടനങ്ങളും കൂട്ട ബലാത്സംഗങ്ങളും നടക്കുമ്പോള് ഇവർ നിശബ്ദരായി ഇരിക്കുന്നു -സൗമിത്രാ ഖാന് എം പി\nകൊല്‍ക്കത്ത: പൗരത്വ നിയമ ഭേദഗതി എന്താണെന്ന് അറിയാന് ശ്രമിക്കാതെ രാജ്യ വ്യാപകമായി പ്രതിഷേധിക്കുന്ന പ്രമുഖര് മമതാ ബാനര്‍ജിയുടെ നായ്ക്കള് ആണെന്ന് ബിജെപി എംപി സൗമിത്രാ ഖാന്. 2019 ലോക് സഭാ തെരഞ്ഞെടുപ്പിന് മുന്‍പ് തൃണമൂല് കോണ്‍ഗ്രസ് ഉപേക്ഷിച്ച് ബിജെപിയില് ചേര്‍ന്ന നേതാവാണ് സൗമിത്രാ ഖാന്.\nസംസ്ഥാനത്തെ അഭിനേതാക്കളും സംവിധായകരും സംഗീതജ്ഞരും ദേശീയ പൗരത്വ നിയമ ഭേദഗതിക്കെതിരായ പ്രതിഷേധത്തില് അണിനിരന്നതാണ് സൗമിത്രാ ഖാനെ പ്രകോപിപ്പിച്ചത്. ബിജെപിയുടെ ബിഷ്ണാപൂരില് നിന്നുള്ള എംപിയാണ് സൗമിത്രാ ഖാന്. രാജ്യത്ത് ബോംബ് സ്ഫോടനങ്ങളും കൂട്ട ബലാത്സംഗങ്ങളും നടക്കുമ്പോള് നിശബ്ദരായി ഇരിക്കുന്നവരാണ് ഈ പ്രമുഖര് എന്നും സൗമിത്രാ ഖാന് ആരോപിച്ചു.\nനേരത്തെ മമതാ ബാനര്‍ജിയെ പിശാചെന്ന് വിളിച്ച സൗമിത്രാ ഖാന്‍റെ പരാമര്‍ശം ഏറെ ചർച്ചയായിരുന്നു. ഹിന്ദുക്കളെയും മുസ്ലീങ്ങളെയും തമ്മില് തല്ലിക്കാനാണ് മമതയുടെ ശ്രമിക്കുന്നതെന്നായിരുന്നു സൗമിത്രയുടെ ആരോപണം. മമതാ ബാനര്‍ജി ഒരു പിശാചായി മാറിയിരിക്കുന്നു. അവര് ബിജെപി പ്രവര്‍ത്തകരുടെ രക്തം കുടിക്കാന് തയ്യാറായിരിക്കുകയാണ്. അവരും പാര്‍ട്ടിയും അവരുടെ പാര്‍ട്ടിയും ആളുകളോട് ഹിന്ദു മുസ്ലീം സ്വത്വത്തിന്റെ പേരില് പരസ്പരം പോരടിക്കാനാണ് അവശ്യപ്പെടുന്നതെന്നും സൗമിത്ര പറഞ്ഞിരുന്നു.\nദേശീയ പൗരത്വ നിയമ ഭേദഗതി നടപ്പിലാക്കാന് ആവശ്യപ്പെടുന്ന രേഖകള് സമര്‍പ്പിക്കില്ലെന്ന് പ്രഖ്യാപിക്കുന്ന വീഡിയോയും ചെയ്തിരുന്നു. ഈ ദിവസങ്ങളില് നിരവധി ബുദ്ധിജീവികള് ഉയര്‍ന്നുവരുന്നുണ്ടെന്നും അവര് സമൂഹത്തില് അപസ്വരങ്ങള് സൃഷ്ടിക്കുന്നെന്നും ബിജെപി പശ്ചിമ ബംഗാള് പ്രസിഡന്‍റ് ദിലീപ് ഘോഷ് ശനിയാഴ്ച പറഞ്ഞിരുന്നു. ഇത്തരം ബുദ്ധിജീവികളെ തെരുവില് എത്തിക്കുന്നത് സിപിഎം ആണെന്നും മമതാ ബാനര്‍ജി ഇത്തരക്കാരെ സൃഷ്ടിക്കുന്ന ഫാക്ടറി സൃഷ്ടിച്ചിട്ടുണ്ടെന്നും ദിലീപ് ഘോഷ് പറഞ്ഞിരുന്നു. ദേശീയ പൗരത്വ നിയമ ഭേദഗതിക്കെതിരായി പ്രതിഷേധിക്കുന്നവരെ പരാദങ്ങള്, ദുഷ്ട ജീവി എന്നാണ് ദിലീപ് ഘോഷ് വിളിച്ചത്.


നിയമ സഭയിൽ മാണിയിരുന്ന കസ്സേര ജോസഫിന് നൽകണമെന്ന് മോൻസിയും നൽകരുതെന്ന് റോഷി അഗസ്റ്റിനും\nതിരു: തിങ്കളാഴ്ച തുടങ്ങുന്ന നിയമസഭാ സമ്മേളനത്തിൽ കെ എം മാണി ലീഡർ എന്ന നിലയിൽ ഇരുന്ന കസേര പി ജെ ജോസഫിന് നൽകണമെന്ന് ആവശ്യപ്പെട്ട‌് മോൻസ് ജോസഫ് എംഎൽഎയും അനുവദിക്കരുതെന്ന‌് ആവശ്യപ്പെട്ട‌് റോഷി അഗസ‌്റ്റിൻ എംഎൽഎയും സ്പീക്കർക്ക് കത്ത് നൽകി. പാർടിയുടെ പാർലമെന്ററി പാർടി സെക്രട്ടറി എന്ന നിലയിലാണ് മോൻസ് ഞായറാഴ്ച കത്ത് നൽകി യത്.ഇതറിഞ്ഞ മാണി വിഭാഗം, ജോസ് കെ മാണിയുമായി ചർച്ചചെയ്ത് രണ്ടാമത്തെകത്തുംനൽകി. ഭരണഘടനാ പ്രകാരം ലീഡറെ തെരഞ്ഞെടുത്തിട്ടില്ലെന്നും അതിനുള്ള സാവകാശം നൽകണമെന്നു മാണ് റോഷിയുടെ ആവശ്യം.\nചെയർമാന്റെ അധ്യക്ഷതയിൽ യോഗം ചേർന്നുവേണം ഈ തെരഞ്ഞെടുപ്പ് നടത്താന്നെന്നും വകുപ്പു കൾ ഉദ്ധരിച്ച് ചൂണ്ടിക്കാണിച്ചിട്ടുണ്ട്. പ്രൊഫ.എൻ ജയരാജ് എംഎൽഎയും ഈ പക്ഷക്കാരനാണ്. ഡെപ്യൂട്ടി ചെയർമാർ സി എഫ് തോമസാകട്ടെ ഇക്കാര്യത്തിലെ നിലപാട് വ്യക്തമാക്കിയിട്ടില്ല.


ഉജ്ജീവന് സ്‌മോള് ഫിനാന്‍സ് ബാങ്കിന്റെ തിരുവനന്തപുരം ശാഖ ഉദ്ഘാടനം ചെയ്തു - FUTURE KERALA - Future Kerala\nസാങ്കേതികവിദ്യയുടെ പ്രാധാന്യത്തെ കുറിച്ച് ബോധവല്‍ക്കരിക്കാന് ഡിജി ബഡ്ഡി എന്നൊരു സംരംഭവും ആരംഭിച്ചിട്ടുണ്ട്\nതിരുവനന്തപുരം: ഉജ്ജീവന് സ്‌മോള് ഫിനാന്‍സ് ബാങ്കിന്റെ തിരുവനന്തപുരത്തെ ആദ്യ ശാഖ പ്രവര്‍ത്തനം ആരംഭിച്ചു. മെഡിക്കല് കോളേജ് റോഡില് കുമാരപുരത്താണ് ഉജ്ജീവന് സ്‌മോള് ഫിനാന്‍സ് ബാങ്ക്. ഉജ്ജീവന് ഫിനാന്‍ഷ്യല് സര്‍വീസസിന്റെ ഉടമസ്ഥതയിലുള്ള സബ്‌സിഡിയറിയാണിത്. 2017 ഫെബ്രുവരിയില് പ്രവര്‍ത്തനം ആരംഭിച്ച ഉജ്ജീവന് ബാങ്കിന് 24 സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലുമായി 552 ശാഖകളാണുള്ളത്. കേരളത്തില് ഏഴ് ജില്ലകളിലെ 15 ശാഖകളിലായി 1.07 ലക്ഷം ഇടപാടുകാരാണ് ബാങ്കിനുള്ളത്.\nരാജ്യ വ്യാപകമായി 49 ലക്ഷത്തിലേറെ ഇടപാടുകാര് തങ്ങള്‍ക്കുണ്ടെന്ന് ഉജ്ജീവന് സ്‌മോള് ഫിനാന്‍സ് ബാങ്ക് എംഡിയും സിഇഒയുമായ സതിമഘോഷ അറിയിച്ചു. ഒരു ചെറുകിട ധനകാര്യ ബാങ്ക് എന്ന നിലയില്, ഒരു കുടുംബത്തിന് മുഴുവന് ആവശ്യമായ സമഗ്ര സേവനങ്ങളുടെ വിപുലമായ ഒരു ശ്രേണി ബാങ്കിനുണ്ടെന്ന് അദ്ദേഹം പറഞ്ഞു. പാര്‍ശ്വല്‍ക്കരിക്കപ്പെട്ട ഉപഭോക്താക്കള്‍ക്ക് വേണ്ടി സംസ്ഥാനത്ത് തങ്ങളുടെ സേവനം വ്യാപിപ്പിക്കുമെന്ന് അദ്ദേഹം കൂട്ടിച്ചേര്‍ത്തു. ബാങ്കിംഗ് സേവനങ്ങള് കൂടുതല് അനായാസവും പ്രാപ്യവുമാക്കുകയാണ് ഉജ്ജീവന്റെ ലക്ഷ്യമെന്ന് ബാങ്കിന്റെ ചീഫ് ബിസിനസ് ഓഫിസര് സഞ്ജയ് കാവോ പറഞ്ഞു. ബാങ്കിന്റെ പ്രീമിയര് സേവിംഗ്‌സ് എക്കൗണ്ട്, ഒട്ടേറെ സവിശേഷതകളും ആനൂകൂല്യങ്ങളും ഉള്ളതാണ്. സേവിംഗ്‌സ് എക്കൗണ്ടില്, ഇന്റര്‍നെറ്റ് ബാങ്കിംഗ്, ഫോണ് ബാങ്കിംഗ്, എസ്എംഎസ്,മിസ്ഡ് കോള് ബാങ്കിംഗ്, ഒമ്പത് ഭാഷകളില് മൊബീല് ബാങ്കിംഗ് എന്നീ സേവനങ്ങള് ഉള്‍പ്പെടുന്നുണ്ടെന്ന് സഞ്ജയ് കാവോ പറഞ്ഞു.\n799 ദിവസത്തേക്ക് സ്ഥിര നിക്ഷേപത്തിന് 8.30 ശതമാനമാണ് പലിശ നല്‍കുക. മുതിര്‍ന്ന പൗരന്മാര്‍ക്ക് 8.80 ശതമാനവും. 2000 രൂപ മുതല് 2,00,000 രൂപ വരെയുള്ള മൈക്രോലോണ് ഉല്‍പ്പന്നങ്ങളും ഉജ്ജീവന് സ്‌മോള് ഫിനാന്‍സ് ബാങ്കിനുണ്ട്. ഉജ്ജീവന് എസ്എഫ്ബിക്ക് റൂപേ ഡെബിറ്റ് കാര്‍ഡും ബയോമെട്രിക്ക് എടിഎമ്മും ഉണ്ട്. എടിഎമ്മില് പരിധിയില്ലാത്ത വിനിമയവും ആറ് സൗജന്യ ട്രാന്‍സാക്ഷന് സൗകര്യങ്ങളുമുണ്ട്. ബാങ്കിംഗില് സാങ്കേതികവിദ്യ ഉപയോഗിക്കുന്നത് കൊണ്ടുള്ള ആനുകൂല്യങ്ങളെപ്പറ്റി ഇടപാടുകാരെ ബോധവല്‍ക്കരിക്കുന്നതിനായി ഡിജി ബഡ്ഡി എന്നൊരു സംരംഭം കൂടി ഉജ്ജീവന് ആരംഭിച്ചിട്ടുണ്ട്.\nTags:\tujjivan small finance bank


Warning: session_start(): Cannot send session cookie - headers already sent by (output started at /home/namejar/public_html/galeele.com/vqmod/vqmod.php:329) in /home/namejar/public_html/galeele.com/system/library/session.php on line 11Warning: session_start(): Cannot send session cache limiter - headers already sent (output started at /home/namejar/public_html/galeele.com/vqmod/vqmod.php:329) in /home/namejar/public_html/galeele.com/system/library/session.php on line 11Warning: Cannot modify header information - headers already sent by (output started at /home/namejar/public_html/galeele.com/vqmod/vqmod.php:329) in /home/namejar/public_html/galeele.com/index.php on line 179Warning: Cannot modify header information - headers already sent by (output started at /home/namejar/public_html/galeele.com/vqmod/vqmod.php:329) in /home/namejar/public_html/galeele.com/system/library/currency.php on line 45 manavarayil avar thanichayappol\nMazha Appozhum Peythu Thornnirunnilla\nHome » manavarayil avar thanichayappol\nmanavarayil avar thanichayappol\nProduct Code: 80-2-164\nമണവറയില് അവന് തനിച്ചായപ്പോള്\nപ്രൊഫ. ജോസഫ് മറ്റം\nകുടുംബജീവിതത്തിന്റെ വിവിധ മേഖലകളെ ആഴത്തില് സ്പര്‍ശിച്ചുകൊണ്ടുള്ള ഒരു ഗ്രന്ഥമാണ് പ്രൊഫ. ജോസഫ് മറ്റത്തിന്റെ 'മണവറയില് അവന് തനിച്ചായപ്പോള്' എന്ന ഗ്രന്ഥം. പരസ്പരവിശ്വാസത്തില് വേരുപാകി വളരാത്ത ബന്ധങ്ങളെല്ലാം ശിഥിലമാകും. മുറിപ്പെടുത്തുന്ന വാക്കുകള് നാഗാസ്ത്രവും ഗരുഡാസ്ത്രവുമായി പാഞ്ഞുവരുമ്പോള് ദമ്പതിമാരിലൊരാള് വിവേകപൂര്‍വ്വം മൗനം പാലിച്ചാല് എത്ര നന്നായിരുന്നു. മുറിപ്പെടുത്തുന്ന വാക്കുകള്‍ക്കു പകരം സുഖപ്പെടുത്തുന്ന വാക്കുകള് ഉപയോഗിക്കാന് ദമ്പതിമാര് പഠിക്കണം. പരസ്പരം പ്രശംസിക്കുവാനും ജീവിതപങ്കാളിയെ വിലപ്പെട്ട വ്യക്തിയായി കാണുവാനും ശ്രമിക്കണം.\n(ഡയറക്ടര്) അസ്സീസിധ്യാനകേന്ദ്രം, ഭരണങ്ങാനം\nഇന്ന് ഏറ്റവും അധികം ആക്രമിക്കപ്പെടുന്ന സ്ഥാപനമാണ് കുടുംബം. സമൂഹത്തിലെ ഈ ചെറുയൂണിറ്റിനെ തിരെ നടക്കുന്ന കഠിനമായ ഒളിപ്പോര് അതിന്റെ കെട്ടുറപ്പും വിശുദ്ധിയും നഷ്ടപ്പെടുത്തുന്നു. അതിനെ ചിന്നഭിന്നമാക്കുന്നു. വീട് ആദ്യത്തെ അഭയമാണ്. ഇന്നത്തേയും നാളത്തേയും എന്നത്തേയും അഭയം.\nTags: prof, joseph, mattam


Brexit transition period ends , britain no longer in european union | യൂറോപ്പ്യന് യൂണിയനോട് പൂര്‍ണമായും വിട പറഞ്ഞ് ബ്രിട്ടന്, പുതുയുഗമെന്ന് ബോറിസ് ജോണ്‍സന്!! - Malayalam Oneindia\n5 min ago Today Horoscope in Malayalam (28th Jan 2021) | ഇന്നത്തെ നാള് ഫലം, നക്ഷത്ര ഫലം, രാശി ഫലം\n7 min ago മത്സരിച്ച എല്ലായിടത്തും വിജയം; സിപിഎം കോട്ട പൊളിക്കാന് വരുമോ ആനാട് ജയന്\n19 min ago മാണി സി കാപ്പന് കുടംബത്തിന് അപമാനം, പാലായിലെ ജനങ്ങള്‍ക്ക് പുച്ഛം; വിമര്‍ശനവുമായി പിസി ജോര്‍ജ്\nലണ്ടന്: പുതുവര്‍ഷത്തില് പുതിയ തീരുമാനവുമായി ബ്രിട്ടന്. 48 വര്‍ഷത്തെ ബന്ധം ഉപേക്ഷിച്ച് ബ്രിട്ടന് ഔദ്യോഗിമായി യൂറോപ്പ്യന് യൂണിയനോട് വിട പറഞ്ഞു. ഇനി ബ്രിട്ടന് സ്വതന്ത്ര രാജ്യമാണ്. വ്യാഴാഴ്ച്ച രാത്രി പതിനൊന്ന് മണിയോടെയാണ് ബ്രിട്ടന് യൂറോപ്പ്യന് യൂണിയനുമായുള്ള ബന്ധം അവസാനിപ്പിച്ചത്. നാലര വര്‍ഷത്തോളം നീണ്ട് നിന്ന ബ്രെക്‌സിറ്റ് ചര്‍ച്ചകള്‍ക്കും സംവാദങ്ങള്‍ക്കും വോട്ടെടുപ്പുകള്‍ക്കുമാണ് ഇതോടെ അവസാനമായത്. ബ്രിട്ടന്റെ ചരിത്രത്തില് പുതിയൊരു യുഗമാണ് ഇനി മുന്നിലുള്ളത്.\nബ്രിട്ടന് തുറന്ന-പുരോഗനമ ചിന്തയുള്ള, അന്താരാഷ്ട്ര തലത്തിലുള്ള സ്വ തന്ത്ര വ്യാപാര രാജ്യമായിരിക്കുമെന്ന് പ്രധാനമന്ത്രി ബോറിസ് ജോണ്‍സന് പറഞ്ഞു. ബ്രിട്ടനില് സ്വതന്ത്രമായ കാര്യങ്ങള് വ്യത്യസ്തമായി ചെയ്യാന് സാധിക്കും. അത് യൂറോപ്പ്യന് യൂണിയനേക്കാള് മികച്ചതായിരിക്കുമെന്നും ജോണ്‍സന് വ്യക്തമാക്കി. നമ്മുടെ സ്വാതന്ത്ര്യം നമുക്കൊപ്പം തന്നെയാണ്. അത് ഏറ്റവും നന്നായി ഉപയോഗിക്കേണ്ടതും നമ്മള് തന്നെയാണെന്നും ജോണ്‍സന് പറഞ്ഞു. അതേസമയം ബ്രിട്ടനുമായുള്ള വ്യാപാര കരാര് അടക്കമുള്ളവ തുടരും.\nനേരത്തെ വ്യാപാര കരാറില് ബ്രിട്ടനും യൂറോപ്പ്യന് യൂണിയനും ഒപ്പുവെച്ചിരുന്നു. വ്യാപാര ബന്ധം തുടരുന്നതിനുള്ള കരാറും പുതുവത്സര ദിനത്തില് നിലവില് വന്നു. ബ്രിട്ടീഷ് പാര്‍ലമെന്റിലെ ഇരുസഭകളും ചേര്‍ന്ന് പാസാക്കിയ ബ്രെക്‌സിറ്റ് ബില്ലിന് ബുധനാഴ്ച്ച എലിസബത്ത് രാജ്ഞി അനുമതി നല്‍കിയിരുന്നു. ഇതോടെ ബില് നിയമമാവുകയും ചെയ്തു. പുതുവര്‍ഷം പുതിയൊരു തുടക്കമാണെന്ന് പ്രധാനമന്ത്രി ബോറിസ് ജോണ്‍സന് വ്യക്തമാക്കി. യൂറോപ്പ്യന് യൂണിയനുമായി ഭാവിയിലും ബന്ധം തുടരുന്നതിനുള്ള ബില് ഒറ്റദിവസം കൊണ്ട് പാസാക്കാന് സഹായിച്ച പാര്‍ലമെന്റ് അംഗങ്ങള്‍ക്കും സഹപ്രവര്‍ത്തകര്‍ക്കും ജോണ്‍സന് നന്ദി പറഞ്ഞു.\nനേരത്തെ ബ്രിട്ടന് 27 അംഗ യൂണിയന് വിട്ടിരുന്നു. എന്നാല് വിടുതല് കാലാവധി കഴിഞ്ഞ ദിവസമാണ് അവസാനിച്ചത്. 2016 ജൂണിലാണ് ബ്രിട്ടന് യൂറോപ്പ്യന് യൂണിയന് വിടുന്ന കാര്യത്തില് ഹിതപരിശോധന നടത്തിയത്. ഹിതപരിശോധ അനുകൂലമായതോടെ അന്നത്തെ പ്രധാമന്ത്രി ഡേവിഡ് കാമറൂണ് രാജിവെച്ചു. തുടര്‍ന്ന് അധികാരത്തിലെത്തിയ തെരേസ് മേയ്ക്കും ബ്രെക്‌സിറ്റ് യാഥാര്‍ത്ഥ്യമാക്കാനായില്ല. ഇതോടെ അവര്‍ക്കും പടിയിറങ്ങേണ്ടി വന്നു. പിന്നീട് ഇതേ വാഗ്ദാനം തന്നെയാണ് ജോണ്‍സനും നല്‍കിയത്. ഇതാണ് ഇപ്പോള് യാഥാര്‍ത്ഥ്യമായിരിക്കുന്നത്. അതേസമയം ബ്രെക്‌സിറ്റിന്റെ ഫലമായി ബ്രിട്ടന്റെ സമ്പദ് ഘടന തകരുമെന്നാണ് വിമര്‍ശകര് ഉന്നയിക്കുന്നത്.\nbritain brexit european union trade ബ്രിട്ടന് വ്യാപാരം\nbrexit transition period ends , britain no longer in european union


ഫിഫ റാങ്കിങില് ഇന്ത്യക്ക് നാണക്കേട്... ഒറ്റയടിക്ക് 10 സ്ഥാനം താഴേക്ക് വീണു - Malayalam myKhel\n» ഫിഫ റാങ്കിങില് ഇന്ത്യക്ക് നാണക്കേട്... ഒറ്റയടിക്ക് 10 സ്ഥാനം താഴേക്ക് വീണു\nഫിഫ റാങ്കിങില് ഇന്ത്യക്ക് നാണക്കേട്... ഒറ്റയടിക്ക് 10 സ്ഥാനം താഴേക്ക് വീണു\nPublished: Thursday, September 14, 2017, 16:23 [IST]\nദില്ലി: ലോക ഫുട്‌ബോള് റാങ്കിങില് ഇന്ത്യന് ടീമിനു കനത്ത തിരിച്ചടി. ഫിഫയുടെ പുതിയ റാങ്കിങില് 10 സ്ഥാനങ്ങള് താഴേക്കിറങ്ങിയ ഇന്ത്യ 107ാം റാങ്കിലേക്കു പിന്തള്ളപ്പെട്ടു. ഇന്ത്യ അവസാനമായി കളിച്ച മൂന്നു മല്‍സരങ്ങളില് രണ്ടെണ്ണത്തില് ജയം നേടിയപ്പോള് ഒന്നില് സമനില വഴങ്ങുകയയായിരുന്നു.\nഓഗസ്റ്റില് പ്രഖ്യാപിച്ച ഫിഫ റാങ്കിങില് ഇന്ത്യന് ടീം 97ാം സ്ഥാനത്തേക്ക് മുന്നേറിയിരുന്നു. ഇതാണ് ഒരു സ്ഥാനം കൊണ്ട് 10 സ്ഥാനങ്ങള് നഷ്ടമായി ഇന്ത്യ 107ലെത്തിയത്. മേയ് മാസത്തിനു ശേഷം ഇതാദ്യമായാണ് ഇന്ത്യ റാങ്കിങില് 100നു താഴെ പോവുന്നത്.\nഇന്ത്യയുള്‍പ്പെട്ട ത്രിരാഷ്ട്ര പരമ്പരയില് മൗറീഷ്യസിനെ തോല്‍പ്പിച്ച ഇന്ത്യ സെന്റ് കിറ്റ്‌സുമായി സമനില വഴങ്ങിയിരുന്നു. ഇതോടെ ഇന്ത്യ കിരീടവും സ്വന്തമാക്കിയിരുന്നു. 2019ലെ ഏഷ്യന് കപ്പിനുള്ള യോഗ്യതാറൗണ്ടില് മക്കാവുവിനെ അടുത്തിടെ ഇന്ത്യ തോല്‍പ്പിക്കുകയും ചെയ്തിരുന്നു. പക്ഷെ ഇതൊന്നും റാങ്കിങില് ഇന്ത്യക്കു തുണയായില്ല.\nറഷ്യ ലോകകപ്പില് റഫറീ വീഡിയോ പരിശോധനയും; വിപ്ലവത്തിനൊരുങ്ങി ഫിഫ\nRead more about: fifa ranking india football team latest malayalam news ഫിഫ റാങ്കിങ് ഇന്ത്യ ഫുട്ബോള് ടീം പുതിയ മലയാളം വാര്‍ത്തകള്\nStory first published: Thursday, September 14, 2017, 16:23 [IST]


P jayarajan against aanthoor municipal chair person pk shyamala | ശ്യാമളയെ വേദിയിലിരുത്തി പി ജയരാജന്റെ വിമര്‍ശനം : ഉദ്യോഗസ്ഥര് പറയുന്നത് കേട്ട് നടക്കരുത് | Mangalam\nSunday, July 21, 2019 Last Updated 8 Min6Sec ago English Edition\nSaturday 22 Jun 2019 08.02 PM\nകണ്ണൂര് : ആന്തൂരില് പ്രവാസി വ്യവസായി മരിച്ച സംഭവത്തില് നഗരസഭാ അധ്യക്ഷ പി കെ ശ്യാമളയെ ശക്തമായി വിമര്‍ശിച്ച് സി പി എം നേതാവ് പി ജയരാജന്. ജനങ്ങള്‍ക്ക് നഗരസഭാ പ്രതിനിധി നിയന്ത്രിക്കാന് കഴിയില്ല. എന്നാല് പാറയില് സാജന്റെ ഭാര്യ നല്‍കിയ പരാതിയില് നടപടി എടുക്കുമെന്നും പി ജയരാജന് പറഞ്ഞു. ധര്‍മ്മശാലയില് സിപിഎം നടത്തിയ വിശദീകരണ യോഗത്തിലാണ് ജയരാജന് സംസാരിച്ചത്.\nകെട്ടിട നിര്‍മാണത്തിന്റെ ഭാഗമായി എടുക്കുന്ന നടപടികള് പൂര്‍ണ അധികാരം ഉദ്യോഗസ്ഥര്‍ക്കുണ്ട്. ജനങ്ങള്‍ക്ക് അക്കാര്യത്തില് ഇടപെടാന് സാധിക്കുന്നതല്ല. എന്നാല് ഉദോഗസ്ഥര് പറയുന്നത് കേട്ട് ജനപ്രതിനിധികള് നടക്കുകയല്ല വേണ്ടതെന്നും പി ജയരാജന് പറഞ്ഞു. യോഗത്തില് നഗരസഭാ അധ്യക്ഷ പി കെ ശ്യാമളയെ മുന്നില് ഇരുത്തിക്കൊണ്ടായിരുന്നു ജയരാജന് വിമര്‍ശിച്ചത്.\nആന്തൂരില് പ്രവാസി വ്യവസായിയുടെ ആത്മഹത്യയില് കടുത്ത വിമര്‍ശനമാണ് സിപിഎമ്മിന് നേരെ ഉയരുന്നത്. ഇതിന്റെ ഭാഗമായിട്ടാണ് വിശദീകരണ യോഗം സിപിഎം സംഘടിപ്പിച്ചത്. പി കെ ശ്യാമളക്കെതിരെ പാര്‍ട്ടിയില്‍നിന്നുപോലും വലിയ എതിര്‍പ്പുകള് വന്നത് പാര്‍ട്ടിയെ വലിയ പ്രതിരോധത്തില് ആക്കിയിരുന്നു.


Emalayalee.com - സെന്‍ട്രല്‍വാലി മലയാളി അസോസിയേഷന് ഫാമിലി പിക്‌നിക്ക് നടത്തി\nസെന്‍ട്രല്‍വാലി മലയാളി അസോസിയേഷന് ഫാമിലി പിക്‌നിക്ക് നടത്തി\nകാലിഫോര്‍ണിയ: സെന്‍ട്രല്‍വാലി മലയാളി അസോസിയേഷന്റെ ആഭിമുഖ്യത്തില് ഫാമിലി പിക്‌നിക്ക് വിജയകരമായി നടത്തപ്പെട്ടു. മാന്റ്‌റിക്ക നോര്‍ത്ത് ഗേറ്റ് പാര്‍ക്കില് വെച്ച് ജൂലൈ രണ്ടിന് നടത്തിയ പിക്‌നിക്ക് സി.വി.എം.എ മുന് പ്രസിഡന്റ് തോമസ് ആണ്ടുമാലില് ഉദ്‌ഘാടനം ചെയ്‌തു.\nവ്യത്യസ്‌തവും ആകര്‍ഷകവുമായ നിരവധി ഗെയിമുകള് നടത്തപ്പെട്ടു. വാശിയേറിയ ഫുഡ്‌ബോള് മത്സരത്തില് സി.വി.എം.എ സിംഹ ടീം, നേരിയ വ്യത്യാസത്തില് സി.വി.എം.എ പുലി ടീമിനെ പരാജയപ്പെടുത്തി. നിരവധി നാടന് കായിക മത്സരങ്ങള് കുട്ടികള്‍ക്കും, യുവജനങ്ങള്‍ക്കും മുതിര്‍ന്നവര്‍ക്കുമായി നടത്തുകയുണ്ടായി. വാശിയേറിയ വടംവലി മത്സരവും ചാക്കിലോട്ടവും മറ്റും സ്വദേശി കാഴ്‌ചക്കാരിലും ആവേശം പകര്‍ന്നു.\nസജി കണ്ടോത്തുക്കുടിയും സംഘവും തയാറാക്കിയ ബാര്‍ബിക്യൂ ലഞ്ചും, വൈകിട്ടത്തെ നാടന് കപ്പ, ചമ്മന്തിയും ഒക്കെ പിക്‌നിക്കിനെ സ്വാദിഷ്‌ടമാക്കി. അനില് മാത്യു വാലയില്, നെനി മാത്യു എന്നിവര് സംഭാവനയായി നല്‍കിയ സമ്മാനങ്ങള് ധനസമാഹരണത്തിനായി ലേലംവിളിയും നടത്തി. കുര്യന് ഇടിക്കുള, ജോസ് മരുതനാടിയില് തുടങ്ങിയവര് പരിപാടികള്‍ക്ക് നേതൃത്വം നല്‍കി.\nമാന്ററിക്ക മോടെസ്സോ, സ്റ്റോക്ക്‌ടെന്, എസ്‌കാലോണ്, ലോസ്‌ബാനോസ്, മൗണ്ടന്‍ഹൗസ എന്നിവടങ്ങളില് നിന്നുമുള്ള നിരവധി മലയാളി കുടുംബങ്ങള് പിക്‌നിക്കില് പങ്കെടുത്തു. മനു പെരിങ്ങേലില് അറിയിച്ചതാണിത്.


Emalayalee.com - തേന്-ഔഷധഗുണങ്ങളുടെ കലവറ\nHealth 10-Feb-2015 ആശ പണിക്കര്\nരാവിലെ അടുക്കളയില് ബ്രേക്ക്ഫാസ്റ്റിന് പുട്ടുണ്ടാക്കുന്നതിനിടയിലാണ് രാധയുടെ കൈയ്യില് നീരാവി തട്ടിയത്. കൈത്തണ്ടയില് ചുവന്ന് പൊള്ളി കുമിള പോലെ വന്നു. നീറുപ്പുകഞ്ഞ വേദനയുമായി കരഞ്ഞ രാധയുടെ കൈയില് മുത്തശ്ശിയാണ് തേന് പുരട്ടിക്കൊടുത്തത്. വേദന പെട്ടെന്നു ശമിച്ചു എന്നു മാത്രമല്ല, ഒരാഴ്ചയ്ക്കുള്ളില് തന്നെ പൊളളലേറ്റ ഭാഗത്തെ പാടുകള് മുഴുവന് മാഞ്ഞു കൈത്തണ്ടയുടെ ഭംഗി തിരിച്ചു കിട്ടുകയും ചെയ്തു.\nഎണ്ണമറ്റ ഗുണങ്ങള് തേനിനുണ്ടെന്നതാണ് സത്യം. മധുരത്തിന്റെ അവസാനവാക്കാണ് തേന്. തേന് ഇഷ്ടമില്ലാത്തവരായി ആരും തന്നെ ഉണ്ടാവുകയില്ല. പ്രകൃതിജന്യമാണത്. ഇതില് മഗ്നീഷ്യം, കാല്‍സ്യം, ഗന്ധകം, ഫോസ്ഫറസ്, ഇരുമ്പ്, പൊട്ടാസ്യം, അയഡിന്, സോഡിയം തുടങ്ങി ധാരാളം ധാതുക്കളും ലവണങ്ങളും ജീവകങ്ങളും അടങ്ങിയിരിക്കുന്നു. മനുഷ്യശരീരത്തില് കാണുന്ന എല്ലാ മൂലകങ്ങളും ചെറിയ അളവില് തേനിലുണ്ട്. വളരെയധികം ഔഷധഗുണമുള്ള ഒന്നാണ് തേന്. പലവിധ അസുഖങ്ങള്‍ക്ക് തേന് അങ്ങേയറ്റം ഗുണപ്രദമാണ്. പാരമ്പര്യ വൈദ്യത്തില് ഉപയോഗിക്കുന്ന പല മരുന്നുകളിലും ഒറ്റമൂലികളിലും തേന് അവിഭാജ്യ ഘടകമാണ്. അമൃതിനു സമാനമാണിത്. പ്രകൃതിയുടെ വിഭവമായതിനാല് പ്രായഭേദമെന്യേ എല്ലാവര്‍ക്കും ഉപയോഗിക്കാവുന്നതാണ്. ചില സൗന്ദര്യക്കൂട്ടുകളില് തേന് ചേര്‍ക്കാരുണ്ട്. വിഷങ്ങള് നിര്‍വീര്യമാക്കാനും തേന് ഉപയോഗിക്കുന്നു.\n* ദിവസവും തേന് കഴിക്കുന്നതു കോശങ്ങള്‍ക്ക് ഊര്‍ജമേകും.\n* തേനും നെയ്യും ചേര്‍ത്തു പുരട്ടിയാല് മുറിവുകള് കരിയും.\n* ത്വക്ക് രോഗങ്ങള്, മുറിവുകള്, പാട്, വ്രണങ്ങള്, ചര്‍മത്തിലെ ചുളിവുകള് എന്നിവ തേന് പുരട്ടിയാല് സുഖപ്പെടും.\n* കാരറ്റ് ജ്യൂസ്, മുരിങ്ങയില നീര് എന്നിവ തേന് ചേര്‍ത്ത് കഴിച്ചാല് കാഴ്ചശക്തി വര്‍ധിക്കും.\n* പനിക്കൂര്‍ക്കയില തേന് ചേര്‍ത്തു കഴിച്ചാല് കഫക്കെട്ട് ശമിക്കും\nചില തേന് ഔഷധക്കൂട്ടുകള്\n* മുഴികൊഴിച്ചിലിന് പുത്തരിച്ചുണ്ട കുല ചതച്ച് നീരെടുത്ത് തേന് ചേര്‍ത്ത് തലയില് പുരട്ടുന്നതു വളരെ ഫലപ്രദം.\n* അമിതവണ്ണം കുറയാന് തിളപ്പിച്ചാറിയ വെള്ളത്തില് ചെറുനാരങ്ങാനീരും തേനും ചേര്‍ത്തുകുടിക്കുക.\n* ജലദോഷം ശമിക്കാന് സ്പൂണ് പത്ത് സെക്കന്‍ഡ് ചൂടാക്കി അതില് തേന് ഒഴിച്ച് കറുവാപ്പൊടി ഒരു നുള്ള് ചേര്‍ത്ത് കഴിക്കുക\n* ഉറക്കക്കുറവിന് രാത്രി പാലില് തേന് ചേര്‍ത്ത് കഴിക്കുക\n* വായ്പുണ്ണ്, അസിഡിറ്റി, വായ്‌നാറ്റം എന്നിവയ്ക്ക് തണുപ്പിച്ച കഞ്ഞിവെള്ളത്തില് തേന് ചേര്‍ത്തു കഴിക്കുക\n* വിളര്‍ച്ച മാറാന് ഉറുമാമ്പഴത്തോട് തേന് ചേര്‍ത്ത് കഴിക്കുക\n* മോണവീക്കം മാറാന് തേന് കവിള്‍കൊള്ളുക\nമെഴുകും റോയല് ജെല്ലിയും\nഔഷധഗുണമേറെയുള്ള തേന് മാത്രമല്ല തേനീച്ചകള് ഉല്‍പാദിപ്പിക്കുന്നത്. തേന് പോലെ തന്നെ തേനീച്ചകള് ഉല്‍പാദിപ്പിക്കുന്ന മെഴുകും റോയല് ജെല്ലിയും (തേനീച്ചകളുടെ തലയില് നിന്ന് ഉല്‍പാദിപ്പിക്കുന്ന പദാര്‍ഥം) വളരെ ഗുണമുള്ള മരുന്നാണ്. തേനീച്ചകള് ഉല്‍പാദിപ്പിക്കുന്ന റോയല്‍ജെല്ലിക്ക് ഇന്ന് വിപണിയില് ആവശ്യക്കാരേറെയാണ്. കുഞ്ഞുങ്ങളുടെ ബുദ്ധിക്ക് റോയല് ജെല്ലി അത്യുത്തമമാണ്. ശരീരത്തില് പുതിയ കോശങ്ങളുടെ നിര്‍മിതിക്ക് ഇതു വളരെ സഹായകമായതിനാല് സൗന്ദര്യവര്‍ധക വസ്തുക്കളിലും അര്‍ബുദ ചികില്‍സയിലും ഉപയോഗിക്കുന്നു.\nമരങ്ങളുടെ തൊലി, ഇലഞെട്ട്, പൂക്കള് എന്നിവയില്‍നിന്ന് ചെറുതേനീച്ചകള് ശേഖരിക്കുന്ന മരപ്പശ ചില രാസപദാര്‍ഥങ്ങളുമായി ചേര്‍ത്തുണ്ടാക്കുന്ന മെഴുകാണു പ്രപ്പോളിസ്. ശരീരത്തിന് പ്രതിരോധശേഷി നല്‍കാന് ഉത്തമം. മുറിവുകളെ ഉണക്കും. വായ്‌നാറ്റവും വായിലെ വ്രണങ്ങളും മാറാന് നല്ലതാണ്. ചുരുക്കത്തില് തേനും മെഴുകും റോയല് ജെല്ലിയുമുള്‍പ്പെടെ തേനീച്ചകള് നല്‍കുന്നതെല്ലാം മനുഷ്യന് അത്യുത്തമം തന്നെ.\nആന്റിബയോട്ടിക്കുകള് അപകടകാരി, ചോദിച്ചുവാങ്ങരുത്, പകുതില് നിര്‍ത്തരുത്\nശ്വാസകോശരോഗം മൂലം ഇന്ത്യയില് പ്രതിദിനം 2300 പേര് മരിക്കുന്നു\n5 വെളുത്ത വസ്തുക്കള് ഉപേക്ഷിക്കുക\nശ്വാസകോശ കാന്‍സറും, അറിയേണ്ട കാര്യങ്ങളും\nലോകത്തിലെ ആദ്യ ഇരട്ട ശ്വാസകോശ മാറ്റിവയ്ക്കല് ഡിട്രോയിറ്റില്\nഅര്‍ബുദത്തിനും അല്‍ഷൈമേഴ്‌സിനും കഞ്ചാവ് ചെടി ഫലപ്രദമെന്ന്\nലൈംഗിക ബന്ധത്തിലൂടെ ഡെങ്കിപ്പനി പകരുമോ?\nമാതൃമരണ നിരക്ക് കുറവ്, കേരളത്തിന് കേന്ദ്രമന്ത്രിയുടെ അഭിനന്ദനം\nഅജിനോമോട്ടോ കമ്പനിയുടെ പേര്; ചൈനീസ് ഉത്പന്നം വിഷമയമെന്ന് അധികൃതര്\nനിര്‍ത്താതെയുള്ള ചുമ കാന്‍സറിന്റെ ലക്ഷണമോ\nഡയബെറ്റിക് രോഗികളും മുറിവുകളും\nതൈര് കഴിച്ചാല് ശ്വാസകോശാര്‍ബുദത്തെ ചെറുക്കാം\nമറവിരോഗികള്‍ക്ക് ആശ്വാസംപകര്‍ന്ന് മരുന്നുമായി ചൈന\nഓസ്റ്റോയോപൊറോസിസ്: അറിയുക, നിശബ്ദ കൊലയാളിയെ\nരാത്രി ഭക്ഷണവും പൊണ്ണത്തടിയും തമ്മില് ബന്ധമുണ്ടോ?\nഅന്തരീക്ഷ മലനീകരണം: ന്യൂഡല്‍ഹി ഉള്‍പ്പടെ6സംസ്ഥാനക്കാര്7വര്‍ഷം മുമ്പ് മരിക്കുമെന്ന്\nവൈകിയുള്ള വിവാഹവും വന്ധ്യതയ്ക്ക് കാരണം\nഅമിത രോമവളര്‍ച്ചയും ക്രമം തെറ്റിയുളള ആര്‍ത്തവവും സൂക്ഷിക്കുക\nശരീര ഭാരം വല്ലാതെ കുറയുന്നോ? കാത്തിരിക്കുന്നത് വന് വിപത്ത്\nഈ ഭക്ഷണസാധനങ്ങള് ഒഴിവാക്കൂ, അലര്‍ജി തടയാം


Big Investor in the Stock Market: ലോകത്ത് ഏറ്റവുമധികം ഓഹരികൾ കൈവശമുള്ളയാൾ; ഒറ്റ ഓഹരി നൽകിയത് കോടികൾ!! - here is about richest man in finance | Samayam Malayalam\nhere is about richest man in finance\nലോകത്ത് ഏറ്റവുമധികം ഓഹരികൾ കൈവശമുള്ളയാൾ; ഒറ്റ ഓഹരി നൽകിയത് കോടികൾ!!\nRinku Francis | Samayam Malayalam | Updated: Sep 18, 2021, 5:01 PM\nഓഹരി വിപണിയിൽ ഏറ്റവുമധികം നിക്ഷേപം നടത്തി ശതകോടീശ്വരനായയാൾ. കൈവശമുള്ളത് മൾട്ടി മില്ല്യൻ ഡോളര് ഓഹരികൾ. ആപ്പിൾ, ജനറൽ മോട്ടോഴ്സ് തുടങ്ങി എയര്‍ലൈൻ കമ്പനികളിൽ വരെ നിക്ഷേപം.\nലോകത്ത് ഏറ്റവുമധികം ഓഹരി നിക്ഷേപമുള്ളവരിൽ ഒരാൾ\nവാറൻ ബഫറ്റിന് ഏറ്റവുമധികം നേട്ടം നൽകിയ ഓഹരികളിൽ ആപ്പിളും\nലോകത്ത് ഏറ്റവുമധികം ഓഹരി നിക്ഷേപം നടത്തിയിട്ടുള്ള വ്യക്തിയാരാണ്? നിലവിൽ, ആഗോള നിക്ഷേപ ഗുരു എന്നറിയപ്പെടുന്ന വാറൻ ബഫറ്റ് തന്നെ. ബെർക്ക്‌ഷെയർ ഹതാവേ സിഇഒ ആയിരുന്ന വാറൻ ബഫറ്റ് ഓഹരി വിപണിയുടെ സാധ്യതകൾ തിരിച്ചറിഞ്ഞ് നിക്ഷേപം നടത്തി ശതകോടീശ്വരനായ വ്യക്തിയാണ്. ചെറുപ്പത്തിൽ തന്നെ അദ്ദേഹം ഓഹരി നിക്ഷേപവും ആരംഭിച്ചിരുന്നു. കുട്ടിക്കാലത്ത് ബൈക്കിൽ പത്രങ്ങൾ വിതരണം ചെയ്ത് അധിക തുക സമ്പാദിച്ചയാളാണ് ഇന്നത്തെ ലോക നിക്ഷേപ ഗുരു വാറൻ ബഫറ്റ്. 11-ാം വയസിലാണ് ആദ്യ ഓഹരി നിക്ഷേപം. 38 ഡോളറിന് വാങ്ങിയ സിറ്റി സര്‍വീസസ് ഓഹരികൾ വിൽക്കുന്നത് കേവലം അഞ്ച് ഡോളര് ലാഭത്തിലും.\nഹാർവാർഡ് ബിസിനസ് സ്കൂളിൽ നിന്നും പുറത്താക്കപ്പെട്ടയാളാണ് വാറൻ ബഫറ്റ്. ഹാര്‍വാര്‍ഡ് സര്‍വകലാശാലക്ക് പകരം കൊളംബിയ ബിസിനസ് സ്കൂളിൽ അദ്ദേഹം പഠനം പൂര്‍ത്തിയാക്കി. അക്കാലത്ത് ഏറ്റവും മൂല്യമേറിയ നിക്ഷേപങ്ങൾ നടത്തിയിരുന്ന ബെഞ്ചമിൻ ഗ്രഹാമിൻെറ കീഴിൽ ആണ് പഠനം പൂര്‍ത്തിയാക്കിയത്. അദ്ദേഹമായിരുന്നു വാറൻ ബഫറ്റിൻെറ മെൻററും. സ്വന്തം നിക്ഷേപ സ്ഥാപനം ആരംഭിക്കുന്നതിന് മുമ്പ് തന്നെ ഓഹരി വ്യാപാര രംഗത്ത് വാറൻ ബഫറ്റ് സജീവമായിരുന്നു.\n1950-കളുടെ തുടക്കത്തിൽ ബഫറ്റ് സെക്യൂരിറ്റീസ് അനലിസ്റ്റായി ജോലി ചെയ്തു. 1969 -ൽ അദ്ദേഹം ടെക്സ്റ്റൈൽ കമ്പനിയായിരുന്ന ബെർക്ക്‌ഷെയർ ഹതാവേ വാങ്ങി. അമേരിക്കയിൽ ഒമാഹ ആസ്ഥാനമായുള്ള മൾട്ടിനാഷണൽ കമ്പനിയാണ് ബെര്‍ക്ക് ഷെയര് ഹതാവെ.പിന്നീട് അദ്ഭുതകരമായ രീതിയിൽ ആയിരുന്നു വാറൻ ബഫറ്റിൻെറ വളര്‍ച്ച. അത് ഏറ്റവും വലിയ ഹോൾഡിങ് കമ്പനിയായി വികസിപ്പിച്ചു. അദ്ദേഹത്തിൻെറ ഭൂരിഭാഗം സമ്പാദ്യവും ഈ നിക്ഷേപങ്ങളിലൂടെ സമാഹരിച്ചതാണ്.\nAlso Read: വയസ് 71; പ്രധാനമന്ത്രി നരേന്ദ്രമോദിയുടെ ആസ്തി അറിയണോ?\nഅദ്ദേഹത്തെ സമ്പന്നനാക്കിയ നിക്ഷേപ പോര്‍ട്ട്ഫോളിയോയും വ്യത്യസ്തമാണ്. കൊക്കക്കോള, അമേരിക്കൻ എക്സ്പ്രസ്, ജിക്കോ, ഫ്രൂം ഓഫ് ലൂം, ഡയറി ക്വീൻ, ജനറൽ മോട്ടോഴ്സ് തുടങ്ങിയ സ്ഥാപനങ്ങളുടെ ഓഹരികൾ എല്ലാം ഇദ്ദേഹത്തിൻെറ കൈവശമുണ്ട്. ഏറ്റവുമധികം നേട്ടം നൽകിയ ഓഹരികളിൽ ആപ്പിൾ ഓഹരികളും ഉൾപ്പെടുന്നു. സ്വകാര്യ കമ്പനികളിലെ ഓഹരി നിക്ഷേപം മാത്രമല്ല ബാങ്ക് ഓഫ് അമേരിക്ക, അമേരിക്കൻ എസ്ക്പ്രസ് തുടങ്ങിയ വൻകിട പൊതു കമ്പനിളിൽ ന്യൂനപക്ഷ ഉടമസ്ഥത നൽകുന്ന ഓഹരി പങ്കാളിത്തവും ബെര്‍ക്ക് ഷെയര് ഹതാവയുടെ പേരിലുണ്ട്. ഇതും വാറൻ ബഫറ്റിൻെറ സമ്പത്ത് വര്‍ധിപ്പിച്ചു.\n2016 മുതൽ, യുണൈറ്റഡ് എയർലൈൻസ്, ഡെൽറ്റ എയർ ലൈൻസ്, സൗത്ത് വെസ്റ്റ് എയർലൈൻസ്, അമേരിക്കൻ എയർലൈനുകൾ തുടങ്ങിയ പ്രമുഖ എയർലൈൻ കമ്പനികളുടെ ഉടമസ്ഥാവകാശം കമ്പനി നേടിയിരുന്നു .ബെർക്ക്‌ഷെയറിലെ കരിയറിന്റെ ആദ്യഘട്ടത്തിൽ ദീര്‍ഘകാലത്തിൽ നേട്ടം തരുന്ന ഓഹരികളിലാണ് ബഫറ്റ് പണം മുടക്കിയിരുന്നത്. പിന്നീട് വിവിധ മേഖലകളിൽ നിക്ഷേപം നടത്തി. റീട്ടെയിൽ മേഖലയിലും, ഗതാഗതം ഗൃഹോപകരണങ്ങൾ, ആഭരണ നിര്‍മാണം, യൂണിഫോമുകളുടെ നിർമ്മാണം, വിതരണം ഇങ്ങനെ പോകുന്നു ഈ മേഖലകൾ..\nജങ്ക് ഫുഡ് ഇഷ്ടപ്പെടുന്ന പണം സൂക്ഷിച്ച് മാത്രം ചെലവാക്കുന്ന വാറൻ ബഫറ്റിന് പക്ഷേ ജീവകാരുണ്യ പ്രവര്‍ത്തനങ്ങൾക്കായി പണം മുടക്കാൻ മടിയൊന്നുമില്ല. ബിൽഗേറ്റ്സുമായി ചേര്‍ന്ന് ബിൽ ആൻഡ് മെലിൻഡ് ഗേറ്റ്സ് ഫൗണ്ടേഷനിലൂടെ ശതകോടികൾ ഇദ്ദേഹം സംഭാവ ചെയ്തിട്ടുണ്ട്. സമ്പത്തിൻെറ പകുതിയെങ്കിലും ജീവകാരുണ്യ പ്രവർത്തനങ്ങൾക്ക് നൽകുമെന്ന് വാഗ്ദാനം ചെയ്തു. സമ്പത്തിൻറെ ഭൂരിഭാഗവും ജീവകാരുണ്യത്തിന് തന്നെ.\nകടപ്പത്രങ്ങളിൽ നിക്ഷേപിക്കാം; ജെ എം ഫിനാന്‍ഷ്യല് പ്രൊഡക്ട്‌സ് സമാഹരിക്കുന്നത് 500 കോടി രൂപ ആര്‍ട്ടിക്കിള് ഷോ\nവാറൻ ബഫറ്റ് warren buffetts warren buffett's net worth warren buffet stock market Big Investor in the Stock Market\nWeb Title : here is about richest man in finance\nക്രൈം പൊന്നാനിയിൽ പതിനാലുകാരിയെ പീഡിപ്പിച്ച് ഗ‍ര്‍ഭിണിയാക്കി; 19 കാരൻ അറസ്റ്റിൽ\nകോട്ടയം കുറിച്ചിയിൽ പൊലീസ് ഉദ്യോഗസ്ഥന്റെ മരണം: വയറ്റിനുള്ളിൽ അജ്ഞാത ദ്രാവകം കണ്ടെത്തി കൂടുതല് പരിശോധന


Cops In Uniform Stop UP Jeweller For 'Checking' On Road\nജ്വല്ലറി ഉടമയും സഹായിയും ഗോരഖ്പൂരിൽ നിന്നും ലക്നോവിലേക്ക് ബസിൽ വരുകയായിരുന്നു\n22 Jan, 2021 at 09:32 AM\nഉത്തര് പ്രദേശില് വാഹനപരിശോധനയുടെ പേരില് സ്വർണ കവർച്ച നടത്തിയ നാല് പോലീസ് ഉദ്യോഗസ്ഥര് അറസ്റ്റില്. ഉത്തർപ്രദേശിലെ ഗോരഖ്പുരിലാണ് സംഭവം. ജ്വല്ലറി ഉടമയെക്കുറിച്ചുള്ള വിവരങ്ങൾ ഇവര്‍ക്ക് കൈമാറിയ രണ്ടു പേരെയും അറസ്റ്റ് ചെയ്തു. സബ് ഇൻസ്പെക്ടർ ധർമേന്ദ്ര യാദവും മൂന്ന് കോൺസ്റ്റബിളുമാരുമാണ് അറസ്റ്റിലായത്.\nജ്വല്ലറി ഉടമയും സഹായിയും ഗോരഖ്പൂരിൽ നിന്നും ലക്നോവിലേക്ക് ബസിൽ വരുകയായിരുന്നു. ഇതിനിടെ വാഹന പരിശോധനക്കെന്ന് പറഞ്ഞ് ഇവർ വാഹനം തടഞ്ഞു. ജ്വല്ലറി ഉടമയോടും സഹായിയോടും പരിശോധനക്കായി വാഹനത്തിൽ നിന്നുമിറങ്ങാൻ ആവശ്യപ്പെട്ടു. അതിനുശേഷം ഇവരെ ആരുമില്ലാത്ത സ്ഥലത്ത് കൊണ്ടുപോയതിന് ശേഷം സ്വർണവുമായി കടന്നുകളയുകയായിരുന്നു.\nഅറസ്റ്റിലായവരിൽ നിന്നും 19 ലക്ഷം രൂപയും 16 ലക്ഷം രൂപ വിലമതിക്കുന്ന സ്വർണവും വെള്ളിയും മോഷണത്തിന് ഉപയോഗിച്ച കാറും കണ്ടെടുത്തു. ഇവർ നാലു പേരെയും പോലീസ് സേനയിൽ നിന്നും പുറത്താക്കുമെന്ന് ഗോരഖ്പൂർ പോലീസ് മേധാവി ജോഗേന്ദ്ര കുമാർ അറിയിച്ചു.


റെഡ്മി കെ30 പ്രോയുടെ പേര് മാറ്റിയതുതന്നെ; പോകോ എഫ്2 പ്രോ സ്മാര്‍ട്‌ഫോണ് പുറത്തിറക്കി | poco f2 pro smartphone launched globally xiaomi\nMay 12, 2020, 09:08 PM IST\nഒടുവില് പോകോ എഫ്2പ്രോ സ്മാര്‍ട്‌ഫോണ് ആഗോളവിപണിയില് അവതരിപ്പിച്ചു. ചൈനയില് അടുത്തിടെ അവതരിപ്പിച്ച റെഡ്മി കെ30 പ്രോയുടെ റീബ്രാന്റ് ചെയ്ത പതിപ്പാണ് പോകോ എഫ്2പ്രോ. പോകോ എഫ് വണിന് ശേഷം ആ പരമ്പരയില് പുറത്തിറങ്ങുന്ന രണ്ടാമത്തെ ഫോണ് ആണ് പോകോ എഫ്2പ്രോ. ഇതിന് മുമ്പ് റെഡ്മി കെ30 സ്മാര്‍ട്‌ഫോണിന്റെ റീബ്രാന്റ് ചെയ്ത പതിപ്പായി പോകോ എക്‌സ്2ഫോണ് ഇന്ത്യയില് അവതരിപ്പിച്ചിരുന്നു.\n64 ജിബി സ്‌റ്റോറേജുള്ള ഫോണിന് ആറ് ജിബി റാം, എട്ട് ജിബി റാം എന്നിങ്ങനെ രണ്ട് പതിപ്പാണുള്ളത്. ഇതില് ആറ് ജിബി പതിപ്പിന് 499 യൂറോയും എട്ട് ജിബി പതിപ്പിന് 599 യൂറോയുമാണ് വില. ഇന്ന് മുതല് ഫോണിന്റെ വില്‍പന ആരംഭിക്കും. ഉടന്‍തന്നെ ഫോണ് ആമസോണിലും ലഭ്യമാവും. നിയോണ് ബ്ലൂ, ഫാന്റം വൈറ്റ്, ഇലക്ട്രിക് പര്‍പ്പിള്, സൈബര് ഗ്രേ എന്നിങ്ങനെ നാല് നിറങ്ങളിലാണ് ഫോണ് വില്‍പനയ്‌ക്കെത്തുക. അതേസമയം, ഫോണ് ഇന്ത്യയില് എത്തുന്നത് സംബന്ധിച്ച വിവരങ്ങള് പുറത്തുവിട്ടിട്ടില്ല.\n6.67 ഇഞ്ച് ഫുള് എച്ച്ഡി പ്ലസ് അമോലെഡ് ഡിസ്‌പ്ലേയുമായെത്തുന്ന ഫോണില് കോര്‍ണിങ് ഗൊറില്ല ഗ്ലാസ് സംരക്ഷണമുണ്ടാവും. ക്വാല്‍കോം സ്‌നാപ്ഡ്രാഗണ് 865 പ്രൊസസറാണിതില്.\n64 എംപി പ്രധാന ക്യാമറ സെന്‍സറായെത്തുന്ന ക്വാഡ് ക്യാമറയില് 13 എംപി, 5എംപി, രണ്ട് എംപി സെന്‍സറുകളും ഉള്‍പ്പെടുന്നു. സെല്‍ഫിയ്ക്കായി 20 എംപി ക്യാമറയാണുള്ളത്. 4700 എംഎഎച്ച് ബാറ്ററിയാണ് ഫോണിന് ശക്തിപകരുന്നത്. 33 വാട്ട് അതിവേഗ ചാര്‍ജിങ്ങും ലഭ്യമാണ്.\nസ്വതന്ത്ര ബ്രാന്റ് ആയി പ്രഖ്യാപിച്ചെങ്കിലും ഷാവോമിയുടെ എംഐയുഐ 11 ഓഎസ് ആണ് പോകോ എഫ്2 പ്രോയില് ഉള്ളത്.\nContent Highlights: poco f2 pro smartphone launched globally xiaomi\nഐഫോണിന്റെ ഏറ്റവും പുതിയ പതിപ്പായ എസ്ഇ 2020 ബുധനാഴ്ചമുതല് രാജ്യത്ത് ലഭ്യമാകും. ..


നേതൃസ്ഥാനം ഉത്തരവാദിത്തമാണ് – Sneha Samvadam\nഏതൊരു സംവിധാനങ്ങളുടെയും ശാസ്ത്രീയമായ നടത്തിപ്പിന്നാവശ്യമായ ഒന്നാണ് ശരിയായ നേതൃത്വം എന്നത്. ഗുണപരമായ നേതൃത്വം നൽകുവാൻ ആളില്ലാതെ വരുമ്പോഴാണ് കുടുംബ ബന്ധങ്ങളിലും സാമൂഹിക ജീവിതത്തിലും സ്ഥാപനങ്ങളിലുമെല്ലാം പരാജയത്തിന്റെ കൈപ്പുനീർ ഉറവയായി മാറുന്നത്. നേതൃത്വം ഒരു ഉത്തരവാദിത്തമായി കാണുവാനും ആ ഉത്തരവാദിത്തനിർവഹണത്തിൽ പിഴവുകൾ സംഭവിക്കുന്നത് ഗുരുതരമായ പ്രശ്നമാണെന്ന് മനസിലാക്കുവാനും കഴിയുന്നവർക്കാണ് ജീവസുറ്റ നേതാക്കന്മാരായിത്തീരുവാൻ സാധിക്കുകയുള്ളു.\nഇസ്‌ലാം അധികാരത്തെ വലിയ ഉത്തരവാദിത്തമായിട്ടാണ് കാണുന്നത്. ഓരോരുത്തരും വ്യത്യസ്‌ത മേഖലകളിൽ ഉത്തരവാദിത്തമുള്ളവരാണെന്നും ആ ഉത്തരവാദിത്തം പരലോകത്ത് ചോദ്യം ചെയ്യപ്പെടുന്ന ഒന്നാണെന്നും പ്രവാചകൻ (സ) പഠിപ്പിക്കുന്നുണ്ട്. ഇബ്നു ഉമർ (റ) പറയുന്നു നബി (സ) പറഞ്ഞതായി ഞാൻ കേട്ടിരിക്കുന്നു. നിങ്ങൾ ഓരോരുത്തരും ഉത്തരവാദിത്തമുള്ളവരാണ്. എല്ലാവരും അവരുടെ ഉത്തരവാദിത്തങ്ങളെ കുറിച്ച് ചോദ്യം ചെയ്യപ്പെടുന്നതുമാണ്. ഒരാൾക്ക് അയാളുടെ കുടുംബത്തിൽ ഉത്തരവാദിത്തമുണ്ട് അതിനെ കുറിച്ച് ആയാൾ ചോദ്യം ചെയ്യപ്പടുന്നതാണ്. ഒരു സ്‌ത്രീ ആവളുടെ ഭർതൃവീട്ടിലെ ഉത്തരവാദിത്തമുള്ളവളാണ് അതിനെകുറിച്ച് അവൾ ചോദിക്കപ്പെടുന്നതാണ്. ഒരു സേവകൻ അയാളുടെ യജമാനന്റെ സമ്പത്തിൽ ഉത്തരവാധിത്തമുള്ളവനാണ് അതിൽ അയാൾ ചോദ്യംചെയ്യപ്പടുന്നതാണ്. നിങ്ങളിൽ ഓരോരുത്തരും ഉത്തരവാധിത്തമുളവരാണ്, അതിനെക്കുറിച് ചോദ്യം ചെയ്യപ്പെടുന്നതുമാണ്.( ബുഖാരി, മുസ്‌ലിം)\nഏതെങ്കിലും ഉത്തരവാദിത്തങ്ങൾ ഒരാളിൽ ഏൽപ്പിക്കപെട്ടാൽ അയാൾ അതിലൂടെ ജനങ്ങളെ സേവിക്കുകയും അവരുടെ പ്രയാസങ്ങൾ ദൂരികരിക്കുകയുമാണ് ചെയ്യേണ്ടതെന്നും അല്ലാത്തപക്ഷം അയാളുണ്ടാക്കുന്ന പ്രശ്നങ്ങൾ അയാളിലും സംഭവിക്കുമെന്നും നബി (സ) പറയുകയും പ്രാർത്ഥിക്കുകയും ചെതിട്ടുണ്ട്. മുഹമ്മദ് നബി (സ) പറഞ്ഞു. നിങ്ങൾ കാര്യങ്ങൾ എളുപ്പമാക്കുക,ഞെരുക്കമുണ്ടാക്കാരുത്. നിങ്ങൾ മറ്റുള്ളവരെ സമാധാനിപ്പിക്കുക , വെറുപ്പിക്കരുത് (ബുഖാരി, മുസ്‌ലിം) നബി (സ) ഇങ്ങനെ പ്രാർത്ഥിക്കുകയുണ്ടായി . അല്ലാഹുവേ എന്റെ സമുദായത്തിന്റെ വല്ലകാര്യവും ഒരാൾ ഏറ്റെടുത്തിട്ട് അവരെ ബുദ്ധിമുട്ടിച്ചാൽ അവനെ നീ ബുദ്ധി മുട്ടിക്കേണമേ. എന്റെ സമുദായത്തിന്റെ വല്ല കാര്യവും ഏറ്റെടുത്തിട്ട് അവരോട് സൗമ്യമായി വല്ലവനും വർത്തിച്ചാൽ അവനോടു നീ സൗമ്യത കാണിക്കേണമേ (മുസ്‌ലിം)\nനബി (സ) യുടെ ജീവിതം പരിശോധിക്കുന്നവർക്ക് ഉത്തരവാദിത്ത നിർവഹണത്തിന്റെ ഭാഗമായിട്ടാണ് അദ്ദേഹം അധികാരം ഉപയോഗിച്ചതെന്ന് മനസ്സിലാക്കാൻ സാധിക്കും. അധികാരം എന്ന പദം ഉപയോഗിച്ച് മറ്റുള്ളവരെ പ്രയാസപ്പെടുത്തി സുഖജീവിതം നയിക്കുന്നതിന് പകരം സ്വന്തം ജീവിതത്തിൽ ത്യാഗങ്ങൾ ചെയ്യേണ്ടിവന്നപ്പോഴും പരലോകജീവിതത്തിൽ സമാധാനം ലഭിക്കുന്നതിന് തടസ്സമായി ഒന്നും പ്രവർത്തിക്കാൻ അദ്ദേഹം തയ്യാറായില്ല എന്നത് ശ്രദ്ധേയമാണ്. താനിഷ്ടപ്പെടുന്നപോലെ ജീവിക്കുവാനുള്ള സൗകര്യങ്ങൾ ഒരുക്കിത്തരുവാൻ ഒട്ടേറെ അനുയായികൾ ഉണ്ടായിരിക്കെ തന്നെ പനയോല പായയിൽ കിടന്നുറങ്ങി അനുയായികളെ വേദനിപ്പിക്കുമാറ് ശരീരത്തിൽ ഓലയുടെ അടയാളങ്ങളോടെ എഴുന്നേൽക്കുന്ന മുഹമ്മദ് നബി (സ) തന്റെ നേതൃപാടവം ഉപയോഗിച്ചത് മറ്റുള്ളവരുടെ ക്ഷേമത്തിന്നായിരുന്നു എന്ന് നമുക്ക് മനസിലാക്കാം. ഉമർ (റ) പറയുന്നു. …”അപ്പോൾ പായയുടെ അടയാളം ഞാൻ പ്രവാചകന്റെ പാർശ്വത്തിൽ കണ്ടു. അന്നേരം ഞാൻ കരഞ്ഞു. അതുകണ്ടപ്പോൾ അവിടുന്ന് ചോദിച്ചു: “നിന്നെ കരയിപ്പിച്ച കാര്യമെന്താണ്?’ ഞാൻ പറഞ്ഞു: “അല്ലാഹുവിന്റെ ദൂതരേ, നിശ്ചയമായും കിസ്‌റയും കൈസറും എന്തൊരു ഭൗതിക സുഖത്തിലാണ്. അങ്ങാകട്ടെ അല്ലാഹുവിന്റെ ദൂതനാണ്’. നബി(സ) പ്രതിവചിച്ചു: “അവർക്ക് ഇഹലോകവും നമുക്ക് പരലോകവുമാണുള്ളതെന്നതിൽ നിനക്ക് തൃപ്തിയില്ലേ?” (ബുഖാരി).\nയുദ്ധ തടവുകാരിൽ നിന്നും തന്നെ സഹായിക്കാൻ ഭൃത്യനെ നൽകണമെന്ന തന്റെ പുത്രിയുടെ ആവശ്യത്തോടുള്ള പ്രതികരണം നബി (സ) യുടെ അധികാര വ്യക്തിത്വം ശരിക്കും ബോധ്യപ്പെടുത്തിത്തരുന്നുണ്ട്. അലി (റ) വിൽ നിന്ന് നിവേദനം. “ആട്ടുകല്ലിൽ ധാന്യം പൊടിക്കുന്നതുകൊണ്ടുള്ള പ്രയാസത്തെപ്പറ്റി (പ്രവാചക പുത്രിയും അലി (റ) യുടെ ഭാര്യയുമായ) ഫാത്വിമ(റ), ആവലാതിപ്പെട്ടു. അപ്പോഴാണ് പ്രവാചകൻ(സ)ക്ക് ഒരു യുദ്ധത്തടവുകാരനെ ലഭിച്ച വിവരം അവർ അറിയുന്നത്. ഉടനെ അവർ പ്രവാചകന്റെയടുക്കൽ ചെന്ന് തനിക്ക് ഒരു ഭൃത്യനെ വേണമെന്ന് ആവശ്യപ്പെട്ടു. എന്നാൽ പ്രവാചകൻ(സ) ആ ആവശ്യത്തോട് യോജിച്ചില്ല. അപ്പോളവർ ആഇശ(റ)യുടെ അടുക്കൽ ചെന്ന് കാര്യം പറഞ്ഞു. നബി(സ) വന്നപ്പോൾ ആഇശ(റ) നബി(സ) യോട് അക്കാര്യം സൂചിപ്പിച്ചു. അപ്പോൾ നബി . ഞങ്ങളുടെ അടുക്കൽ വന്നു. ഞങ്ങളുടെ കിടപ്പുമുറിയിൽ പ്രവേശിച്ചു. ഞങ്ങൾ എഴുന്നേൽക്കുവാൻ തുനിഞ്ഞു. അവിടെത്തന്നെ കിടക്കുവാൻ അദ്ദേഹം പറഞ്ഞു. അദ്ദേഹത്തിന്റെ കാൽപാദങ്ങളുടെ തണുപ്പ് എന്റെ നെഞ്ചിൽ അനുഭവപ്പെട്ടു. എന്നിട്ടദ്ദേഹം പറഞ്ഞു: “നിങ്ങളിരുവരും എന്നോട് ആവശ്യപ്പെട്ടതിനേക്കാൾ ഉത്തമമായ ഒരു കാര്യം നിങ്ങൾക്കു ഞാൻ അറിയിച്ചുതരട്ടെ? നിങ്ങൾ കിടക്കാനൊരുങ്ങുമ്പോൾ 34 തവണ “അല്ലാഹു അക്ബർ’ എന്നും 33 തവണ “അൽഹംദുലില്ലാഹ്’ എന്നും 33 തവണ “സുബ്ഹാനല്ലാഹ്’ എന്നും പറയുക. നിശ്ചയമായും നിങ്ങൾ ചോദിച്ചതിനേക്കാൾ നിങ്ങൾക്ക് ഉത്തമമാണിത്” (ബുഖാരി).\nഒരു നേതാവിനെ സംബന്ധിച്ചേടത്തോളം അയാളുടെ ഉത്തരവാദിത്ത നിർവഹണത്തിന്റെ ഭാഗമാണ് നീതിയിലതിഷ്ഠിതമായി തന്റെ കൂടെ യുള്ളവരോട് വർത്തിക്കുക എന്നത്. ഒരു ജനതയോട് വിദ്വേഷമുണ്ടെങ്കിൽ പോലും അവരോട് അനീതി കാണിക്കുവാൻ പാടില്ല എന്നതാണ് ഖുർആനിന്റെ ഭാഷ്യം. അള്ളാഹു പറയുന്നു ‘സത്യവിശ്വാസികളേ, നിങ്ങള് അല്ലാഹുവിന്ന് വേണ്ടി നിലകൊള്ളുന്നവരും, നീതിക്ക് സാക്ഷ്യം വഹിക്കുന്നവരുമായിരിക്കുക. ഒരു ജനതയോടുള്ള അമര്‍ഷം നീതി പാലിക്കാതിരിക്കാന് നിങ്ങള്‍ക്ക് പ്രേരകമാകരുത്. നിങ്ങള് നീതി പാലിക്കുക. അതാണ് ധര്‍മനിഷ്ഠയോട് ഏറ്റവും അടുത്തത്. നിങ്ങള് അല്ലാഹുവെ സൂക്ഷിക്കുക. തീര്‍ച്ചയായും നിങ്ങള് പ്രവര്‍ത്തിക്കുന്നതിനെ കുറിച്ചെല്ലാം അല്ലാഹു സൂക്ഷ്മമായി അറിയുന്നവനാകുന്നു’. (ഖുർആൻ 5: 8)\nതനിക്കും താനിഷ്ടപ്പെട്ടവർക്കുമെല്ലാം എതിരായി നീതി നിർവ്വഹിക്കേണ്ട സന്ദർഭമുണ്ടായപ്പോൾ മുഹമ്മദ് നബി (സ) അത്തരം രംഗങ്ങൾ കൈകാര്യം ചെയ്തത് ഉത്തരവാദിത്ത നിർവഹണത്തിലെ നീതിയുടെ ആഴവും പരപ്പും ബോധ്യപ്പെടുന്നതാണ് ചില വചനങ്ങൾ ശ്രദ്ധിക്കുക.\n‘നബി(സ) ബദ്റിന്റെ ദിവസം തന്റെ അനുയായികളുടെ നിര ശരിയാക്കിക്കൊണ്ടിരിക്കുകയായിരുന്നു.വരി നേരെയാക്കാനായി തന്റെ കയ്യിൽ ഒരു വടിയുണ്ടായിരുന്നു. അങ്ങനെ ബനൂ അദിയ്യുകാരുടെ ബന്ധുവായ സവാദ്ബ്ന് ഗസിയ്യയുടെ അടുത്തു കൂടി നബി(സ) നടന്നുപോയപ്പോൾ വരിയിൽ നിന്ന് തെറ്റി നിന്ന അദ്ദേഹത്തിന്റെ വയറ്റത്ത് ആ വടി കൊണ്ട് ഒന്നു തട്ടി. എന്നിട്ട് പറഞ്ഞു. “സവാദ്, നേരെ നിൽക്ക്.” അപ്പോൾ അദ്ദേഹം പറഞ്ഞു. “അല്ലാഹുവിന്റെ റസൂലേ, അങ്ങ് എന്നെ വേദനിപ്പിച്ചു. നിശ്ചയം അല്ലാഹു താങ്കളെ സത്യവും നീതിയുമായിട്ടാണ് നിയോഗിച്ചിട്ടുള്ളത്. അതിനാൽ എന്നെ പ്രതികാരം ചെയ്യാൻ അനുവദിക്കണം.” അങ്ങനെ നബി(സ) തന്റെ വയർ അദ്ദേഹത്തിന് കാണിച്ചുകൊടുത്തിട്ട് പ്രതിക്രിയ ചെയ്തുകൊള്ളാൻ പറഞ്ഞു. സവാദ്(റ) നബി(സ) യെ കെട്ടിപ്പിടിച്ച് പ്രവാചകന്റെ വയറ്റത്ത് ചുംബിച്ചു. അപ്പോൾ നബി(സ) അദ്ദേഹത്തോട് ചോദിച്ചു. “സവാദേ, എന്താണ് നിന്നെ ഇതിന് പ്രേരിപ്പിച്ചത്? അദ്ദേഹം പറഞ്ഞു. അല്ലാഹുവിന്റെ റസൂലേ, ഈ സന്ദർഭത്തിൽ എന്റെ അവസാനബന്ധം അങ്ങയുമായിട്ടാകണമെന്നും എന്റെ ചർമം അങ്ങയുടെ ചർമവുമായി സ്പർശിക്കണമെന്നും ഞാൻ ആഗ്രഹിച്ചു.” അങ്ങനെ നബി(സ) അദ്ദേഹത്തിന് നന്മക്കായി പ്രാർഥിച്ചു.” (സിൽസില സ്വഹീഹ്)\nആഇശ(റ) യിൽ നിന്ന് നിവേദനം: “മഖ്സൂം ഗോത്രത്തിൽ പെട്ട ഒരു സ്ത്രീ ഒരിക്കൽ മോഷണം നടത്തി. ആളുകൾ പറഞ്ഞു. ഇക്കാര്യം നബി(സ) യെ അറിയിക്കാൻ ആരുണ്ട്? എന്നാൽ ആരും അതിന് ധൈര്യം കാണിച്ചില്ല. അപ്പോൾ ഉസാമത്തുബ്നു സൈദ് അക്കാര്യം തിരുമേനിയോട് പറഞ്ഞു. അന്നേരം നബി(സ) പറഞ്ഞു: തങ്ങളിൽ പെട്ട ഒരു പ്രമാണി മോഷണം നടത്തിയാൽ ബനൂ ഇസ്റാഈൽ അയാളെ വെറുതെ വിടുമായിരുന്നു. എന്നാൽ ഒരു ദുർബലൻ മോഷ്ടിച്ചാൽ അവർ അയാളുടെ കൈവെട്ടുകയും ചെയ്യും. (എന്റെ മകൾ) ഫാത്വിമയാണ് മോഷ്ടിച്ചതെങ്കിൽ ഞാൻ അവളുടെ കൈ മുറിക്കുകതന്നെ ചെയ്യും ” (ബുഖാരി )\nചുരുക്കത്തിൽ അധികാരം അത് ചെറുതാണെങ്കിലും അല്ലെങ്കിലും വലിയ ഉത്തരവാദിത്തം തന്നെയാണ്. പ്രസ്തുത ഉത്തരവാദിത്തം നിർവഹിക്കുന്നതിലെ പിഴവുകൾ പരലോകത്തിൽ ചോദ്യം ചെയ്യപ്പെടുന്ന ഒന്നാണെന്ന തിരിച്ചറിവാണ് ഓരോരുത്തർക്കുമുണ്ടാവേണ്ടത്. അങ്ങിനെ വരുമ്പോൾ നീതിയിലധിഷ്ടിതമായി കാര്യങ്ങൾ തീരുമാനിക്കുവാനും നടപ്പിൽ വരുത്തുവാനും നമുക്ക് സാധിക്കും. അവർക്ക് തന്നെയാണ് ഏറ്റവും നല്ല ഒരു നേതാവാകുവാൻ സാധിക്കുന്നതും.\nSyed mohammed 08.03.2019\nArshad nazar 09.03.2019\nGood Article, Ma Sha Allah\nSafeer Rahman 11.03.2019\nNabeel Karadan 15.03.2019\nLeaveaReply to Syed mohammed Cancel Comment\nസാമൂഹ്യ പരിഷ്കരണത്തിന്റെ നബിമാതൃക\nബദ്‌റിന്റെ പാഠങ്ങള്; ഉഹ്ദിന്റെയും\nനാം പരിശ്രമിക്കുന്നത് പൂമ്പാറ്റകളെപ്പോലെ പറക്കുവാനാണ്


പാചകവാതകത്തിന്റെ ഉപയോഗത്തിന് സര്‍ക്കാര് നിയന്ത്രണം വരുന്നു\nJuly 9, 2011 കേരളം\nന്യൂഡല്‍ഹി: സബ്‌സിഡി നിരക്കിലുള്ള പാചകവാതകത്തിന്റെ ഉപയോഗത്തിന് സര്‍ക്കാര് നിയന്ത്രണങ്ങള് കൊണ്ടുവരുന്നു. വര്‍ഷത്തില് നാല് തവണ മാത്രമായി സബ്‌സിഡി നിരക്കില് സിലിണ്ടര് റീഫില് ചെയ്ത് നല്‍കുന്നത് പരിമിതപ്പെടുത്താനാണ് ആലോചന. നാല് തവണയില് കൂടുതല് റീഫില് ചെയ്യുമ്പോള് സബ്‌സിഡി നിരക്കിന് പകരം മുഴുവന് തുകയായ 800 രൂപയാണ് ഇപ്പോള് ഓരോ സിലിണ്ടറിനും ഉപഭോക്താവ് നല്‍കേണ്ടി വരുന്നത്.\nപുറമേ ദാരിദ്ര്യരേഖയ്ക്ക് താഴെയുള്ളവര് ഉള്‍പ്പടെ എല്ലാവര്‍ക്കും(വര്‍ഷം തോറും നാല് സിലിണ്ടര്) സബ്‌സിഡി നിരക്കില് പാചകവാതകം നിജപ്പെടുത്തണമെന്ന നിര്‍ദേശമാണ് എണ്ണ മന്ത്രാലയത്തിന് മുന്നിലുള്ളത്. അതേസമയം ദാരിദ്രരേഖയ്ക്ക് താഴെയുള്ളവര്‍ക്ക് ഒറ്റതവണത്തേക്ക് 1400 രൂപയ്ക്ക് പുതിയ പാചകവാതക കണക്ഷന് നല്‍കുന്നത് തുടരും.\nഅര്‍ഹരായവര്‍ക്ക് മാത്രം സബ്‌സിഡി നിരക്കില് പാചകവാതകം ലഭിക്കുന്നുള്ളൂവെന്ന് ഉറപ്പാക്കുകയും അതോടൊപ്പം പാവപ്പെട്ടവര്‍ക്ക് കുറഞ്ഞ വിലയ്ക്ക് നല്‍കുന്ന മണ്ണെണ്ണയുടെ കരിഞ്ചന്ത തടയാനുമാണ് ഉദ്ദേശിക്കുന്നതെന്ന് മന്ത്രാലയവൃത്തങ്ങള് അറിയിച്ചു.\nനിലവിലെ സാഹചര്യത്തില് സമ്പന്നര്‍ക്കും പാവപ്പെട്ടവര്‍ക്കും സര്‍ക്കാര് സബ്‌സിഡി നിരക്കില് പാചകവാതകം ലഭിക്കുന്ന സാഹചര്യമാണുള്ളത്. ആദ്യഘട്ടമായി വിപണിവിലയ്ക്ക് പാചകവാതകം നല്‍കേണ്ടവരുടെ പട്ടിക തയാറാക്കാനുള്ള നീക്കം ആരംഭിച്ചുകഴിഞ്ഞു.


സംസ്ഥാനത്ത് അണക്കെട്ടുകൾ തുറക്കുന്നു | Breaking News from Kerala Districts India and World. News Sports News Cricket News Updates\nOct 18, 2021 09:19 AM | By Shalu Priya\nതിരുവനന്തപുരം: സംസ്ഥാനത്ത് അണക്കെട്ടുകൾ തുറക്കുന്നു. കക്കി, ഷോളയാർ ഡാമ്മുകള് ഇന്ന് തുറക്കും. കക്കി ആനത്തോട് അണക്കെട്ട് രാവിലെ 11 മണിക്ക് ശേഷവും കേരള ഷോളയാർ ഡാം ഷട്ടറുകൾ 10 മണിയോടെയുമാണ് തുറക്കുക. ഇടുക്കി അണക്കെട്ടിൽ ജലനിരപ്പ് 2396.90 അടിയായി. ജലനിരപ്പ് ഒരടി കൂടി ഉയർന്നാൽ റെഡ് അലർട്ട് പ്രഖ്യാപിക്കും.\nനിലവില് അണക്കെട്ടില് ഓറഞ്ച് അലർട്ടാണ്. അതിന് ശേഷം ഷട്ടർ തുറന്ന് ജലം ഒഴുക്കി വിടുന്നത് സംബന്ധിച്ച് തീരുമാനം എടുക്കും. കേന്ദ്ര ജല കമ്മീഷന്‍റെ മാനദണ്ഡമനുസരിച്ച് 2397.85 അടിയിൽ എത്തിയാൽ റെഡ് അലർട്ട് പ്രഖ്യാപിക്കും. 2398.85 അടിയിലെത്തിയാലാണ് ഡാം തുറക്കുക. അതേസമയം, മുല്ലപ്പെരിയാർ ജലനിരപ്പ് 133 അടിയിലെത്തി.\nകേരള ഷോളയാർ ഡാം ഷട്ടറുകൾ തുറക്കുന്ന സാഹചര്യത്തില് ചാലക്കുടി പുഴയുടെ തീരപ്രദേശങ്ങളിലുള്ളവർ ജാഗ്രതപാലിക്കണമെന്നും താഴ്ന്ന പ്രദേശങ്ങളിലുള്ളവർ ഉദ്യോഗസ്ഥരുടെയും ജനപ്രതിനിധികളുടെയും നിർദ്ദേശ പ്രകാരം ക്യാമ്പുകളിലേയ്ക്ക് ഉടൻ മാറിത്താമസിക്കണമെന്നും ജില്ലാ കലക്ടർ ഹരിത വി കുമാർ അറിയിച്ചു.\nകേരള ഷോളയാർ ഡാമിൻ്റെ ഷട്ടറുകൾ ഉയർത്തി 100 ക്യു മെക്സ് വെള്ളം പുറത്തേക്ക് ഒഴുക്കും.6മണിക്കൂറുകൊണ്ട് വെള്ളം ചാലക്കുടി പുഴയിലെത്തും. പുഴയുടെ തീരത്തെ താഴ്ന്ന പ്രദേശങ്ങളിൽ വെള്ളം കയറും. പറമ്പിക്കുളത്ത് നിന്നും നിലവിൽ ചാലക്കുടി പുഴയിൽ വെള്ളം എത്തുന്നുണ്ട്. ഇതും പുഴയിലെ ജലനിരപ്പ് ഉയർത്തും. വാൽപ്പാറ, പെരിങ്ങൽകുത്ത്, ഷോളയാർ മേഖലകളിൽ ഇന്നലെ രാത്രി ശക്തമായ മഴ ലഭിച്ചിരുന്നു.\nപത്തനംതിട്ടയില് മഴയ്ക്ക് ശമനമുണ്ടെങ്കിലും അണക്കെട്ടിലെ ജലനിരപ്പ് ഉയരുന്ന സാഹചര്യത്തിൽ തീരത്ത് താമസിക്കുന്നവർക്ക് ജില്ലാ ഭരണകൂടം ജാഗ്രതാ നിർദ്ദേശം നൽകി. പത്തനംതിട്ട പമ്പ അണക്കെട്ടിലും ഓറഞ്ച് അലർട്ടാണ്. അണക്കെട്ടിലെ ജലനിരപ്പ് 983.50 മീറ്റര് എത്തി. 986.33 മീറ്ററാണ് അണക്കെട്ടിന്‍റെ പരമാവധി സംഭരണശേഷി.\nഅതേസമയം, കക്കി ആനത്തോട് അണക്കെട്ട് രാവിലെ 11 മണിക്ക് ശേഷം തുറക്കും. അണക്കെട്ടിലെ രണ്ട് ഷട്ടറുകൾ ഉയർത്തി 100 മുതൽ 200 മാക്സ് വെള്ളം വരെ തുറന്ന് വിടാനാണ് തീരുമാനം. ഇതുമൂലം പമ്പാനദിയിലും കക്കാട്ടറിലും 10 മുതൽ 15 സെന്റീമീറ്റർ വരെ ജലനിരപ്പ് ഉയരാനാണ് സാധ്യത. തീരത്ത് താമസിക്കുന്നവർക്ക് അതീവ ജാഗ്രത നിർദ്ദേശം നൽകി. പമ്പയിലും അച്ചൻകോവിലാറ്റിലും ഉയർന്ന ജലനിരപ്പാണ്.\nജില്ലയിൽ ഇന്നലെ രാത്രി മുതൽ കാര്യമായ മഴയില്ല. അതിനിടെ, ഇടമലയാർ അണക്കെട്ടിന്‍റെ പരമാവധി ജലവിതാനനിരപ്പ് 169 മീറ്റർ എത്തി. ഇപ്പോഴത്തെ ജലനിരപ്പ് 165.30 മീറ്റിന് മുകളിലാണ്. മഴയും നീരൊഴുക്കും കണക്കിലെടുത്ത് ഡാമിലെ അധികജലം താഴേക്ക് ഒഴുക്കുന്നതിനുള്ള പ്രാരംഭനടപടികളുടെ ഭാഗമായുളള ആദ്യഘട്ട മുന്നറിയിപ്പ് എന്ന നിലയിലാണ് ബ്ലൂ അലർട്ട് പ്രഖ്യാപിച്ചത്.\nഅതേസമയം, സംസ്ഥാനത്തെ ഡാമുകളുടെ അവസ്ഥ ചർച്ച ചെയ്യാൻ രാവിലെ 10 മണിക്ക് മുഖ്യമന്ത്രി അടിയന്തര യോഗം വിളിച്ചു. ഇടുക്കി ഡാം ഇപ്പോൾ തുറക്കേണ്ടതില്ലെന്ന് റവന്യൂ മന്ത്രി കെ.രാജൻ പറഞ്ഞു. കേന്ദ്ര കാലാവസ്ഥ വകുപ്പിന്റെ മുന്നറിയിപ്പനുസരിച്ചാണ് സംസ്ഥാനം പ്രവർത്തിക്കുന്നത്. മുന്നറിയിപ്പ് ലഭിച്ചയുടൻ പ്രവർത്തിച്ചെന്നും അദ്ദേഹം പറഞ്ഞു.\nDams are being opened in the state


സംഗീത ജീവിതം : Deepika.com Sunday Special\nമരത്തടിയിൽ മഴുകൊള്ളുന്ന ശബ്ദത്തിൽ സംഗീതം കണ്ടെത്തിയയാൾ.. പക്കമേളക്കാർക്കു നടുവിലിരുന്ന് കച്ചേരികൾ നടത്തുന്നത് സദാ സ്വപ്നംകണ്ടയാൾ... കർണാടക സംഗീതത്തിലെ അദ്വിതീയനായ നെയ്യാറ്റിൻകര വാസുദേവന്‍റെ ഓർമദിനമായിരുന്നു കഴിഞ്ഞ 13ന്...\nമുംബൈയിലെ ഒരു സംഗീതവേദിയിൽവച്ച് മൃദംഗ വിദ്വാൻ ഉമയാൾപുരം ശിവരാമൻ ഇങ്ങനെ പറഞ്ഞു: ശെമ്മാങ്കുടി ശ്രീനിവാസ അയ്യർ, രാമനാട് കൃഷ്ണൻ, എം.ഡി. രാമനാഥൻ എന്നീ മഹാരഥന്മാരുടെ ആലാപനാനുഭവം ഒരുമിച്ചു നേടണമെങ്കിൽ നിങ്ങൾ നെയ്യാറ്റിൻകര വാസുദേവനെ കേൾക്കൂ!\nഅനുഗൃഹീതനായ നാദസ്വര വാദകനായിരിക്കുന്പോഴും മരംവെട്ടുകാരനായി ജീവിച്ചയാളാണ് നെയ്യാറ്റിൻകര വാസുദേവന്‍റെ പിതാവ്. ചെറുപ്പത്തിൽ ഏറെക്കാലം പിതാവിനൊപ്പം മരംമുറിക്കാനും അതിനെ കഷണങ്ങളാക്കി അറുത്തെടുക്കാനും വാസുദേവനും സഹായിയായിരുന്നു. മരത്തിൽ കോടാലി വീഴുന്പോൾ അതിലൊരു സംഗീതമുള്ളതായി തനിക്ക് അനുഭവപ്പെടാറുണ്ടെന്ന് ഒരിക്കൽ വാസുദേവൻ പറഞ്ഞു. അദ്ദേഹത്തിന്‍റെ ഹൃദയം സദാ സംഗീതത്തിൽ മുങ്ങിയിരുന്നു.\nഒരു വിഷുനാളിലാണ് വാസുദേവന്‍റെ അച്ഛൻ ചിറ്റാക്കോട് കൈവർവിള വീട്ടിൽ നാരായണൻ ഈ ലോകംവിട്ടത്. തവിലും നാദസ്വരവും മരമറുപ്പും ശ്രുതിചേർന്ന ജീവിതത്തിന്‍റെ അന്ത്യം. അന്നുമുതൽ വിഷുനാളിൽ വാസുദേവന് നിരാഹാരമാണ്. വീട്ടിലെ അടുപ്പിൽ തീപൂട്ടാറില്ല. പട്ടിണി കിടന്നാലും പാട്ടുകച്ചേരിക്കു പോകും. അത്രയ്ക്കുണ്ടായിരുന്നു അച്ഛനോടുള്ള സ്നേഹം, പാട്ടിനോടും.\nവിഷുദിവസം കച്ചേരി ഏൽക്കുന്പോൾ ക്ഷീണമാകില്ലേ എന്നു പരിഭവിക്കും പത്നി അമ്മുക്കുട്ടി. ഇന്നാണ് എനിക്ക് ഏറ്റവും നന്നായി പാടാനാവുക. പാടിപ്പാടിയല്ലേ ഞാൻ വിശപ്പകറ്റിയിരുന്നത് എന്നാവും മറുപടി.\n1939 ഡിസംബർ 25ന്, ക്രിസ്മസും അഷ്ടമിരോഹിണിയും ഒന്നിച്ചുവന്ന തിങ്കളാഴ്ചയാണ് തെക്കൻ തിരുവിതാംകൂറിലെ നെയ്യാറ്റിൻകര അത്താഴമംഗലം എന്ന നാട്ടിൽ വാസുദേവന്‍റെ ജനനം. അത്താഴത്തിനും പ്രാതലിനും പാടുപെട്ടിരുന്ന കുടുംബമാണ്.\nചെറിയ പാട്ടൊക്കെ പരിശീലിച്ച് കച്ചേരികൾക്കു പോയിത്തുടങ്ങിയപ്പോൾ അത്താഴമംഗലം വാസുദേവൻ എന്നു പേരു പരിഷ്കരിച്ചാലോ എന്നാലോചിച്ചിരുന്നു. എന്നാൽ താൻ ജനിച്ച അതേ നാളിൽത്തന്നെ ജന്മമെടുത്ത ശ്രീകൃഷ്ണ ഭഗവാന്‍റെ ക്ഷേത്രം നിലകൊള്ളുന്ന നെയ്യാറ്റിൻകരയുടെ പേരിൽ അറിയപ്പെടാനായിരുന്നു വാസുദേവന്‍റെ നിയോഗം.\nചെറുപ്പക്കാരുടെ സംഘത്തിനൊപ്പം ജന്മനാളിന്‍റെ സവിശേഷതപോലെ അന്പലമെന്നോ പള്ളിയെന്നോ ഭേദമില്ലാതെ വാസുദേവൻ നെയ്യാറ്റിൻകരയിലും അമരവിള, തക്കല, പാറശാല എന്നിവിടങ്ങളിലും കച്ചേരികൾക്കു പോകും.\nപള്ളികളിലാണെങ്കിൽ കച്ചേരിപ്പാട്ടിനിടയ്ക്ക് യേശു, മറിയം, യഹോവ എന്നൊക്കെ ചേർക്കണമെന്നു പറയും അച്ചന്മാർ. എല്ലാം ദൈവത്തിന്‍റെ നാമങ്ങളാണല്ലോ എന്ന ഉറപ്പിൽ വാസുദേവൻ സമ്മതിക്കുകയും ചെയ്യും. അച്ചന്മാർതന്നെ വരികളെഴുതി ഏല്പിക്കും. ഓരോന്നിനും മുകളിൽ ഇങ്ങനെ കുറിപ്പുണ്ടാകും: വാതാപി എന്ന മട്ട്, നഗുമോമു എന്ന മട്ട്, ക്ഷീരസാഗര എന്ന മട്ട്..!\nഎണ്ണമൊത്ത പക്കമേളവുമായി വലിയ ജനക്കൂട്ടത്തിനു മുന്നിൽ കച്ചേരി നടത്തുന്നതു സ്വപ്നംകണ്ടു നടന്ന വാസുദേവൻ ആവേശത്തോടെ പാടും. കച്ചേരി കഴിഞ്ഞാൽ പള്ളിയിൽനിന്നു കേക്കും മരച്ചീനി പുഴുങ്ങിയതും സുഭിക്ഷം. അത്താഴം മംഗളം. (ഭക്ഷണത്തിന്‍റെ മഹത്വം നന്നായറിഞ്ഞതിനാൽ പിൽക്കാലത്ത് ആരെങ്കിലും ഭക്ഷണം വേണ്ട എന്നു പറഞ്ഞാൽ വാസുദേവന് ദേഷ്യമായിരുന്നു).\nകുറച്ചേയുള്ളൂ എന്ന ആശ്വാസവാക്കോടെ പള്ളിമേടയിൽവച്ച് അച്ചൻ കൊടുക്കുന്ന കവറിലുള്ളത് എന്താണോ അതത്രയും തുല്യമായി സംഗീതസംഘത്തിനു വീതിച്ചാലേ വാസുദേവന് മനസമാധാനം വരുമായിരുന്നുള്ളൂ. കച്ചേരികൾ സ്വപ്നംകണ്ട വാസുദേവന്‍റെ സ്വരം പിൽക്കാലത്ത് ലോകമെങ്ങുമുള്ള മഹത്തായ വേദികളിൽ മുഴങ്ങി.\nശെമ്മാങ്കുടി ശ്രീനിവാസ അയ്യർക്കു കീഴിൽ തിരുവനന്തപുരം സ്വാതി തിരുനാൾ സംഗീത കോളജിൽനിന്നും പിന്നീട് രാമനാട് കൃഷ്ണനിൽനിന്നും സംഗീതം അഭ്യസിച്ച നെയ്യാറ്റിൻകര വാസുദേവൻ തന്‍റെ ഗാംഭീര്യവും മാധുര്യവുമുള്ള സ്വരംകൊണ്ടും ഭാഷാ വ്യാകരണത്തിലെ പാണ്ഡിത്യംകൊണ്ടും കേൾവിക്കാരുടെ പ്രിയങ്കരനായി. പാരന്പര്യവും പരീക്ഷണങ്ങളും ഒരുപോലെ വഴങ്ങിയ നാല്പതാണ്ടുകൾ!\nയേശുദാസ്, എം.ജി. രാധാകൃഷ്ണൻ, തിരുവിഴ ജയശങ്കർ, രവീന്ദ്രൻ തുടങ്ങിയവർ അദ്ദേഹത്തിന്‍റെ സഹപാഠികളായിരുന്നു. ശ്രീവത്സൻ ജെ. മേനോൻ, മുഖത്തല ശിവജി തുടങ്ങിയവർ ശിഷ്യരും.\nതൃപ്പൂണിത്തുറ ആർഎൽവി സംഗീത കോളജിൽ അസിസ്റ്റന്‍റ് പ്രഫസറും, ആകാശവാണിയിൽ എ ഗ്രേഡ് ആർട്ടിസ്റ്റുമായിരുന്നു. ആകാശവാണി പ്രക്ഷേപണം ചെയ്തിരുന്ന കർണാടക സംഗീതപാഠത്തിലൂടെ വാസുദേവനിൽനിന്നു സ്വരം പകർന്നുകിട്ടിയവർ നിരവധി.\nആർ. കൃഷ്ണസ്വാമിയാണ് മുന്പ് സംഗീതപാഠം നിർവഹിച്ചിരുന്നത്. എങ്ങനെയോ മുടങ്ങിയപ്പോയ അത് വാസുദേവൻ പുനരാരംഭിക്കുകയായിരുന്നു. തൃശൂർ നിലയത്തിൽനിന്നുള്ള പ്രക്ഷേപണം കേട്ടിരുന്ന അത്രതന്നെ പഠിതാക്കൾ തിരുവനന്തപുരത്തുനിന്നും ഉണ്ടായി. ഒരു മാസമെടുത്താണ് ഒരു കീർത്തനം ഭംഗിയായി പഠിപ്പിക്കുക. ആകാശവാണിയിലെ സംഗീതം ഇഷ്ടപ്പെട്ട മറ്റു ജീവനക്കാരും ഇടവേളകളിൽ വാസുദേവന്‍റെ റെക്കോർഡിംഗ് കേൾക്കാൻ വന്നിരിക്കും. അത്ര സുന്ദരമായിരുന്നു ആ അനുഭവമെന്നതിന് മറ്റെന്തുവേണം തെളിവ്!\nഈശ്വരൻ ഇല്ല എന്നു പറഞ്ഞുനടക്കുന്നവർക്കുപോലും വാസുദേവൻ പാടിക്കേൾക്കുന്പോൾ ആരൊക്കെയോ ഉണ്ട്, എന്തൊക്കെയോ ഉണ്ട് എന്നു തോന്നിപ്പോകുന്നു- കൃഷ്ണാ നീ ബേഗനേ ബാരോ എന്ന കീർത്തനത്തെ പരാമർശിച്ച് വാസുദേവനോട് ഇങ്ങനെ പറഞ്ഞത് അന്ന് മന്ത്രിയായിരുന്ന ടി.കെ. രാമകൃഷ്ണനാണ്. ഒരു ട്രെയിൻ യാത്രയിൽ ഒരുമിച്ചു ചേർന്നപ്പോഴായിരുന്നു അദ്ദേഹത്തിന്‍റെ വാക്കുകൾ. ജയ ജയ പത്മനാഭ വാസുദേവൻ പാടുന്നത്ര ആരു പാടിയാലും ഇഷ്ടപ്പെടില്ല എന്നുകൂടി പറഞ്ഞത്രേ ടി.കെ. രാമകൃഷ്ണൻ.\nഅത്രയും അനുഭവങ്ങൾ പല കേൾവിക്കാർക്ക് പലവിധങ്ങളിൽ പകർന്ന സ്വരം അവസാനകാലത്ത് മൗനത്തിലേക്കു മെല്ലെ നടന്നു. വാസുദേവനെ പ്രമേഹം തളർത്തിത്തുടങ്ങിയതോടെയാണത്. പഠിക്കാനെത്തുവരോടുപോലും നാളെയാവാം എന്നുപറഞ്ഞ് ഒന്നും പാടാതെ, ഒന്നും കേൾക്കാതെ ഇരുന്നുതുടങ്ങി അദ്ദേഹം.\nആകാശവാണിയിൽനിന്നു തന്നെയായിരുന്നു ഒടുവിലൊരു കച്ചേരിക്കുള്ള വിളി. പ്രമേഹം കാലുകളെ പിണക്കിയിട്ടും സ്റ്റുഡിയോയിൽ കസേരയിൽ ഇരുന്നുപാടാൻ വാസുദേവൻ സമ്മതിച്ചില്ല. കഷ്ടപ്പെട്ടു നിലത്തുതന്നെ ഇരുന്നു പാടി.\nഒടുവിലൊരുനാൾ മനസുതുറന്ന് ഇങ്ങനെ പറഞ്ഞു- സംഗീതത്തിന്‍റെയും എന്‍റെയും നല്ല സമയം അസ്തമിച്ചു. എല്ലാംകൊണ്ടും എനിക്കു സംഗീതം വരാതായി. മൗനമാണിപ്പോൾ കൂടുതലിഷ്ടം...\n2008 മേയ് 13നായിരുന്നു നെയ്യാറ്റിൻകര വാസുദേവന്‍റെ അന്ത്യം.


വിജയലക്ഷ്യമറിയാതെ ബാറ്റു വീശി ബംഗ്ലാദേശ്; ഒടുവിൽ ബാറ്റിങ് നിർത്തിവച്ചു! | Confusion reigns as Bangladesh begin chase uncertain about the target\nവിജയലക്ഷ്യമറിയാതെ ബാറ്റു വീശി ബംഗ്ലാദേശ്; ഒടുവിൽ ബാറ്റിങ് നിർത്തിവച്ചു!\n" ലക്ഷ്യം എത്രയാണ് എന്ന് നിർണയിച്ച ശേഷമാണ് മത്സരം പുനരാരംഭിക്കേണ്ടിയിരുന്നത്. എന്നാല് തോൽവിക്ക് ന്യായങ്ങളില്ല"\n31 March 2021 3:38 AM GMT\nപ്രൊഫഷണല് ക്രിക്കറ്റിൽ ഇങ്ങനെയും സംഭവിക്കുമോ എന്നാണ് ആരാധകരുടെ ചോദ്യം. ന്യൂസിലാൻഡിനെതിരെ വിജയലക്ഷ്യം അറിയാതെ ബാറ്റു ചെയ്യാനെത്തിയ ബംഗ്ലാദേശിന്റെ സ്ഥിതി കണ്ടാണ് ആരാധകർ മൂക്കത്ത് വിരൽ വച്ചത്. നേപ്പിയറിലെ മക്ലീൻ പാർക്കിൽ നടന്ന രണ്ടാം ട്വന്റി20 മത്സരത്തിനിടെയാണ് നാടകീയ നിമിഷങ്ങൾ. വിജയലക്ഷ്യം അറിയിക്കുന്നതില് സംഘാടകര് വരുത്തിയ പിഴവാണ് പൊല്ലാപ്പിനിടയാക്കിയത്.\nഇടയ്ക്കിടെ മഴ രസംകൊല്ലിയായ നിർത്തിവച്ച മത്സരത്തിൽ, രണ്ടാമതു ബാറ്റു ചെയ്ത ബംഗ്ലദേശ് വിജയലക്ഷ്യം എത്രയെന്ന് അറിയാതെയാണ് കളത്തിലിറങ്ങിയത്. ഒടുവിൽ മത്സരം നിർത്തിവച്ച അംപയർമാർ വിജയലക്ഷ്യം എത്രയെന്ന് ബംഗ്ലദേശ് താരങ്ങളെ അറിയിക്കുകയായിരുന്നു.\nബംഗ്ലദേശ് ചേസിങ് അവസാന ഓവറുകളിലേക്ക് കടന്നപ്പോൾ വീണ്ടും വിജയലക്ഷ്യം പുനർനിർണയിച്ചത് ആശയക്കുഴപ്പം വർധിപ്പിക്കുകയും ചെയ്തു.\nടോസ് നഷ്ടപ്പെട്ട് ബാറ്റിങ്ങിന് ഇറങ്ങിയ ആതിഥേയരായ ന്യൂസീലൻഡ്, 17.5 ഓവറിൽ അഞ്ച് വിക്കറ്റ് നഷ്ടത്തിൽ 173 റൺസാണ് എടുത്തത്. മഴ മൂലം അംപയർമാർ മത്സരം നിർത്തിവയ്ക്കുകയായിരുന്നു. തുടർന്ന് ഓവറുകൾ വെട്ടിച്ചുരുക്കി ബംഗ്ലദേശ് മറുപടി ബാറ്റിങ്ങ് ആരംഭിച്ചു. 16 ഓവറിൽ 171 റൺസ് ആയിരുന്നു വിജയലക്ഷ്യം. എന്നാല് ലക്ഷ്യം പിന്തുടര്‍ന്ന ബംഗ്ലദേശിന് നേടാനായത് ഏഴു വിക്കറ്റ് നഷ്ടത്തിൽ 142 റൺസ് മാത്രം.\nമഴമൂലം ഓവറുകൾ വെട്ടിച്ചുരുക്കിയ മത്സരത്തിൽ വിജയലക്ഷ്യം എത്രയെന്ന് ഔദ്യോഗികമായി പ്രഖ്യാപിക്കുന്നതിനു മുൻപേയാണ് ബംഗ്ലദേശ് മറുപടി ബാറ്റിങ് ആരംഭിച്ചത്. 16 ഓവറിൽ 148 റൺസാണ് വിജയലക്ഷ്യമെന്ന് ആദ്യം അറിയിച്ചതു പ്രകാരമാണ് ബംഗ്ലദേശ് ബാറ്റിങ് ആരംഭിച്ചത്.\nഎന്നാൽ, ഈ വിജയലക്ഷ്യവും കൃത്യമായിരുന്നില്ല. 13ാം ഓവറിലാണ് യഥാർഥ വിജയലക്ഷ്യം 170 റൺസല്ല, 171 റൺസാണെന്ന് സ്ഥിരീകരിക്കുന്നത്. 13 ഓവർ പൂർത്തിയാകുമ്പോൾ മൂന്നു വിക്കറ്റ് നഷ്ടത്തിൽ 118 റൺസ് എന്ന നിലയിലായിരുന്നു ബംഗ്ലദേശ്. സൗമ്യ സർക്കാർ അർധസെഞ്ചുറിയുമായി തിളങ്ങിയെങ്കിലും ഒടുവിൽ ബംഗ്ലദേശിന് നേടാനായത് 142 റൺസ് മാത്രം.\nഡിഎൽഎസ് ലക്ഷ്യം എത്രയെന്ന് വ്യക്തമല്ലാത്ത ഒരു മത്സരവും തന്റെ കരിയറിൽ ഉണ്ടായിട്ടില്ലെന്ന് ബംഗ്ലാദേശ് കോച്ച് റസ്സൽ ഡോമിങ്ങോ പ്രതികരിച്ചു. 'നല്ല മഴയുണ്ടായിരുന്നു. അഞ്ച് ആറ് ഓവറുകൾ വരെ എത്ര റൺസാണ് വേണ്ടത് എന്ന് ഞങ്ങൾക്ക് നിശ്ചയമുണ്ടായിരുന്നില്ല. ലക്ഷ്യം എത്രയാണ് എന്ന് നിർണയിച്ച ശേഷമാണ് മത്സരം പുനരാരംഭിക്കേണ്ടിയിരുന്നത്. തോൽവിക്ക് ന്യായങ്ങളില്ല. എന്നാൽ ഇത് ഇച്ഛാഭംഗമുണ്ടാക്കുന്നതാണ്' - അദ്ദേഹം തുറന്നടിച്ചു.\nമൂന്നു മത്സരങ്ങൾ ഉൾപ്പെടുന്ന പരമ്പരയും ന്യൂസീലൻഡ് ഉറപ്പാക്കി. ഒന്നാം ട്വന്റി20യിൽ ന്യൂസീലൻഡ് 66 റൺസിന് ജയിച്ചിരുന്നു. പരമ്പരയിലെ അവസാന മത്സരം വ്യാഴാഴ്ച ഓക്ലൻഡിൽ നടക്കും.\nTAGS :Bangladesh cricket


'ചാരക്കേസിൽ നമ്പി നാരായണന് വ്യക്തമായ പങ്ക്, ജേക്കബ് തോമസിന്റെ പ്രവർത്തനങ്ങളിൽ ദുരൂഹത'; വിവാദ വെളിപ്പെടുത്തലുകളുമായി സെൻകുമാറിന്റെ സർവീസ് സ്റ്റോറി\nനമ്പി നാരായണനെക്കുറിച്ചുള്ള പ്രധാനമന്ത്രിയുടെ വാക്കുകൾ തള്ളി മുൻ ഡിജിപി ടി പി സെൻകുമാർ. പുറത്തിറങ്ങാനിരിക്കുന്ന ‘എന്റെ പൊലീസ് ജീവിതം’ എന്ന സർവീസ് സ്റ്റോറിയിൽ നമ്പി നാരായണന് ചാരക്കേസിൽ ബന്ധമുണ്ടെന്ന് ആരോപിക്കുന്നു. പല വിവാദ വെളിപ്പെടുത്തലുകളും പുസ്തകത്തിലുണ്ട്.\nശാസ്ത്രജ്ഞൻ നമ്പി നാരായണനെ കോൺഗ്രസ് സർക്കാർ പീഡിപ്പിച്ചെന്ന് പ്രധാനമന്ത്രി നരേന്ദ്ര മോദി തിരുവനന്തപുരത്ത് പറയുമ്പോൾ വേദിയിൽ ടി പി സെൻകുമാറുമുണ്ടായിരുന്നു. നമ്പി നാരായണന് പത്മ ബഹുമതി നൽകിയതിനെ സെൻകുമാർ എതിർത്തതും ചരിത്രം. ഐഎസ്ആർഒ ചാരക്കേസ് പ്രതി മറിയം റഷീദയെ എങ്ങനെ അറിയാമെന്ന് നമ്പി നാരായണൻ വ്യക്തമാക്കണമെന്ന് പുസ്തകത്തിൽ ചോദിക്കുന്നു. കേസിൽ നമ്പി നാരായണന്റെ പങ്ക് മറനീക്കി പുറത്തു വരുമെന്നും സെൻകുമാർ പുസ്തകത്തിൽ പറയുന്നു.\nഡിജിപി ജേക്കബ് തോമസിന്റെ പ്രവർത്തനങ്ങളിൽ ദുരൂഹതയുണ്ട്. തനിക്ക് എതിരായ എല്ലാ കേസുകൾക്ക് പിന്നിലും ജേക്കബ് തോമസാണ്. താൻ വീണ്ടും ഡിജിപി ആകാതിരിക്കാൻ ലോക്നാഥ് ബെഹ്റ ഡൽഹിയിലെ എല്ലാ സ്വാധീനങ്ങളും ഉപയോഗിച്ചു. പെരുമ്പാവൂരിലെ നിയമ വിദ്യാർഥിനിയുടെ കൊലപാതകം സിപിഐഎം സ്പോൺസേർഡ് ആകാമെന്ന് അന്വേഷണ ഉദ്യോഗസ്ഥ ആദ്യം പറഞ്ഞതായി പുസ്തകത്തിൽ സെൻകുമാർ വ്യക്തമാക്കുന്നു. ഭരണം കിട്ടിയ ശേഷം ഇക്കാര്യം പറഞ്ഞു കേട്ടതുമില്ല.\nഷുക്കൂർ കേസിൽ നല്ല രീതിയിൽ അന്വേഷണമുണ്ടായില്ല. കണ്ണൂർ, കോഴിക്കോട് ജില്ലകളിലെ രാഷ്ട്രീയ കൊലപാതകങ്ങളിൽ ഡമ്മികളെയാണ് പ്രതികളായി നൽകുന്നത്. ടി പി ചന്ദ്രശേഖരൻ, അരിയിൽ ഷൂക്കൂർ കേസുകളിലെ അന്വേഷണ ഉദ്യോഗസ്ഥരെ വിരമിച്ച ശേഷവും വേട്ടയാടുകയാണ്. മുൻ ഡിജിപി ജേക്കബ് പുന്നൂസിന് സിപിഐഎമ്മിന്റെ കണ്ണൂർ വിഭാഗത്തോടായിരുന്നു പ്രതിബദ്ധതയെന്നും പുസ്തകത്തിൽ പറയുന്നു.\nRead more on: jacob thomas | nambi narayanan | T P Senkumar\nനമ്പി നാരായണന്റെ ജീവിത കഥ പറയുന്ന ‘റോക്കറ്ററി’യിൽ ഷാരുഖ് ഖാനും സൂര്യയും


Varappuzha Custody Murder Case: AV george to be accuitted | എവി ജോർജിന് ആശ്വാസം.. വരാപ്പുഴ ശ്രീജിത്ത് കസ്റ്റഡി കൊലക്കേസിൽ എവി ജോർജിനെ പ്രതി ചേർക്കില്ല - Malayalam Oneindia\n25 min ago കേരളത്തിലെ ആറ് ജില്ലകളില് 40 കീ.മീ വരെ വേഗത്തില് ശക്തമായ കാറ്റ്; ഇടിമിന്നലോട് കൂടിയ മഴയ്ക്കും സാധ്യത\nഎവി ജോർജിന് ആശ്വാസം.. വരാപ്പുഴ ശ്രീജിത്ത് കസ്റ്റഡി കൊലക്കേസിൽ എവി ജോർജിനെ പ്രതി ചേർക്കില്ല\nUpdated: Sun, Jun 17, 2018, 18:05 [IST]\nകൊച്ചി: വരാപ്പുഴ ശ്രീജിത്ത് കസ്റ്റഡി കൊലപാതകക്കേസില് ആലുവ മുന് റൂറല് എസ്പി എവി ജോര്‍ജിനെ പ്രതി ചേര്‍ക്കില്ല. എവി ജോര്‍ജ് ക്രിമിനല് കുറ്റകൃത്യം നടത്തിയതിന് തെളിവില്ലെന്ന ഡയറക്ടര് ജനറല് ഓഫ് പ്രോസിക്യൂഷന്റെ നിയമോപദേശത്തെ തുടര്‍ന്നാണ് നടപടി. ഡിജിപി മഞ്ചേരി ശ്രീധരന് നായരാണ് പ്രത്യേക അന്വേഷണ സംഘത്തിന് നിയമോപദേശം നല്‍കിയത്. വകുപ്പുതല അന്വേഷണം മതിയാകുമെന്ന നിയമോപദേശം ഡിജിപിയുടെ ഓഫീസ് കൈമാറി.\nഎറണാകുളം റൂറല് എസ്പി ആയിരുന്ന എവി ജോര്‍ജ് വരാപ്പുഴ കസ്റ്റഡി കൊലപാതകത്തെ തുടര്‍ന്ന് സസ്‌പെന്‍ഷനിലാണ്. വരാപ്പുഴ ദേവസ്വം പാടത്തെ വീട്ടില് നിന്നും ശ്രീജിത്തിനെ കസ്റ്റഡിയില് എടുത്ത ആര്‍ടിഎഫ് രൂപീകരിച്ചത് എവി ജോര്‍ജ് ആയിരുന്നു. ശ്രീജിത്തിന്റെ മരണത്തിന് ശേഷം വന് വിമര്‍ശനം ഉയര്‍ന്ന് വന്നതിനെ തുടര്‍ന്ന് ആര്‍ടിഎഫ് പിരിച്ച് വിടുകയായിരുന്നു.\nഅതേസമയം കേസില് നിന്നും എവി ജോര്‍ജിനെ ഒഴിവാക്കാനുള്ള തീരുമാനം അംഗീകരിക്കാന് സാധിക്കില്ലെന്ന് ശ്രീജിത്തിന്റെ കുടുംബം പ്രതികരിച്ചു. കേസിലെ പ്രതികളായ പോലീസുകാരെ സംരക്ഷിക്കാന് ശ്രമിച്ചുവെന്ന ആരോപണം എവി ജോര്‍ജിന് നേര്‍ക്ക് ഉയര്‍ന്നിരുന്നു. ഇതേ തുടര്‍ന്ന് അന്വേഷണ സംഘം രണ്ട് തവണ എവി ജോര്‍ജിനെ ചോദ്യം ചെയ്യുകയുണ്ടായി.\nആലുവ ഡിവൈഎസ്പിയുടെ റിപ്പോര്‍്ട്ടിന്റെ അടിസ്ഥാനത്തിലാണ് ശ്രീജിത്ത് വിഷയത്തില് താന് ഇടപെട്ടത് എന്നാണ് എവി ജോര്‍ജ് അന്വേഷണ സംഘത്തിന് നല്‍കിയ മൊഴി. എവി ജോര്‍ജിന് എതിരെ ഒരു ഡിവൈഎസ്പി അടക്കമുള്ള പോലീസുകാര് മൊഴി നല്‍കിയിരുന്നു. കഴിഞ്ഞ മാസം പതിനേഴിനാണ് എവി ജോര്‍ജിനെ പ്രതി ചേര്‍ക്കുന്നതുമായി ബന്ധപ്പെട്ട് അന്വേഷണ സംഘം ഡിജിപിയോട് നിയമോപദേശം തേടിയത്. നിയമോപദേശം വൈകുന്നതും വിവാദമായിരുന്നു.\nപൗരത്വ നിയമം ഒരു സമുദായത്തോട് വിവേചനം കാണിക്കുന്നു: ബിജെപി കൗണ്‍സിലര് രാജിവെച്ചു!\nഷഹീന്‍ബാഗിലെ പ്രതിഷേധക്കാര്‍ക്കെതിരായ ഹര്‍ജി തിങ്കളാഴ്ച പരിഗണിക്കുമെന്ന് സുപ്രീംകോടതി\nഷെഹീന്‍ബാഗില് ബുര്‍ഖ ധരിച്ച് കടന്ന് കൂടി ബിജെപി അനുയായി, കൈയ്യോടെ പൊക്കി സമരക്കാര്, വീഡിയോ\nVarappuzha Custody Murder Case: AV george to be accuitted


kerala bank | പുതിയ സഹകരണ ബാങ്കുകൾ തുടങ്ങാൻ ആവില്ല; കോടതി ഇടപെടൽ ഇല്ലെന്ന് ഉറപ്പു വരുത്തും; മൂന്നിൽ രണ്ട് ഭൂരിപക്ഷത്തോടെ ജില്ലാ ബാങ്കുകൾ ലയനം അംഗീകരിക്കണം; മൂലധന കുറവുണ്ടായാൽ സർക്കാർ നികത്തും; ആസ്ഥി ബാധ്യതകൾക്ക് കരുതൽ സൂക്ഷിക്കണം; ട്രഷറി നിക്ഷേങ്ങൾ പിൻവലിക്കണം; കേരളാ ബാങ്കിന് അന്തിമ അനുമതി നൽകാൻ ആവശ്യമായത് ഈ 19 നിബന്ധനകൾ - MarunadanMalayali.com\nപുതിയ സഹകരണ ബാങ്കുകൾ തുടങ്ങാൻ ആവില്ല; കോടതി ഇടപെടൽ ഇല്ലെന്ന് ഉറപ്പു വരുത്തും; മൂന്നിൽ രണ്ട് ഭൂരിപക്ഷത്തോടെ ജില്ലാ ബാങ്കുകൾ ലയനം അംഗീകരിക്കണം; മൂലധന കുറവുണ്ടായാൽ സർക്കാർ നികത്തും; ആസ്ഥി ബാധ്യതകൾക്ക് കരുതൽ സൂക്ഷിക്കണം; ട്രഷറി നിക്ഷേങ്ങൾ പിൻവലിക്കണം; കേരളാ ബാങ്കിന് അന്തിമ അനുമതി നൽകാൻ ആവശ്യമായത് ഈ 19 നിബന്ധനകൾ\nOctober 04, 2018 | 08:20 AM IST | Permalink\nതിരുവനന്തപുരം: കേരള ബാങ്കിന് അനുമതി നൽകുന്നതിനായി റിസർവ് ബാങ്ക് മുന്നോട്ടുവെച്ചിരിക്കുന്നത് 19 വ്യവസ്ഥകൾ. 'ബാങ്ക്' എന്ന പദം ഉപയോഗിച്ച് കേരളത്തിൽ പുതിയ സഹകരണസംഘങ്ങൾ രജിസ്റ്റർ ചെയ്യാൻ പാടില്ലെന്നതാണ് ഇതിൽ പ്രധാനം. ഈ വ്യവസ്ഥകൾ പാലിച്ചതിനുശേഷം അന്തിമാനുമതിക്കായി കേരള ബാങ്ക് നബാർഡ് മുഖേന റിസർവ് ബാങ്കിനെ സമീപിക്കണം. അപ്പോഴാകും ലൈസൻസ് കിട്ടുക. ഈ സാഹചര്യത്തിൽ ഇനി സർക്കാരിനുമുന്നിലുള്ള കടമ്പ ജില്ലാ സഹകരണ ബാങ്കുകളിലെ അംഗങ്ങളുടെ പിന്തുണ ഉറപ്പാക്കലാണ്. ആർ.ബി.ഐ. ഉപാധികളിൽ പ്രധാനപ്പെട്ടതും ഇതാണ്.\nലയനതീരുമാനമെടുക്കുന്നതിന് ഹാജരായി വോട്ടുചെയ്യുന്ന അംഗങ്ങളുടെ മൂന്നിൽ രണ്ട് ഭൂരിപക്ഷം വേണമെന്നതാണ് സഹകരണ നിയമത്തിലെ വ്യവസ്ഥ. ഇതനുസരിച്ച് മലപ്പുറം, വയനാട്, കാസർകോട് ജില്ലാ ബാങ്കുകളിൽ മൂന്നിൽ രണ്ട് ഭൂരിപക്ഷം ലഭിക്കാനിടയില്ല. അതുകൊണ്ടുതന്നെ സർക്കാർ ഓർഡിനൻസ് കൊണ്ടുവരാനുള്ള സാധ്യതയാണ് കൂടുതൽ. ജില്ലാ സഹകരണ ബാങ്കുകളിലെ വോട്ടവകാശമുള്ള അംഗത്വം പ്രാഥമിക വായ്പാസംഘ(സഹകരണ ബാങ്ക്)ങ്ങൾക്ക് മാത്രമായി പരിമിതപ്പെടുത്തിയിട്ടുണ്ട്. മലപ്പുറം ഒഴികെയുള്ള മിക്ക ജില്ലകളിലും ഭൂരിഭാഗം സഹകരണ ബാങ്കുകളും ഇടതുമുന്നണിയുടെ നിയന്ത്രണത്തിലാണ്.\nസഹകരണം സംസ്ഥാന നിയമമാണെന്നതിനാൽ ഓർഡിനൻസിലൂടെ വ്യവസ്ഥകൾ മാറ്റാൻ സർക്കാരിനാകും. സഹകരണ സ്ഥാപനങ്ങളിലെ ഭരണപരമായ നിയന്ത്രണവും സംസ്ഥാനത്തിനാണ്. അതിനാൽ, ഇക്കാര്യത്തിൽ നിയമപരമായ മാറ്റം കൊണ്ടുവരാൻ സർക്കാരിനധികാരമുണ്ട്. ആർ.ബി.ഐ.യ്ക്ക് ഇടപെടാനാകില്ല. ഇത് മനസ്സിലാക്കിയാണ് ഓർഡിനൻസിനുള്ള നീക്കം. ഓർഡിനൻസിന്റെ കരടും നിയമത്തിലും ചട്ടത്തിലും വരുത്തേണ്ട മാറ്റവും സംസ്ഥാന സർക്കാർ തയ്യാറാക്കിയിട്ടുണ്ട്. വായ്പാമേഖല രണ്ടുതട്ടിലേക്ക് മാറ്റുന്നതാണ് ഇപ്പോൾ പരിഗണനയിലുള്ള ഓർഡിനൻസ്. അതു വന്നാൽ ജില്ലാ ബാങ്കുകളുടെ നിലനിൽപ്പില്ലാതാകും. ഇതിന് ശേഷവും പൊതുയോഗത്തിന്റെ അനുമതി വേണമെന്ന നിലപാട് ആർ.ബി.ഐ. കർശനമാക്കിയാൽ അത് കേരളത്തിന്റെ സ്വന്തം ബാങ്കെന്ന സ്വപ്നത്തെ പ്രതികൂലമായി ബാധിക്കും\nആർ ബി ഐ മുന്നോട്ട് വച്ച വ്യവസ്ഥകൾ ഇങ്ങനെ\n* കേരള സഹകരണ നിയമവും ചട്ടവും പാലിച്ചാവണം ലയനം\n* ലയനം സ്റ്റേ ചെയ്‌തോ നിരോധിച്ചോ കോടതിവിധികളില്ലെന്ന് സർക്കാർ ഉറപ്പുവരുത്തണം\n* സംസ്ഥാന, ജില്ലാ സഹകരണ ബാങ്കുകൾ ലയന പദ്ധതി തയ്യാറാക്കി അവരുടെ അംഗങ്ങൾക്കു മുമ്പാകെ അവതരിപ്പിക്കണം. ജനറൽബോഡി യോഗത്തിൽ മൂന്നിൽ രണ്ട് ഭൂരിപക്ഷത്തോടെ ലയനത്തിനായി പ്രമേയം അവതരിപ്പിച്ച് പാസാക്കണം\n* ജില്ലാ ബാങ്കുകളും സംസ്ഥാന സഹകരണ ബാങ്കും സംസ്ഥാന സർക്കാരും തമ്മിൽ ധാരണാപത്രം ഒപ്പുവയ്ക്കണം. ഭരണസമിതി, മാനേജ്മെന്റ് ഘടനകൾ, മനുഷ്യവിഭവശേഷിയുമായി ബന്ധപ്പെട്ട കാര്യങ്ങൾ, ആസ്തിബാധ്യതകളുടെ കൈമാറ്റം എന്നീ കാര്യങ്ങളാണ് ധാരണാപത്രത്തിൽ വരേണ്ടത്\n* ലയനശേഷം സംസ്ഥാന സഹകരണ ബാങ്കിന്റെ മൂലധന പര്യാപ്തതയും ആസ്തിമൂല്യവും റിസർവ് ബാങ്ക് മാനദണ്ഡങ്ങൾക്കനുസരിച്ചായിരിക്കണം. എന്തെങ്കിലും കുറവുകളുണ്ടായാൽ സംസ്ഥാന സർക്കാർ നികത്തണം\n* ലയിപ്പിച്ച് രൂപവത്കരിക്കുന്ന ബാങ്കിന്റെ ബാലൻസ് ഷീറ്റ് എല്ലാവിധ നിയമപരമായ ആവശ്യങ്ങൾ നിർവഹിക്കുന്നതിനും ശേഷിയുള്ളതും ജനങ്ങൾക്ക് എല്ലാവിധ സേവനങ്ങളും നൽകുന്നതിനുള്ള വിവിധ അനുമതികൾക്ക് പര്യാപ്തവുമായിരിക്കണം\n* ക്രമരഹിത ഇടപാടുകളിലൂടെ ആസ്തികൾ നിഷ്‌ക്രിയമായിട്ടുണ്ടെങ്കിൽ മുഴുവൻ തുകയ്ക്കും കരുതൽ സൂക്ഷിക്കണം\n* ആസ്തി ബാധ്യതകളുടെ മൂല്യനിർണയം നടത്തി നഷ്ട ആസ്തികൾക്ക് പൂർണമായും കരുതൽ സൂക്ഷിക്കണം\n* സംസ്ഥാന സഹകരണബാങ്കിന്റെയും ജില്ലാബാങ്കുകളുടെയും പലിശ നിരക്കുകളിൽ എന്തെങ്കിലും തരത്തിലുള്ള വ്യത്യാസമുണ്ടെങ്കിൽ അത് ഉപഭോക്താക്കളെ അറിയിക്കണം\n* ലയനശേഷം എല്ലാ ജില്ലാബാങ്കുകളിലെയും ഉപഭോക്താക്കൾക്ക് സേവനം നൽകാൻ കഴിയുന്ന രീതിയിലുള്ള മികച്ച സോഫ്റ്റ്‌വേർ കേരള ബാങ്കിന് ഉണ്ടാകണം\n* നിശ്ചിതസമയത്തിനകം മൈഗ്രേഷൻ ഓഡിറ്റ് പൂർത്തിയാക്കണം\n* കേരള ബാങ്കിന്റെ സിഇഒ. നിയമനം മാനദണ്ഡങ്ങൾ പാലിച്ചാവണം. ഭരണസമിതിയിൽ ചുരുങ്ങിയത് രണ്ടു പ്രൊഫഷണലുകൾ ഉണ്ടായിരിക്കണം\n* റിസർവ് ബാങ്ക് അർബൻ സഹകരണ ബാങ്കുകൾക്ക് നിർദ്ദേശിച്ചരീതിയിൽ ലയനശേഷം കേരള ബാങ്കിന് ബോർഡ് ഓഫ് മാനേജ്മെന്റ് രൂപവത്കരിക്കണം. ഇതിനായി ഉചിതമായ ഭേദഗതികൾ കേരള സഹകരണ നിയമത്തിൽ വരുത്തണം\n* ലയനശേഷം സംസ്ഥാന ബാങ്കിന്റെ റിസർവ് ബാങ്ക് ലൈസൻസ് തുടരും. ജില്ലാ ബാങ്കുകളുടെ നിലവിലെ ശാഖകൾ കേരള ബാങ്കിന്റെ ശാഖകളായി മാറും. തുടർന്ന് കേരള ബാങ്ക് ഈ ബ്രാഞ്ചുകളുടെ ലൈസൻസിനായി റിസർവ് ബാങ്കിന് അപേക്ഷ നൽകണം\n* റിസർവ് ബാങ്കിന്റെ മുൻകൂർ അനുമതിയോടെ മാത്രമേ ശാഖകൾ മാറ്റി സ്ഥാപിക്കാവൂ\n* ജില്ലാ ബാങ്കുകൾ അവരുടെ ലൈസൻസ് റിസർവ് ബാങ്കിന് സറണ്ടർ ചെയ്യണം\n* ലയനപദ്ധതിക്ക് ഡെപ്പോസിറ്റ് ഇൻഷുറൻസ് ഗ്യാരണ്ടി കോർപ്പറേഷന്റെ ക്ലിയറൻസ് നേടണം\n* സംസ്ഥാന സഹകരണ ബാങ്കും ജില്ലാ സഹകരണബാങ്കുകളും ട്രഷറിയിൽ നിക്ഷേപിച്ചിട്ടുണ്ടെങ്കിൽ ഘട്ടംഘട്ടമായി അത് പിൻവലിക്കണം


Imprisonment for husband in wife suicide case | വിവാഹസമയത്ത് നൽകിയത് 25 പവൻ സ്വർണവും 86 സെന്റ് സ്ഥലവും വീടും; എല്ലാം വിറ്റ് നശിപ്പിച്ച് വിദേശത്ത് പോയി വന്നപ്പോൾ കൂടുതൽ സ്ത്രീധനം ആവശ്യപ്പെട്ട് പീഡനം; കൂടുതൽ പണം ആവശ്യപ്പെട്ട് കൊല്ലാക്കൊല പതിവായപ്പോൾ മെഹറൂന്നിസ ആത്മഹത്യ ചെയ്തത് തീ കൊളുത്തി; 25 വർഷങ്ങൾക്ക് ശേഷം ഭർത്താവിന് പിഴ അഞ്ചു വർഷം തടവും എഴുപത്തി അയ്യായിരം രൂപയും - MarunadanMalayali.com\nFebruary 18, 2019 | 07:27 PM IST | Permalink\nതിരുവനന്തപുരം: കൂടുതൽ സ്ത്രീധനം ആവശ്യപ്പെട്ട് പീഡിപ്പിച്ചതിൽ മനംനൊന്ത് ഭാര്യ തീ കൊളുത്തി ആത്മഹത്യ ചെയ്ത കേസിൽ പ്രവാസിയായ ഭർത്താവിനെ അഞ്ചു വർഷത്തെ കഠിന തടവിനും എഴുപത്തി അയ്യായിരം രൂപ പിഴയൊടുക്കാനും തിരുവനന്തപുരം അഡീ. ജില്ലാ സെഷൻസ് കോടതി ശിക്ഷ വിധിച്ചു. പിഴത്തുക മരണപ്പെട്ട മെഹറുന്നീസയുടെ3മക്കൾക്ക് നൽകണം. കൂടാതെ മക്കളുടെ ഭാവി നന്മക്കായി മതിയായ തുക ഇരകൾക്കുള്ള നഷ്ടപരിഹാര ഫണ്ടിൽ നിന്നും ലഭ്യക്കാൻ തിരുവനന്തപുരം ജില്ലാ ലീഗൽ സർവ്വീസസ് അഥോറിറ്റിയോടും ജഡ്ജി റോയി വർഗ്ഗീസ് ഉത്തരവിട്ടു. കേസിൽ പ്രതിയായ പ്രവാസിയായ വർക്കല നഗരൂർ കെ.വി. ഹൗസിൽ ഷുക്കൂറിനെ ( 51)യാണ് കോടതി ശിക്ഷിച്ചത്. ഇന്ത്യൻ ശിക്ഷാനിയമത്തിലെ വകുപ്പ് 306 ( ആത്മഹത്യാ പ്രേരണ ) പ്രകാരമാണ് കോടതി പ്രതിയെ കുറ്റക്കാരനെന്ന് കണ്ടെത്തി ശിക്ഷ വിധിച്ചത്.\nഷുക്കൂറിന്റെ ഭാര്യ മെഹറുന്നീസയാണ് മരണപ്പെട്ടത്. 1994 മെയ് 15നാണ് കേസിനാസ്പദമായ ആത്മഹത്യ നടന്നത്. സ്ത്രീധനമായി വിവാഹ സമയം മെഹറുന്നീസയെ മാതാപിതാക്കൾ 25 പവൻ സ്വർണ്ണാഭരണങ്ങൾ അണിയിച്ചിരുന്നതും 86 സെന്റ് സ്ഥലവും വീടും ചേർത്ത് നൽകിയിരുന്നു. എന്നാൽ പലപ്പോഴായി പല കാരണങ്ങൾ പറഞ്ഞ് സ്വർണ്ണാഭരണങ്ങളും മറ്റും കൈക്കലാക്കിയ പ്രതി വിറ്റും പണയം വെച്ചും ധൂർത്തടിച്ച് നശിപ്പിച്ചു.\nതുടർന്ന് തൊഴിലന്വേഷിച്ച് വിദേശത്ത് പോയി. മടങ്ങി വന്ന പ്രതി കൂടുതൽ സ്ത്രീധനം വാങ്ങി വരണമെന്നാവശ്യപ്പെട്ട് ഭാര്യയെ മാനസികമായും ശാരീരികമായും പീഡിപ്പിക്കാൻ തുടങ്ങി. തയ്യാറാകാത്ത ഭാര്യയെ മൊഴിചൊല്ലി താൻ മറ്റൊരു വിവാഹം കഴിക്കുമെന്ന് ഭാര്യയെ ഭീഷണിപ്പെടുത്തി. ഭീഷണി സഹിക്ക വയ്യാതെ ഭാര്യ കെ.വി. ഹൗസിൽ വച്ച് തീകൊളുത്തി ആത്മഹത്യ ചെയ്തുവെന്നാണ് പ്രോസിക്യൂഷൻ കേസ്. തീ നാളവും പുകയും ഉയരുന്നത് കണ്ട് ഓടിക്കൂടിയ സ്ഥലവാസികൾ പ്രാഥമിക ആരോഗ്യ കേന്ദ്രത്തിലും തുടർന്ന് മെഡിക്കൽ കോളേജാശുപത്രിയിലും എത്തിച്ചെങ്കിലും ജീവൻ രക്ഷിക്കാനായില്ല.\nആറ്റിങ്ങൽ പൊലീസാണ് കേസന്വേഷിച്ച് കുറ്റപത്രം കോടതിയിൽ ഹാജരാക്കിയത്. മെഹറുന്നീസയുടെ മാതാപിതാക്കളടക്കം 15 സാക്ഷികളെ വിസ്തരിച്ച കേസിൽ പ്രോസിക്യൂഷന് വേണ്ടി അഡീ. പബ്ലിക് പ്രോസിക്യൂട്ടർ വെമ്പായം എ.എ. ഹക്കിം ഹാജരായി.


കുതിച്ചുയർന്ന് സ്വർണവില; പവന് 440 രൂപയുടെ വർധനവ് - കണ്ണൂരാൻ വാർത്ത\nHome Unlabelled കുതിച്ചുയർന്ന് സ്വർണവില; പവന് 440 രൂപയുടെ വർധനവ്\nകുതിച്ചുയർന്ന് സ്വർണവില; പവന് 440 രൂപയുടെ വർധനവ്\nഉയരങ്ങൾ കീഴടക്കി സ്വർണവില. കഴിഞ്ഞ ദിവസങ്ങളിലേതിന് തുടർച്ചയായി സ്വർണവിലയിൽ വൻ വർധനവാണ് ഇന്ന് ഉണ്ടായിരിക്കുന്നത്. ഇന്നലെ വരെ 35,320 രൂപയായിരുന്ന സ്വർണവില ഇന്ന് വീണ്ടും കൂടി. തുടർച്ചയായി രണ്ട് ദിവസം മാറ്റമില്ലാതെ തുടർന്നതിന് ശേഷമാണ് ഇന്ന് വീണ്ടും കൂടിയത്.\nപവന് 440 രൂപയുടെ വർധവനാണ് ഇന്ന് ഉണ്ടായിരിക്കുന്നത്. ഒരു പവൻ സ്വർണത്തിന് ഇന്നത്തെ വില 35,760 രൂപയാണ്. ഗ്രാമിന് 55 രൂപ കൂടി 4,470 രൂപയായി.\nരണ്ട് ദിവസം മുമ്പ് പവന് 200 രൂപ കൂടിയാണ് 35,320 രൂപയായത്. ഗ്രാമിന് 4415 രൂപയായിരുന്നു ഇന്നലെ വരെ വില. ഈ മാസം ആദ്യം ഏറ്റവും കുറഞ്ഞ നിരക്കിലായിരുന്ന സ്വർണവില ഒക്ടോബർ എട്ടിന് ഏറ്റവും ഉയർന്ന നിലയിലെത്തി. വ്യാഴാഴ്ച്ച ഒരു പവന് 35,040 രൂപയും ഗ്രാമിന് 4380 രൂപയുമായിരുന്നു.